4. การประกอบธุรกิจของแต่ละสายผลิตภัณฑ์

ลักษณะผลิตภัณฑ์ หรือบริการ

ฝูงบินของบริษัทฯ

ณ วันที่ 31 ธันวาคม 2555 บริษัทฯ มีจำนวนเครื่องบินที่ใช้ปฏิบัติการบิน 95 ลำ
ประกอบด้วยเครื่องบินพิสัยไกล ที่ใช้ทำการบินเส้นทางข้ามทวีป 36 ลำ ได้แก่ เครื่องบินแบบ
แอร์บัส A380-800 โบอิ้ง 747-400 โบอิ้ง 777-200ER/300ER แอร์บัส A340-600
และเครื่องบินพิสัยกลาง ซึ่งใช้ทำการบินเส้นทางภูมิภาค 48 ลำ ได้แก่ เครื่องบินแบบโบอิ้ง
777-200/300 แอร์บัส A330-300 แอร์บัส A300-600 และเครื่องบินลำตัวแคบ
ที่ใช้ทำการบินเส้นทางระยะใกล้ 9 ลำ ได้แก่ เครื่องบินแบบโบอิ้ง 737-400
และเครื่องบินของการบินไทยสมายล์ แบบ แอร์บัส A320-200 จำนวน 4 ลำ
และเครื่องบินขนส่งสินค้า (Freighter) แบบ โบอิ้ง 747-400F จำนวน 2 ลำ

  ------------------------- ---------------------- ----------------------
  แบบเครื่องบิน                จำนวน (ลำ)             

                            ณ วันที่ 31 ธันวาคม 2555   ณ วันที่ 31 ธันวาคม 2554

  แอร์บัส A380-800            3                      -

  โบอิ้ง 747-400              14                     16

  โบอิ้ง 777-200ER            6                      6

  แอร์บัส A340-600            6                      6

  โบอิ้ง 777-300ER¹⁾          7                      5

  โบอิ้ง 777-300              6                      6

  โบอิ้ง 777-200              8                      8

  แอร์บัส A330-300            25                     22

  แอร์บัส A300-600            9                      11

  โบอิ้ง 737-400²⁾            5                      5

  แอร์บัส A320-200            4                      -

  โบอิ้ง 747-400 (Freighter)  2                      -

  แอร์บัส A340-500            -                      4

  รวม                       95                     89
  ------------------------- ---------------------- ----------------------

หมายเหตุ

1)  รวมเครื่องบินแบบ โบอิ้ง 777-300ER จำนวน 5 ลำ
    ซึ่งดำเนินการเช่าระยะสั้นจากสายการบินเจ็ทแอร์เวย์ส

2)  ไม่รวมเครื่องบินที่บริษัทฯ ให้บริษัท สายการบินนกแอร์ จำกัด เช่า
    ประกอบด้วยเครื่องบินแบบโบอิ้ง 737-400 จำนวน 4 ลำ และเครื่องบินแบบเอทีอาร์ 72
    จำนวน 2 ลำ

ในปี 2555 บริษัทฯ ได้รับมอบเครื่องบินใหม่ แบบแอร์บัส A380-800 จำนวน 3 ลำ
เพื่อทดแทนเครื่องบินแบบโบอิ้ง 747-400 ซึ่งบริษัทฯ ได้ดัดแปลงเป็นเครื่องบินขนส่งสินค้า
(Freighter) และใช้ทำการบินในเส้นทาง กรุงเทพฯ-ฮ่องกง กรุงเทพฯ-แฟรงค์เฟืร์ทและ
777-300ER จำนวน 2 ลำ เพื่อนำมาใช้ในเส้นทางกรุงเทพฯ-โซล-ลอสแองเจลีส
และรับมอบเพิ่มแบบแอร์บัส A330-300 จำนวน 3 ลำ เพื่อนำมาใช้ในเส้นทางบินภูมิภาค
เพื่อรองรับการเจริญเติบโต และเพิ่มขีดความสามารถในการแข่งขัน
ขณะเดียวกันได้ทำการปลดระวางเครื่องบินแบบ
แอร์บัส A300-600 จำนวน 2 ลำที่มีอายุเกินกว่า 20 ปี

นอกจากนี้ บริษัทฯยังได้รับมอบฝูงบินใหม่ ซึ่งเป็นเครื่องบินลำตัวแคบแบบแอร์บัส A320-200 จำนวน
4 ลำ เพื่อทดแทนเครื่องบินแบบ โบอิ้ง 737-400

การพัฒนาเส้นทางบินและจุดบิน

ในปี 2555 บริษัทฯ มีเป้าหมายในการพัฒนาตลาดและเครือข่ายเส้นทางบินอย่างต่อเนื่อง
เพื่อให้สามารถแข่งขันได้อย่างมีประสิทธิภาพ
โดยดำเนินการพัฒนาท่าอากาศยานสุวรรณภูมิให้เป็นศูนย์กลางการบิน (Hub) ที่สำคัญของภูมิภาค
โดยเพิ่มเที่ยวบินบินตรงเข้าประเทศไทยมากขึ้น เน้นการเพิ่มความถี่ของเที่ยวบินในจุดบินที่มีศักยภาพ
ควบคู่กับการเปิดจุดบินใหม่อย่างระมัดระวัง
และเพิ่มความแข็งแกร่งของเครือข่ายเส้นทางบินในตลาดหลัก เพื่อรักษาสถานะความเป็นผู้นำตลาด
และสร้างความแข็งแกร่งของเครือข่านเส้นทางบินรอบ ๆ ประเทศไทย
โดยเพิ่มการใช้ประโยชน์จากความร่วมมือกับสายการบินพันธมิตรการบิน
ในการขยายเครือข่ายเส้นทางบินเพื่อให้ครอบคลุมลูกค้าได้ทุกกลุ่มเป้าหมาย
และเพิ่มความคล่องตัวในการปรับแผนตารางการบินให้สอดคล้องกับสภาวะความต้องการในแต่ละฤดูกาล
รวมทั้งตอบสนองต่อการเปลี่ยนแปลงของความต้องการของการเดินทางและสภาวะการแข่งขัน
รวมถึงการเตรียมการเชื่อมโยงเครือข่ายเพื่อรองรับการเปิดเสรีภายใต้กรอบประชาคมเศรษฐกิจอาเซียน
(ASEAN Economic Community : AEC) อีกด้วย

นอกจากนี้ ในปี 2555 บริษัทฯ
ยังคงความร่วมมือกับสายการบินนกแอร์ในเส้นทางบินรองและเส้นทางบินย่อยภายในประเทศ
โดยบริษัทฯ มีเที่ยวบินรหัสร่วม (Code Share Flight) กับสายการบินนกแอร์ในเส้นทางไป-กลับ
ดังนี้ เชียงใหม่-แม่ฮ่องสอน ดอนเมือง-พิษณุโลก และ ดอนเมือง-นครพนม ส่งผลให้บริษัทฯ
สามารถจัดส่งผู้โดยสารจากต่างประเทศเข้ามาท่องเที่ยวในประเทศไทยได้อย่างต่อเนื่องและครอบคลุมเมืองในภูมิภาคอย่างทั่วถึง
ในการนี้ บริษัทฯ ได้เปิดตัวผลิตภัณฑ์และบริการใหม่ คือ การบินไทยสมายล์ ด้วยแนวคิด
“บินมีสไตล์กับการบินไทยสามยล์” ในรูปแบบ Trendy, Friendly & Worthy
เพื่อรองรับกลุ่มเป้าหมายวัยทำงาน เมื่อวันที่ 7 กรกฎาคม 2556
โดยทำการบินในเส้นทางกรุงเทพฯ-มาเก๊า จำนวน 14 เที่ยวบินต่อสัปดาห์
และเส้นทางภายในประเทศเพื่อเสริมหรือทดแทนในเส้นทางรองของบริษัทฯ

นอกจากนี้ บริษัทฯ ได้จัดทำตารางบินเป็นสองช่วงฤดู ประกอบด้วย ตารางบินฤดูร้อน (Summer
Schedule)
เริ่มจากวันอาทิตย์สุดท้ายของเดือนมีนาคมถึงวันเสาร์สุดท้ายของเดือนตุลาคมของแต่ละปี
และตารางบินฤดูหนาว (Winter Schedule)
เริ่มจากวันอาทิตย์สุดท้ายของเดือนตุลาคมถึงวันเสาร์สุดท้ายของเดือนมีนาคมของแต่ละปี
เป็นไปตามข้อกำหนดของสมาคมขนส่งทางอากาศระหว่างประเทศ (International Air
Transport Association : IATA) ทั้งนี้ ในแต่ละฤดูจะมีการกำหนดความถี่ของเที่ยวบิน
ชนิดเครื่องบิน และตารางการบินไปยังจุดบินต่างๆ
ที่อาจแตกต่างกันตามการเปลี่ยนแปลงของความต้องการในแต่ละช่วงเวลา

ณ วันที่ 31 ธันวาคม 2555 บริษัทฯ มีเครือข่ายเส้นทางบินให้บริการครอบคลุม 73 จุดบิน ใน 34
ประเทศทั่วโลก โดยเป็น 10 จุดบินภายในประเทศ (ไม่รวมกรุงเทพมหานคร)

เส้นทางบินภายในประเทศ

บริษัทฯ ได้พัฒนาเที่ยวบินภายในประเทศ โดยให้ความสำคัญกับจุดบินหลัก
ขณะที่จุดบินรองและจุดบินย่อยบางจุด บริษัทฯ ได้ร่วมมือกับสายการบินพันธมิตร
เพื่อรักษาส่วนแบ่งการตลาด

ณ วันที่ 31 ธันวาคม 2555 บริษัทฯ ทำการบินจากกรุงเทพฯ ไปยัง 10 จุดบิน ด้วยความถี่ 308
เที่ยวบินต่อสัปดาห์ ดังนี้ ภาคเหนือ ได้แก่ เชียงใหม่ และเชียงราย ภาคตะวันออกเฉียงเหนือ
ได้แก่ อุดรธานี อุบลราชธานี และขอนแก่น ภาคใต้ ได้แก่ ภูเก็ต กระบี่ หาดใหญ่ สุราษฎร์ธานี
และเกาะสมุย รวมเส้นทางเชียงใหม่-ภูเก็ต
โดยมีการเสริมผลิตภัณฑ์และบริการไทยสมายล์ในเส้นทางหลักเช่น กรุงเทพฯ ไปยัง เชียงใหม่
ภูเก็ต และกระบี่ และทำการบินทดแทนในเส้นทางกรุงเทพฯ-สุราษฎร์ธานี

ข้อมูลเส้นทางภายในประเทศ

+-----------------------------------+----------+----------+----------+
|                                   | ปี 2555   | ปี 2554   | ปี 2553   |
+-----------------------------------+----------+----------+----------+
|   รายได้จากการขนส่งผู้โดยสาร (ล้านบาท) | 14,691.0 | 13,808.4 | 12,399.2 |
|   ⁽¹⁾                             |          |          |          |
+-----------------------------------+----------+----------+----------+
|   ร้อยละของรายได้การขนส่งผู้โดยสารรวม  | 10.9     | 10.8     | 10.5     |
|   (%)                             |          |          |          |
+-----------------------------------+----------+----------+----------+
|   ปริมาณการขนส่งผู้โดยสาร (RPKs)      | 3,511.4  | 3,154.8  | 3,036.4  |
|   (ล้านคน-กม.) ⁽²⁾                 |          |          |          |
+-----------------------------------+----------+----------+----------+
|   ปริมาณการผลิตด้านผู้โดยสาร (ASKs)    | 4,558.9  | 4,371.3  | 4,309.1  |
|   (ล้านที่นั่ง-กม.) ⁽²⁾                |          |          |          |
|                                   | 10/10    | 10/10    | 10/10    |
|   จำนวนจ                          |          |          |          |
| ุดหมายปลายทางที่ให้บริการตามตารางการบิน | 315/296  | 294/280  | 297/277  |
|   (ตารางการบินในภาคฤดูหนาว / ฤดูร้อน) |          |          |          |
|   ⁽³⁾                             |          |          |          |
|                                   |          |          |          |
|   จำนวนของเที่ยวบินแบบประจำ          |          |          |          |
|   (เที่ยวบินต่อสัปดาห์)                 |          |          |          |
|   (ตารางการบินในภาคฤดูหนาว / ฤดูร้อน) |          |          |          |
|   ⁽³⁾                             |          |          |          |
+-----------------------------------+----------+----------+----------+
|                                   |          |          |          |
+-----------------------------------+----------+----------+----------+

หมายเหตุ :

  ⁽¹⁾ รวมรายได้จากเที่ยวบินแบบประจำ รายได้ค่าน้ำหนักส่วนเกิน
  รายได้สุทธิจากการแลกเปลี่ยนการรับขนส่งผู้โดยสารสุทธิจากเที่ยวบินที่ดำเนินการโดยสายการบินอื่นและขาย
  โดยบริษัทฯ ตามความตกลงเที่ยวบินร่วม
  และรายได้จากการขายที่นั่งโดยสารบนเที่ยวบินของสายการบินอื่น
  ซึ่งไม่ได้เป็นเที่ยวบินร่วมแต่ไม่รวมรายได้จากเที่ยวบินซึ่งไม่ได้อยู่ในตารางการบิน
  และไม่รวมรายได้ค่าธรรมเนียมชดเชยค่าน้ำมันและเงินค่าประกันภัยเรียกเก็บจากผู้โดยสาร

  ⁽²⁾ ไม่รวมเที่ยวบินซึ่งไม่ได้อยู่ในตารางการบิน
  และเที่ยวบินที่ดำเนินการโดยสายการบินอื่นและขายโดยบริษัทฯ
  แต่รวมเที่ยวบินที่ดำเนินการโดยบริษัทฯ และขายโดยสายการบินอื่น

  ⁽³⁾ ไม่รวมกรุงเทพมหานคร
  ตารางการบินในภาคฤดูหนาวเริ่มตั้งแต่วันอาทิตย์สุดท้ายของเดือนตุลาคมไปจนถึงวันเสาร์สุดท้ายของเดือนมีนาคมและตารางการบินในภาคฤดูร้อนเริ่มตั้งแต่วันอาทิตย์สุดท้ายของเดือนมีนาคมไปจนถึงวันเสาร์สุดท้ายของเดือนตุลาคมของทุกปี

เส้นทางบินระหว่างประเทศ

บริษัทฯ ทำการบินเส้นทางระหว่างประเทศทั้งสิ้น 616 เที่ยวบินต่อสัปดาห์ โดยแบ่งเป็น 2
เส้นทางหลัก ได้แก่ เส้นทางภูมิภาคเอเชีย 472 เที่ยวบินต่อสัปดาห์ ไปยัง 43 จุดบิน ใน 19
ประเทศ และเส้นทางข้ามทวีป 144 เที่ยวบินต่อสัปดาห์ ไปยัง 20 จุดบิน ใน 15 ประเทศ
ซึ่งมีรายละเอียด ดังนี้

เส้นทางภูมิภาคเอเชีย

บริษัทฯ
ได้ปรับแผนเครือข่ายการบินให้สอดคล้องกับยุทธศาสตร์การพัฒนาเครือข่ายการบินให้ประเทศไทยเป็นศูนย์กลางการบินในภูมิภาคเอเชีย
ครอบคลุม 43 จุดบิน ใน 19 ประเทศ โดยบริษัทฯ แบ่งเส้นทางบินในภูมิภาคเอเชียเป็น 5
เส้นทาง ได้แก่ เส้นทางสายเหนือ เส้นทางสายใต้ เส้นทางสายตะวันตก
เส้นทางสายตะวันออกกลาง และเส้นทางสายอินโดจีน

ข้อมูลเส้นทางภูมิภาคเอเชีย

+----------------------------------+-----------+-----------+-----------+
|                                  | ปี 2555    | ปี 2554    | ปี 2553    |
+----------------------------------+-----------+-----------+-----------+
| รายได้จากการขนส่งผู้โดยสาร (ล้านบาท)  | 65,745.3  | 58,295.2  | 52,952.4  |
| ⁽¹⁾                              |           |           |           |
+----------------------------------+-----------+-----------+-----------+
| ร้อยละของรายได้การขนส่งผู้โดยสารรวม   | 48.9      | 45.5      | 44.8      |
| (%)                              |           |           |           |
+----------------------------------+-----------+-----------+-----------+
| ปริมาณการขนส่งผู้โดยสาร (RPKs)       | 25,363.4  | 21,698.3  | 21,565.7  |
| (ล้านคน-กม.) ⁽²⁾                  |           |           |           |
+----------------------------------+-----------+-----------+-----------+
| ปริมาณการผลิตด้านผู้โดยสาร            | 33,521.5  | 30,924.8  | 29,352.6  |
| (ASKs)(ล้านที่นั่ง-กม.) ⁽²⁾           |           |           |           |
+----------------------------------+-----------+-----------+-----------+
| อัตราส่วนการขนส่งผู้โดยสาร (%)        | 75.7      | 70.2      | 73.5      |
|                                  |           |           |           |
| จำนวนจุด                          | 43/42     | 41/41     | 42/39     |
| หมายปลายทางที่ให้บริการตามตารางการบิน |           |           |           |
| (ตารางการบินในภาคฤดูหนาว / ฤดูร้อน)  | 475/445   | 412/425   | 401/392   |
| ⁽³⁾                              |           |           |           |
|                                  |           |           |           |
| จำนวนของเที่ยวบินแบบประจำ           |           |           |           |
| (เที่ยวบินต่อสัปดาห์)                  |           |           |           |
| (ตารางการบินในภาคฤดูหนาว / ฤดูร้อน)  |           |           |           |
| ⁽³⁾                              |           |           |           |
+----------------------------------+-----------+-----------+-----------+

หมายเหตุ :

  ⁽¹⁾ รวมรายได้จากเที่ยวบินแบบประจำ รายได้ค่าน้ำหนักส่วนเกิน
  รายได้สุทธิจากการแลกเปลี่ยนการรับขนส่งผู้โดยสารสุทธิจากเที่ยวบินที่ดำเนินการ
  โดยสายการบินอื่นและขายโดยบริษัทฯ ตามความตกลงเที่ยวบินร่วม
  และรายได้จากการขายที่นั่งโดยสารบนเที่ยวบินของสายการบินอื่นซึ่งไม่ได้เป็นเที่ยวบินร่วมแต่ไม่รวมรายได้จากเที่ยวบินซึ่งไม่ได้อยู่ในตารางการบิน
  และไม่รวมรายได้ค่าธรรมเนียมชดเชยค่าน้ำมันและเงินค่าประกันภัยเรียกเก็บจากผู้โดยสาร

  ⁽²⁾ ไม่รวมเที่ยวบินซึ่งไม่ได้อยู่ในตารางการบิน
  และเที่ยวบินที่ดำเนินการโดยสายการบินอื่นและขายโดยบริษัทฯ
  แต่รวมเที่ยวบินที่ดำเนินการโดยบริษัทฯ และขายโดยสายการบินอื่น

  ⁽³⁾
  ไม่รวมกรุงเทพมหานครตารางการบินในภาคฤดูหนาวเริ่มตั้งแต่วันอาทิตย์สุดท้ายของเดือนตุลาคมไปจนถึงวันเสาร์สุดท้ายของเดือนมีนาคม
  และตารางการบินในภาคฤดูร้อนเริ่มตั้งแต่วันอาทิตย์สุดท้ายของเดือนมีนาคมไปจนถึงวันเสาร์สุดท้ายของเดือนตุลาคมของทุกปี

เส้นทางสายเหนือ

เป็นเส้นทางที่มีปริมาณผู้โดยสารหนาแน่นและทำกำไรสูงให้บริษัทฯ อย่างต่อเนื่อง โดยบริษัทฯ
มีจุดบินไปยัง 17 จุดบิน ใน 5 ประเทศ ได้แก่ ฮ่องกง โตเกียว (นาริตะและฮาเนดะ) โอซากา
นาโกยา ฟูกูโอกะ ไทเป โซล มะนิลา ปักกิ่ง ปูซาน เซี่ยงไฮ้ กวางโจว คุนหมิง เซี้ยะเหมิน
และเฉิงตู ด้วยความถี่ 234 เที่ยวบินต่อสัปดาห์ ทั้งนี้ ตั้งแต่วันที่ 30 ตุลาคม 2554 บริษัทฯ
ได้เปิดทำการบินตรงไปยังเมืองซัปโปโร ประเทศญี่ปุ่น จำนวน 3 เที่นวบินต่อสัปดาห์
และมีแผนเพิ่มเป็น 4 - 5 เที่ยวบินต่อสัปดาห์ในปี 2556

เส้นทางสายใต้

เป็นเส้นทางที่มีการแข่งขันสูงจากการที่สายการบินต้นทุนต่ำทำการบินด้วยความถี่สูง ได้แก่
ไทยแอร์เอเชีย เจ็ทสตาร์เอเชีย และไทเกอร์แอร์ บริษัทฯ มีจุดบินให้บริการ 5 จุดบิน 3 ประเทศ
ได้แก่ สิงคโปร์ กัวลาลัมเปอร์ ปีนัง เดนปาซาร์ และจาการ์ตา ด้วยความถี่ 69 เที่ยวบินต่อสัปดาห์

เส้นทางสายตะวันตก

เป็นเส้นทางที่มีปริมาณผู้โดยสารหนาแน่นสูง และมีการเจริญเติบโตที่ดี โดยเฉพาะตลาดหลัก ได้แก่
อินเดีย แต่ขณะเดียวกันการแข่งขันก็ทวีความรุนแรงมากขึ้น
เนื่องจากสายการบินจากอินเดียมีการพัฒนาอย่างรวดเร็ว และมุ่งเข้าสู่ประเทศไทยเช่นเดียวกัน
บริษัทฯ มีจุดบินให้บริการ 15 จุดบิน 6 ประเทศ ได้แก่ เดลี มุมไบ กัลกัตตา ไฮเดอราบาด
บังกาลอร์ ธากา โคลัมโบ กาฐมาณฑุ ย่างกุ้ง เจนไน การาจี อิสลามาบัด ลาฮอร์ พาราณสี
และพุทธคยา ด้วยความถี่ 103 เที่ยวบินต่อสัปดาห์ และตั้งแต่วันที่ 16 สิงหาคม 2555
เพื่อรองรับการขยายตัวของการลงทุนในประเทศเมียนมาร์ บริษัทฯ
ได้เพิ่มเที่ยวบินกรุงเทพฯ-ย่างกุ้ง จาก 14 เที่ยวบิน เป็น 21 เที่ยวบินต่อสัปดาห์
และกรุงเทพฯ-โคลัมโบจาก 3 เที่ยวบิน เป็น 4 เที่ยวบินต่อสัปดาห์ ตั้งแต่วันที่ 28 ตุลาคม 2555

เส้นทางสายตะวันออกกลาง

เนื่องจากสายการบินตะวันออกกลาง มีความเข้มแข็งด้านเงินทุน
ซึ่งเอื้อต่อการขยายฝูงบินและเส้นทางบินได้อย่างรวดเร็ว ส่งผลให้เป็นเส้นทางที่มีการแข่งขันสูง
บริษัทฯ มีจุดบินให้บริการไปยัง 2 จุดบิน ใน 2 ประเทศ ได้แก่ ดูไบ และมัสกัต ด้วยความถี่ 10
เที่ยวบินต่อสัปดาห์

เส้นทางสายอินโดจีน

เป็นเส้นทางที่เป็นจุดแข็งของเครือข่ายเส้นทางบินภูมิภาค เนื่องจากมีการเจริญเติบโตที่ดี
และมีศักยภาพในการทำกำไรสูง แต่ขณะเดียวกันก็มีการแข่งขันจากสายการบินต้นทุนต่ำเพิ่มขึ้น
รวมถึงสายการบินต่าง ๆ ทำการบินตรงจากตะวันออกกลางและยุโรปเพิ่มมากขึ้น บริษัทฯ
มีจุดบินให้บริการ 4 จุดบิน 3 ประเทศ ได้แก่ เวียงจันทน์ พนมเปญ ฮานอย และ โฮจิมินห์ซิตี้
ด้วยความถี่ 56 เที่ยวบินต่อสัปดาห์

เส้นทางข้ามทวีป

เส้นทางอเมริกาเหนือ

เป็นตลาดที่มีขนาดใหญ่ และมีการแข่งขันสูงมาก
การให้บริการเส้นทางบินขึ้นอยู่กับการเชื่อมโยงกับเครือข่ายภายในสหรัฐอเมริกาและแคนาดา ทั้งนี้
ในปี 2555 บริษัทฯ ได้ปรับการบริการเที่ยวบินไปยังลอสแองเจลิส
โดยมีจุดแวะพักที่สนามบินโซล จำนวน 4 เที่ยวบินต่อสัปดาห์ ด้วยเครื่องบินแบบโบอิ้ง 777-200ER
เพื่อลดต้นทุนน้ำมันอากาศยาน และปรับเป็นเครื่องบินแบบโบอิ้ง 777-300ER รุ่นใหม่ ตั้งแต่วันที่ 28
ตุลาคม 2555

บริษัทฯ ได้ร่วมมือกับพันธมิตรการบินสตาร์อัลไลแอนซ์ (Star Alliance)
ทำเที่ยวบินรหัสร่วมไปยังจุดบินอื่นๆ อาทิ เส้นทางข้ามแปซิฟิก บริษัทฯ
ได้ทำเที่ยวบินรหัสร่วมกับออลนิปปอนแอร์เวย์ในเส้นทางจากญี่ปุ่นเข้าอเมริกาเหนือ คือ
เส้นทางโตเกียว ไปยังโฮโนลูลู ลอสแองเจลิส ชิคาโก นิวยอร์ก ซานฟรานซิสโก และวอชิงตัน
ดี.ซี. สำหรับเส้นทางข้ามแอตแลนติก บริษัทฯ ได้ทำการบินรหัสร่วมกับสายการบินลุฟท์ฮันซา โดยมี
แฟรงค์เฟิร์ตเป็นศูนย์กลางไปยังนิวยอร์ก แอตแลนตา ไมอามี ชิคาโก ดัลลัส และวอชิงตัน ดี.ซี.
และ 3 จุดบินในประเทศแคนาดา โดยร่วมมือกับสายการบินแอร์แคนาดา ไปยังโตรอนโต
มอนทรีออล และแวนคูเวอร์ รวมทั้งหมด 12 จุดบินใน 2 ประเทศ

ข้อมูลเส้นทางอเมริกาเหนือ

+-------------------------------------+---------+---------+----------+
|                                     | ปี 2555  | ปี 2554  | ปี 2553   |
+=====================================+=========+=========+==========+
| รายได้จากการขนส่งผู้โดยสาร (ล้านบาท) ⁽¹⁾ | 2,283.8 | 3,087.0 | 3,033.5  |
+-------------------------------------+---------+---------+----------+
| ร้อยละของรายได้การขนส่งผู้โดยสารรวม (%)  | 1.7     | 2.4     | 2.6      |
+-------------------------------------+---------+---------+----------+
| ปริมาณการขนส่งผู้โดยสาร (RPKs)          | 1,309.2 | 1,512.6 | 1,604.1  |
| (ล้านคน-กม.) ⁽²⁾                     |         |         |          |
+-------------------------------------+---------+---------+----------+
| ปริมาณการผลิตด้านผู้โดยสาร (ASKs)        | 1,679.7 | 2,080.7 | 2,086.3  |
| (ล้านที่นั่ง-กม.) ⁽²⁾                    |         |         |          |
+-------------------------------------+---------+---------+----------+
| อัตราส่วนการขนส่งผู้โดยสาร (%)           | 77.9    | 72.7    | 76.9     |
+-------------------------------------+---------+---------+----------+
|   จำนว                              | 1/1     | 1/1     | 1/1      |
| นจุดหมายปลายทางที่ให้บริการตามตารางการบิน |         |         |          |
|   (ตารางการบินในภาคฤดูหนาว / ฤดูร้อน)   |         |         |          |
|   ⁽³⁾                               |         |         |          |
+-------------------------------------+---------+---------+----------+
|   จำนวนของเที่ยวบินแบบประจำ            | 4/4     | 7/7     | 7/7      |
|   (เที่ยวบินต่อสัปดาห์)                   |         |         |          |
|   (ตารางการบินในภาคฤดูหนาว / ฤดูร้อน)   |         |         |          |
|   ⁽³⁾                               |         |         |          |
+-------------------------------------+---------+---------+----------+

หมายเหตุ:

  ⁽¹⁾
  รวมรายได้จากเที่ยวบินแบบประจำรายได้ค่าน้ำหนักส่วนเกินรายได้สุทธิจากการแลกเปลี่ยนการรับขนส่ง
  ผู้โดยสารสุทธิจากเที่ยวบินที่ดำเนินการโดยสายการบินอื่นและขายโดยบริษัทฯตามความตกลงเที่ยวบินร่วม
  และรายได้จากการขายที่นั่งโดยสารบนเที่ยวบินของสายการบินอื่นซึ่งไม่ได้เป็นเที่ยวบินร่วมแต่ไม่รวมรายได้จากเที่ยวบินซึ่งไม่ได้อยู่ในตารางการบินและไม่รวมรายได้ค่าธรรมเนียมชดเชยค่าน้ำมันและเงินค่าประกันภัยเรียกเก็บจากผู้โดยสาร

  ⁽²⁾
  ไม่รวมเที่ยวบินซึ่งไม่ได้อยู่ในตารางการบินและเที่ยวบินที่ดำเนินการโดยสายการบินอื่นและขายโดยบริษัทฯ
  แต่รวมเที่ยวบินที่ดำเนินการโดยบริษัทฯ และขายโดยสายการบินอื่น

  ⁽³⁾
  ไม่รวมกรุงเทพมหานครตารางการบินในภาคฤดูหนาวเริ่มตั้งแต่วันอาทิตย์สุดท้ายของเดือนตุลาคมไปจนถึง
  วันเสาร์สุดท้ายของเดือนมีนาคมและตารางการบินในภาคฤดูร้อนเริ่มตั้งแต่วันอาทิตย์สุดท้ายของเดือนมีนาคมไปจนถึงวันเสาร์สุดท้ายของเดือนตุลาคมของทุกปี

เส้นทางยุโรป

บริษัทฯ มีบริการเที่ยวบินไปยัง 13 จุดบินใน 11 ประเทศของภูมิภาคยุโรป ได้แก่ ลอนดอน
แฟรงค์เฟิร์ต ปารีส โรม โคเปนเฮเกน สตอกโฮล์ม ซูริก มิวนิก เอเธนส์ มิลาน มาดริด มอสโก
และออสโล ด้วยความถี่รวม 92 เที่ยวบินต่อสัปดาห์ และนำเครื่องบินแบบแอร์บัส A380
ทำการบินเส้นทางกรุงเทพฯ-แฟรงค์เฟิร์ต ตั้งแต่วันที่ 15 ธันวาคม 2555
โดยได้มีการปรับลดเที่ยวบินในเส้นทางกรุงเทพฯ-แฟรงค์เฟิร์ต เหลือ 12 เที่ยวบินต่อสัปดาห์
เพื่อไม่ให้จำนวนที่นั่งเพิ่มมากเกินไป

สำหรับตลาดที่บริษัทฯ ไม่ได้เปิดทำการบินโดยตรง ทั้งในยุโรปและสหราชอาณาจักร บริษัทฯ
ได้ทำความร่วมมือกับสายการบินพันธมิตรในการให้บริการเส้นทางบินโดยใช้เที่ยวบินรหัสร่วม (Code
Sharing) ซึ่งครอบคลุม 46 จุดบิน ใน 19 ประเทศ

ข้อมูลเส้นทางยุโรป

  --------------------------------------------------------------------------
                                            ปี 2555     ปี 2554     ปี 2553
  ----------------------------------------- ---------- ---------- ----------
  รายได้จากการขนส่งผู้โดยสาร (ล้านบาท) ⁽¹⁾       33,993.8   36,911.2   36,700.1

  ร้อยละของรายได้การขนส่งผู้โดยสารรวม (%)        25.5       28.8       31.0

  ปริมาณการขนส่งผู้โดยสาร (RPKs) (ล้านคน-กม.)    21,136.5   20,710.8   21,655.2
  ⁽²⁾                                                             

  ปริมาณการผลิตด้านผู้โดยสาร (ASKs) (ล้านที่นั่ง-กม.) 27,300.2   28,863.2   27,847.4
  ⁽²⁾                                                             

  อัตราส่วนการขนส่งผู้โดยสาร (%)                 77.4       71.8       77.8

  จำนวนจุดหมายปลายทางที่ให้บริการตามตารางการบิน   13/13      13/13      13/13
  (ตารางการบินในภาคฤดูหนาว / ฤดูร้อน) ⁽³⁾                             

                                                                  

  จำนวนของเที่ยวบินแบบประจำ (เที่ยวบินต่อสัปดาห์)    92/87      90/88      87/85
  (ตารางการบินในภาคฤดูหนาว / ฤดูร้อน) ⁽³⁾                             
  --------------------------------------------------------------------------

หมายเหตุ:

  ⁽¹⁾ รวมรายได้จากเที่ยวบินแบบประจำ รายได้ค่าน้ำหนักส่วนเกิน
  รายได้สุทธิจากการแลกเปลี่ยนการรับขนส่ง
  ผู้โดยสารสุทธิจากเที่ยวบินที่ดำเนินการโดยสายการบินอื่นและขายโดยบริษัทฯ
  ตามความตกลงเที่ยวบินร่วม
  และรายได้จากการขายที่นั่งโดยสารบนเที่ยวบินของสายการบินอื่นซึ่งไม่ได้เป็นเที่ยวบินร่วมแต่ไม่รวมรายได้จากเที่ยวบินซึ่งไม่ได้อยู่ในตารางการบินและไม่รวมรายได้ค่าธรรมเนียมชดเชยค่าน้ำมันและเงินค่าประกันภัยเรียกเก็บจากผู้โดยสาร

  ⁽²⁾
  ไม่รวมเที่ยวบินซึ่งไม่ได้อยู่ในตารางการบินและเที่ยวบินที่ดำเนินการโดยสายการบินอื่นและขายโดยบริษัทฯแต่รวมเที่ยวบินที่ดำเนินการโดยบริษัทฯ
  และขายโดยสายการบินอื่น

  ⁽³⁾ ไม่รวมกรุงเทพมหานคร
  ตารางการบินในภาคฤดูหนาวเริ่มตั้งแต่วันอาทิตย์สุดท้ายของเดือนตุลาคมไปจนถึง
  วันเสาร์สุดท้ายของเดือนมีนาคม
  และตารางการบินในภาคฤดูร้อนเริ่มตั้งแต่วันอาทิตย์สุดท้ายของเดือนมีนาคมไปจนถึงวันเสาร์สุดท้ายของเดือนตุลาคมของทุกปี

เส้นทางออสเตรเลียและนิวซีแลนด์

บริษัทฯ ให้บริการ 5 จุดบินใน 2 ประเทศ ได้แก่ ซิดนีย์ เมลเบิร์น บริสเบน เพิร์ธ
ในออสเตรเลีย และ โอ๊คแลนด์ ในนิวซีแลนด์ ด้วยความถี่รวม 45 เที่ยวบินต่อสัปดาห์ นอกจากนี้
บริษัทฯ ได้จัดเที่ยวบินรหัสร่วม (Code Sharing) กับสายการบินแอร์นิวซีแลนด์
ซึ่งเป็นสายการบินพันธมิตร โดยการเชื่อมโยงเครือข่ายการบินของบริษัทฯ
เข้ากับเที่ยวบินระหว่างเมืองท่องเที่ยวต่างๆ รวม 7 จุดบิน ใน 2 ประเทศ รวมเส้นทาง
ฮ่องกง-โอ๊คแลนด์

ข้อมูลเส้นทางออสเตรเลียและนิวซีแลนด์

  ----------------------------------------------------------------------------
                                            ปี 2555     ปี 2554      ปี 2553
  ----------------------------------------- ---------- ----------- -----------
  รายได้จากการขนส่งผู้โดยสาร (ล้านบาท) ⁽¹⁾       16,729.2   15,099.2    12,664.9

  ร้อยละของรายได้การขนส่งผู้โดยสารรวม (%)        12.6       11.8        10.7

  ปริมาณการขนส่งผู้โดยสาร (RPKs) (ล้านคน-กม.)    8,363.8    7,422.5     7,253.6
  ⁽²⁾                                                              

  ปริมาณการผลิตด้านผู้โดยสาร (ASKs) (ล้านที่นั่ง-กม.) 10,770.0   11,044.2    11,072.0
  ⁽²⁾                                                              

  อัตราส่วนการขนส่งผู้โดยสาร (%)                 77.7       67.2        65.5

  จำนวนจุดหมายปลายทางที่ให้บริการตามตารางการบิน   5/5        5/5         5/5
  (ตารางการบินในภาคฤดูหนาว / ฤดูร้อน) ⁽³⁾                              

  จำนวนของเที่ยวบินแบบประจำ (เที่ยวบินต่อสัปดาห์)    45/40      49/47       49/49
  (ตารางการบินในภาคฤดูหนาว / ฤดูร้อน) ⁽³⁾                              
  ----------------------------------------------------------------------------

หมายเหตุ:

  ⁽¹⁾ รวมรายได้จากเที่ยวบินแบบประจำ รายได้ค่าน้ำหนักส่วนเกิน
  รายได้สุทธิจากการแลกเปลี่ยนการรับขนส่ง
  ผู้โดยสารสุทธิจากเที่ยวบินที่ดำเนินการโดยสายการบินอื่นและขายโดยบริษัทฯ
  ตามความตกลงเที่ยวบินร่วม
  และรายได้จากการขายที่นั่งโดยสารบนเที่ยวบินของสายการบินอื่นซึ่งไม่ได้เป็นเที่ยวบินร่วมแต่ไม่รวมรายได้จากเที่ยวบินซึ่งไม่ได้อยู่ในตารางการบินและไม่รวมรายได้ค่าธรรมเนียมชดเชยค่าน้ำมันและเงินค่าประกันภัยเรียกเก็บจากผู้โดยสาร

  ⁽²⁾
  ไม่รวมเที่ยวบินซึ่งไม่ได้อยู่ในตารางการบินและเที่ยวบินที่ดำเนินการโดยสายการบินอื่นและขายโดยบริษัทฯแต่รวมเที่ยวบินที่ดำเนินการโดยบริษัทฯ
  และขายโดยสายการบินอื่น

  ⁽³⁾ ไม่รวมกรุงเทพมหานคร
  ตารางการบินในภาคฤดูหนาวเริ่มตั้งแต่วันอาทิตย์สุดท้ายของเดือนตุลาคมไปจนถึง
  วันเสาร์สุดท้ายของเดือนมีนาคม
  และตารางการบินในภาคฤดูร้อนเริ่มตั้งแต่วันอาทิตย์สุดท้ายของเดือนมีนาคมไปจนถึงวันเสาร์สุดท้ายของเดือนตุลาคมของทุกปี

เส้นทางแอฟริกา

บริษัทฯ ทำการบินจากกรุงเทพฯ ไปโจฮันเนสเบิร์ก สาธารณรัฐแอฟริกาใต้ จำนวน 3
เที่ยวบินต่อสัปดาห์

ข้อมูลเส้นทางแอฟริกา

+--------------------------------------+----------+---------+---------+
|                                      | ปี 2555   | ปี 2554  | ปี 2553  |
+--------------------------------------+----------+---------+---------+
| รายได้จากการขนส่งผู้โดยสาร (ล้านบาท) ⁽¹⁾  | 871.4    | 912.2   | 555.1   |
+--------------------------------------+----------+---------+---------+
| ร้อยละของรายได้การขนส่งผู้โดยสารรวม (%)   | 0.7      | 0.7     | 0.5     |
+--------------------------------------+----------+---------+---------+
| ปริมาณการขนส่งผู้โดยสาร (RPKs)           | 639.3    | 585.9   | 410.3   |
| (ล้านคน-กม.) ⁽²⁾                      |          |         |         |
+--------------------------------------+----------+---------+---------+
| ปริมาณการผลิตด้านผู้โดยสาร (ASKs)         | 823.8    | 881.5   | 637.5   |
| (ล้านที่นั่ง-กม.) ⁽²⁾                     |          |         |         |
+--------------------------------------+----------+---------+---------+
| อัตราส่วนการขนส่งผู้โดยสาร (%)            | 77.6     | 66.5    | 64.4    |
|                                      |          |         |         |
| จำน                                  | 1/1      | 1/1     | -/1     |
| วนจุดหมายปลายทางที่ให้บริการตามตารางการบิน |          |         |         |
| (ตารางการบินในภาคฤดูหนาว / ฤดูร้อน) ⁽³⁾  | 3/3      | 4/3     | -/4⁽⁴⁾  |
|                                      |          |         |         |
| จำนวนของเที่ยวบินแบบประจำ               |          |         |         |
| (เที่ยวบินต่อสัปดาห์)                      |          |         |         |
| (ตารางการบินในภาคฤดูหนาว / ฤดูร้อน) ⁽³⁾  |          |         |         |
+--------------------------------------+----------+---------+---------+

หมายเหตุ:

  ⁽¹⁾ รวมรายได้จากเที่ยวบินแบบประจำ รายได้ค่าน้ำหนักส่วนเกิน
  รายได้สุทธิจากการแลกเปลี่ยนการรับขนส่ง
  ผู้โดยสารสุทธิจากเที่ยวบินที่ดำเนินการโดยสายการบินอื่นและขายโดยบริษัทฯ
  ตามความตกลงเที่ยวบินร่วม
  และรายได้จากการขายที่นั่งโดยสารบนเที่ยวบินของสายการบินอื่นซึ่งไม่ได้เป็นเที่ยวบินร่วมแต่ไม่รวมรายได้จากเที่ยวบินซึ่งไม่ได้อยู่ในตารางการบินและไม่รวมรายได้ค่าธรรมเนียมชดเชยค่าน้ำมันและเงินค่าประกันภัยเรียกเก็บจากผู้โดยสาร

  ⁽²⁾
  ไม่รวมเที่ยวบินซึ่งไม่ได้อยู่ในตารางการบินและเที่ยวบินที่ดำเนินการโดยสายการบินอื่นและขายโดยบริษัทฯแต่รวมเที่ยวบินที่ดำเนินการโดยบริษัทฯ
  และขายโดยสายการบินอื่น

  ⁽³⁾ ไม่รวมกรุงเทพมหานคร
  ตารางการบินในภาคฤดูหนาวเริ่มตั้งแต่วันอาทิตย์สุดท้ายของเดือนตุลาคมไปจนถึง
  วันเสาร์สุดท้ายของเดือนมีนาคม
  และตารางการบินในภาคฤดูร้อนเริ่มตั้งแต่วันอาทิตย์สุดท้ายของเดือนมีนาคม
  ไปจนถึงวันเสาร์สุดท้ายของเดือนตุลาคมของทุกปี

  ⁽⁴⁾ หยุดทำการบินตั้งแต่วันที่ 16 มกราคม 2552 ถึงวันที่ 30 พฤษภาคม 2553

การตลาดและภาวะการแข่งขัน

ปี 2555
เป็นปีที่ท้าทายสำหรับอุตสาหกรรมการบินพาณิชย์ที่รับความเสี่ยงต่อการเปลี่ยนแปลงทั้งการฟื้นตัวหลังจากมหาอุทกภัยครั้งรุนแรง
เศรษฐกิจยุโรปที่ยังไม่คลี่คลาย ราคาน้ำมันสูงขึ้น
รวมถึงคู่แข่งจำนวนมากไม่ว่าจะเป็นสายการบินตะวันออกกลาง
สายการบินต้นทุนต่ำและสายการบินเกิดใหม่ เป็นต้น ปัจจัยเหล่านี้ ทำให้บริษัทฯ
ปรับกำลังการผลิตให้สอดคล้องกับแนวโน้มของการเปลี่ยนแปลงเศรษฐกิจโลก
โดยปรับเปลี่ยนแผนกลยุทธ์เพื่อรับมือกับความเสี่ยงและผลกระทบที่เกิดขึ้น
โดยย้ายจากตลาดยุโรปมามุ่งเน้นตลาดเอเชียมากขึ้น
จากการที่ตลาดเอเชียเป็นตลาดที่มีศักยภาพและอัตราการเติบโตสูงขึ้นต่อเนื่องมาโดยตลอด
โดยเฉพาะตลาดจีน อินเดีย เป็นต้น

ปัจจัยที่ทำให้ตลาดเอเชียมีอัตราการเติบโตสูงขึ้นได้แก่
การฟื้นตัวจากภัยพิบัติทางธรรมชาติทั้งในประเทศและต่างประเทศ
การเกิดใหม่ของสายการบินต้นทุนต่ำกระตุ้นให้นักท่องเที่ยวเดินทางในเอเซียมากขึ้น
การเพิ่มขึ้นอย่างรวดเร็วของชนชั้นกลางในเอเชีย
ประกอบกับเศรษฐกิจที่แข็งแกร่งของภูมิภาคนี้กระตุ้นให้ความต้องการการเดินทางเพิ่มมากกว่าภูมิภาคอื่นๆ

อย่างไรก็ตาม
ด้วยสภาวะการแข่งขันของอุตสาหกรรมการบินที่ทวีความรุนแรงขึ้นทั้งในประเทศและต่างประเทศอันเป็นผลจากกระแสการตื่นตัวเพื่อเตรียมพร้อมรับการเปิดเสรีภายใต้ประชาคมเศรษฐกิจอาเซียน(AEC)ในปี
2558 ซึ่งเป็นตลาดขนาดใหญ่ที่มีศักยภาพและกำลังขยายตัว
การปรับตัวเพื่อรองรับการขยายตัวของการค้าและการลงทุนรวมถึงการท่องเที่ยวที่จะคึกคักขึ้น
จะช่วยเพิ่มศักยภาพในการแข่งขันและเกื้อหนุนให้ประเทศไทยเป็นศูนย์กลางการบินของภูมิภาคเอเชีย

นอกจากการพัฒนาฝูงบินควบคู่ไปกับการจัดสรรความถี่ของเที่ยวบินให้สอดคล้องกับความต้องการของตลาดแล้ว
บริษัทฯ
โดยสายการพาณิชย์ยังมุ่งมั่นในการดำเนินธุรกิจการบินที่เป็นมิตรกับสิ่งแวดล้อมโดยมีนโยบายในด้านบริหารจัดการด้านสิ่งแวดล้อมตามมาตรฐานสากลอย่างชัดเจนเป็นไปอย่างมีประสิทธิภาพภายใต้กรอบการแข่งขันทางด้านธุรกิจการบินได้อย่างยั่งยืน
ในปี 2555 บริษัทฯได้รับมอบเครื่องบินแบบแอร์บัส A380
ลำแรกที่มีขนาดใหญ่และทันสมัยที่สุดในโลกในเดือนกันยายน ซึ่งสามารถบรรทุกผู้โดยสารได้มากถึง
507 ที่นั่ง กว้างขวางและสะดวกสบายมากขึ้น โดยเปิดให้บริการในเส้นทาง กรุงเทพฯ-ฮ่องกง
และ กรุงเทพฯ- สิงคโปร์ ไปกลับ ลำที่ 2 และลำถัดมาจะเปิดให้บริการในเส้นทางแฟรงก์เฟิร์ต
นาริตะ และปารีส ตามลำดับ การปรับเปลี่ยนมาใช้เครื่องบินที่มีสมรรถนะสูงขึ้น
จะช่วยเพิ่มประสิทธิภาพการใช้เชื้อเพลิงอันจะช่วยลดมลพิษและลดภาวะโลกร้อนได้อีกทางหนึ่ง

นอกจากนี้ บริษัทฯ ยังมุ่งเน้นการขยายเส้นทางบินไปในเส้นทางบินรอง (Secondary Route)
เส้นทางเชื่อมต่อจากจุดบินเดิมไปยังประเทศในทวีปเอเชีย(Intra-Asia Route)
และเปิดเส้นทางบินใหม่ในตารางการบินฤดูหนาวนี้ ได้แก่ เส้นทางกรุงเทพฯ-ซัปโปโร ไปกลับ
อีกทั้งเพิ่มความถี่ของเที่ยวบินในเส้นทางต่างๆ
ในช่วงปริมาณการจราจรหนาแน่นเพื่อรองรับปริมาณการเดินทางที่เพิ่มขึ้น
ทั้งนี้ในช่วงฤดูกาลท่องเที่ยวและช่วงนอกฤดูกาลท่องเที่ยว บริษัทฯ
ได้ปรับตารางการบินให้สอดคล้องและยืดหยุ่นสอดคล้องกับความต้องการเดินทางของผู้โดยสาร
ซึ่งจะช่วยเพิ่มศักยภาพและเชื่อมโยงเครือข่ายเส้นทางบินของบริษัทฯให้สามารถแข่งขันได้ดียิ่งขึ้น

ขณะเดียวกันบริษัทฯ ดำเนินนโยบายเพิ่มสัดส่วนลูกค้าระดับองค์กรในตลาดที่มีศักยภาพ
โดยประสานงานด้านการขายพร้อมทั้งพัฒนาความร่วมมือควบคู่กับการปรับปรุงสิทธิประโยชน์ต่างๆ
ที่มอบให้กับลูกค้าระดับองค์กรเพื่อเพิ่มคุณค่าการให้บริการอันจะช่วยเพิ่มรายได้และส่วนแบ่งทางการตลาดตลอดจนสร้างความภักดีต่อบริษัทฯ
นอกจากนี้บริษัทฯ มุ่งเน้นการปรับปรุงประสิทธิภาพของการบริหารรายได้ เพื่อเพิ่มคุณภาพรายได้
โดยนำระบบบริหารรายได้ Revenue Management System Origin & Destination ( RMS
O & D) ซึ่งพัฒนาจาก Leg based ในปัจจุบัน เป็น Network based
เพื่อเพิ่มประสิทธิภาพของระบบให้สามารถเลือกรับผู้โดยสารที่เดินทางในเส้นทางเครือข่ายของบริษัทฯ
อันเป็นการเพิ่มโอกาสการสร้างรายได้และเพิ่มศักยภาพในการแข่งขันให้เหนือกว่าสายการบินคู่แข่ง

สำหรับกลยุทธ์ด้านการสร้างความภักดีและความรู้สึกผูกพันกับบริษัทฯ มีการใช้รายการสะสมไมล์รอยัล
ออร์คิด พลัส เป็นเครื่องมือที่สำคัญ ซึ่งบริษัทฯ ได้พัฒนาระบบสารสนเทศ New Loyalty System
แบบใหม่มาใช้ให้มีความทันสมัยและคล่องตัวสำหรับบริการลูกค้า
และขยายช่องทางในการให้บริการลูกค้าได้หลากหลายเพื่อให้แข่งขันได้
และสามารถเพิ่มรายได้โดยขยายคู่สัญญาพันธมิตรธุรกิจในรายการสะสมไมล์โดยใช้ไมล์เป็นสิ่งจูงใจลูกค้าในการเข้าร่วมกิจกรรมทางการตลาดที่บริษัทฯ
จัดขึ้น
นอกจากสร้างความภักดีแล้วลูกค้ายังมีส่วนร่วมในการสร้างความผูกพันต่อตราผลิตภัณฑ์ของบริษัทฯ
อีกด้วย

อีกหนึ่งกลยุทธ์ทางการตลาดที่สำคัญ คือการขยายเส้นทางการบิน
ด้วยเครือข่ายพันธมิตรจากสายการบินในกลุ่มสตาร์ อัลไลแอนซ์ (Star Alliance Network)
ซึ่งในปัจจุบันมีสมาชิกกว่า 27 สายการบิน ครอบคลุม 194 ประเทศทั่วโลก
รวมถึงพันธมิตรรายล่าสุด คือ เซินเจิ้น แอร์ไลน์ส
ถือเป็นการขยายเครือข่ายการบินสู่ตลาดจีนตอนใต้
ทำให้ผู้โดยสารสามารถเดินทางเชื่อมต่อไปยังจุดหมายปลายทางในเส้นทางเครือข่ายสตาร์
อัลไลแอนซ์ได้สะดวกรวดเร็วครอบคลุมเส้นทางได้มากยิ่งขึ้น และยังเป็นการสนับสนุนการขาย
Interline ของสายการบินอื่นซึ่งกันและกันบนเส้นทางการบินของบริษัทฯ

ยิ่งไปกว่านั้น จากความก้าวหน้าทางเทคโนโลยีที่มีส่วนทำให้การเดินทางท่องเที่ยวสะดวกรวดเร็ว
ผนวกกับการเข้าถึงและการรับรู้ข้อมูลข่าวสารต่างๆ
เป็นไปอย่างสะดวกรวดเร็วและครอบคลุมทั่วโลกผ่านเครือข่ายอินเตอร์เน็ต บริษัทฯ
เล็งเห็นถึงความสำคัญในการตอบสนองความต้องการของลูกค้าที่เปลี่ยนแปลงไปอย่างรวดเร็วและวิถีชีวิตของผู้โดยสารยุคใหม่
จึงมุ่งเน้นการขายบัตรโดยสารผ่านอินเตอร์เน็ตเป็นสำคัญ และ พัฒนา THAI M Service
ซึ่งเป็นแอพพลิเคชั่นบนโทรศัพท์มือถือ (Application on Smartphone) ควบคู่กันไป นอกจากนี้
ยังดำเนินการปรับปรุงขั้นตอนการสำรองบัตรโดยสารผ่านหน้าเว็บไซด์อย่างต่อเนื่อง (Upgrade
Booking Engine)
เพื่อลดขั้นตอนและอำนวยความสะดวกแก่ผู้โดยสารที่ต้องการจองบัตรโดยสารผ่านทั้งเว็บไซด์และบนโทรศัพท์มือถือ
มาตรการดังกล่าวเป็นการเพิ่มช่องทางในการขายตรงให้มีความหลากหลาย
สะดวกรวดเร็วและมีประสิทธิภาพมากขึ้นซึ่งสามารถเพิ่มยอดขายให้กับบริษัทฯ ได้อีกทางหนึ่ง

 ความร่วมมือกับพันธมิตรการบินสตาร์อัลไลแอนซ์

ในปี 2555 พันธมิตรการบินสตาร์อัลไลแอนซ์มีอายุครบ 15 ปี และบริษัทฯ
มีความภูมิใจอย่างยิ่งที่เป็นพันธมิตรการบินแรกในโลกที่สามารถครองความยิ่งใหญ่และเข้มแข็งที่สุดจนถึงปัจจุบันจากวันแรกที่ถือกำเนิดโดย
5 สายการบินสมาชิกก่อตั้ง ประกอบด้วย สายการบินยูไนเต็ด สายการบินลุฟฮันซ่า สายการบินเอส
เอ เอส
สายการบินแคนาดา และสายการบินไทย มีเส้นทางบินครอบคลุม 578 สนามบินใน 106 ประเทศ
ด้วยเที่ยวบิน 1,600 เที่ยวบินต่อวัน จนถึงวันนี้พันธมิตรสตาร์อัลไลแอนซ์มีสมาชิกจำนวน 27
สายการบิน ครอบคลุม 1,329 สนามบินใน 194 ประเทศ ด้วยเที่ยวบิน 21,900 เที่ยวบินต่อวัน

พันธมิตรการบินสตาร์อัลไลแอนซ์เติบโตอย่างต่อเนื่อง จนกระทั่งเมื่อเดือนมิถุนายน และพฤศจิกายน
2555 ที่ผ่านมา
เครือข่ายการบินได้เพิ่มสายการบินหลักในภูมิภาคที่มีความสำคัญต่อธุรกิจการบินจำนวน 3
สายการบิน คือ กลุ่มสายการบินเอวิอองกา-ทาคา ประเทศโคลอมเบียและเอลซัลวาดอร์
และสายการบินโคปา ประเทศปานามา ในภูมิภาคอเมริกากลาง
และสายการบินเซินเจิ้นซึ่งเป็นสายการบินใหญ่อันดับสี่ของจีน จึงเป็นเครื่องยืนยันคำกล่าวว่า
พันธมิตรการบินกลุ่มนี้มีเครือข่ายการบินครอบคลุมเส้นทางบินรอบโลกกว้างขวางที่สุด
ซึ่งจะช่วยเพิ่มโอกาสในการเชื่อมต่อเส้นทางบินระหว่างกันได้อย่างต่อเนื่องและสะดวกมากขึ้นสำหรับผู้โดยสาร

จากนโยบายหลักที่ได้ประกาศไว้ตั้งแต่วันแรกของการเปิดตัวในปี 2540
ที่จะเสริมสร้างประสบการณ์การเดินทางที่ราบรื่นให้กับผู้โดยสารตลอดเส้นทางบิน (Seamless
Travel Experience across Star Alliance Network)
ทำให้พันธมิตรสตาร์อัลไลแอนซ์ยังคงรักษาแนวทางการนำเสนอและพัฒนาสินค้าและบริการให้ดีขึ้นอย่างต่อเนื่อง
ไม่ว่าจะเป็นการให้บริการด้านการตรวจบัตรโดยสารเพียงครั้งเดียวตลอดเส้นทางบินแม้จะมีการเชื่อมต่อเที่ยวบินมากกว่า
1 ครั้ง (Through Check-in) การให้บริการด้านสัมภาระที่รวดเร็วและไม่สูญหาย (Priority
Baggage Delivery) การให้บริการพิเศษและมอบสิทธิประโยชน์สำหรับผู้โดยสารสมาชิกบัตรทอง
(Star Alliance Gold Member)
ที่ใช้บริการของสายการบินสมาชิกตลอดเส้นทางในเครือข่ายการบินของสตาร์
อัลไลแอนซ์

จากการร่วมมือในลักษณะต่างๆ กับพันธมิตรการบินสตาร์อัลไลแอนซ์ ทำให้บริษัทฯ
พัฒนาทั้งขีดความสามารถและความพยายามที่จะยกระดับการให้บริการให้เป็นที่พอใจมากขึ้นอย่างมีทิศทางและไม่หยุดยั้ง
ทั้งนี้ เพื่อรักษาภาพลักษณ์ในการให้บริการระดับ World Class ไว้อย่างมั่นคงต่อไป
ท่ามกลางสถานการณ์การแข่งขันที่ทวีความรุนแรงมากขึ้นในทุกๆ ด้าน
โดยเฉพาะการแย่งส่วนแบ่งทางการตลาดจากกลุ่มสายการบินประเทศตะวันออกกลาง (Middle
East Carriers) และสายการบินต้นทุนต่ำ (Low Cost Carrier)
ที่มีพัฒนาการเรื่องรูปแบบการดำเนินงาน และการให้บริการที่เปลี่ยนแปลงไปจากเดิมอย่างรวดเร็ว

สื่อสังคมออนไลน์

ปัจจุบัน
การดำเนินธุรกิจของบริษัทผ่านช่องทางออนไลน์มีแนวโน้มที่จะเติบโตและมีความสำคัญยิ่งขึ้นเป็นอย่างมาก
เนื่องจากอิทธิพลของโลกออนไลน์ซึ่งเป็นคลื่นลูกใหม่ที่ได้รับความนิยมอย่างสูงและจะได้รับความนิยมมากยิ่งขึ้นอีกเมื่อโทรศัพท์เคลื่อนที่ยุคที่
3 หรือ 3G ถูกนำมาให้บริการอย่างต็มรูปแบบ นั่นคือ
ทุกคนสามรถเข้าถึงโลกออนไลน์ด้ทุกที่และทุกเวลา
ตลอดจนพฤติกรรมการบริโภคข้อมูลและการสำรองบัตรโดยสารของลูกค้าที่เปลี่ยนไปในปัจจุบัน
โดยก่อนหน้านี้ที่ลูกค้านิยมใช้บริการผ่านตัวแทนจำหน่ายหรือติดต่อสายการบินโดยตรง
มาเป็นการนิยมค้นหาข้อมูลและสำรองบัตรโดยสารผ่านช่องทางออนไลน์ด้วยตนเองมากขึ้น
เนื่องจากเป็นช่องทางที่สะดวกรวดเร็วและง่ายต่อการเข้าถึง
และสามารถแสวงหาความคุ้มค่าของราคาซึ่งเป็นปัจจัยสำคัญเป็นอันดับต้นๆ ก่อนการตัดสินใจ

ด้วยเหตุนี้ ทำให้ทิศทางการตลาดของบริษัทฯ
จึงหันมามุ่งเน้นการตลาดเชิงรุกโดยใช้ช่องทางออนไลน์โดยเฉพาะสื่อสังคมออนไลน์ (Social
Media) ทำการตลาดมากยิ่งขึ้น โดยเน้นการเผยแพร่ข้อมูลข่าวสาร การประชาสัมพันธ์
การทำการตลาดและส่งเสริมการขาย ตลอดจนการให้บริการลูกค้าผ่านสื่อสังคมออนไลน์ ซึ่งปัจจุบัน
บริษัทฯ ดำเนินการพัฒนาสื่อสังคมออนไลน์ในทุกมิติ ได้แก่ Facebook, Twitter, Youtube และ
Line เป็นต้น โดยมุ่งเน้นให้เป็นช่องทางการสื่สารเพื่อสร้างการรับรู้ในตราผลิตภัณฑ์ (Brabd
Awareness) และเป็นช่องทางให้ลูกค้าได้มีส่วนร่วม (Customer Engagement)
ในการติดตามและแสดงความคิดเห็นเกี่ยวกับผลิตภัณฑ์และบริการของบริษัทฯ

การมุ่งเน้นการทำการตลาดเชิงรุกผ่านสื่อสังคมออนไลน์ (Social Media) นี้
จะเป็นการสร้างความมั่นใจในการให้บริการที่ทันสมัยและทัดเทียมกับคู่แข่งขันทางธุรกิจ
รวมถึงเพื่อให้บริษัทฯ
สามารถเข้าถึงพฤติกรรมและสามารถตอบสนองความต้องการของผู้โดยสารที่เปลี่ยนแปลงไปอย่างรวดเร็วในโลกยุคดิจิตอล
อีกทั้งยังเป็นการขยายตลาดและฐานะลูกค้าได้กว้างขวางยิ่งขึ้น เพื่อให้สามารถเจาะตลาดได้ทั่วโลก

การจำหน่าย และช่องทางการจำหน่าย

บริษัทฯ ได้ใช้ระบบสำรองที่นั่งแบบเบ็ดเสร็จ (Global Distribution System)
เพื่อขยายเครือข่ายช่องทางจัดจำหน่ายทั้งภายในสำนักงานขายของบริษัทฯ
การจำหน่ายผ่านระบบพาณิชย์อิเล็กทรอนิกส์ และตัวแทนจำหน่ายทั่วโลก
เพื่ออำนวยความสะดวกในการสำรองที่นั่งและการออกบัตรโดยสารให้แก่ลูกค้า โดยบริษัทฯ
เป็นสมาชิกระบบสำรองที่นั่งชั้นนำทุกระบบ คือ ระบบ AMADEUS ABACUS APOLLO AXESS
GALILEO INFINI SABRE TOPAS TRAVELSKY และ WORLDSPAN

บริษัทฯ จำหน่ายบัตรโดยสารและระวางบรรทุกสินค้าผ่านช่องทางการจำหน่ายดังต่อไปนี้

1.  สำนักงานขายของบริษัทฯ
    ซึ่งมีที่ตั้งอยู่ตามเมืองสำคัญในทุกภูมิภาคทั่วโลกทำหน้าที่ขายบัตรโดยสารและระวางบรรทุกสินค้า
    สำรองที่นั่ง และให้บริการความสะดวกแก่ผู้โดยสาร ลูกค้าขนส่งสินค้า
    ตัวแทนการจำหน่ายบัตรโดยสาร ตัวแทนการจำหน่ายระวางบรรทุกสินค้า
    และผู้ที่ต้องการติดต่อกับบริษัทฯ ในเรื่องต่างๆ

2.  ระบบพาณิชย์อิเล็กทรอนิกส์ของบริษัทฯ เรียกว่า “บริการ Royal e-Service”

บริษัทฯ ได้ดำเนินการระบบสำรองที่นั่งผ่านทางอินเทอร์เน็ต (Royal e-Booking)
ซึ่งทำให้ผู้โดยสารสามารถทำการสำรองที่นั่ง ตรวจสอบราคาค่าโดยสาร
และซื้อบัตรโดยสารอิเล็กทรอนิกส์และ check-in ด้วยตนเอง ผ่านทางเว็บไซต์ของบริษัทฯ
นอกจากนี้ บริษัทฯ ได้ติดตั้งเครื่องบริการ check-in อัตโนมัติ (Self-Service
System-Kiosk) ภายใต้บริการ Royal e-Service
เพื่อให้ผู้โดยสารที่เดินทางภายในประเทศพบกับการเดินทางที่สะดวกสบายยิ่งขึ้น
เพราะสามารถเลือกที่นั่งและ check-in ได้ด้วยตนเอง ซึ่งระบบจะออก Boarding Pass
ให้โดยอัตโนมัติ โดยระบบ check-in อัตโนมัติดังกล่าวมีให้บริการที่ท่าอากาศยานสุวรรณภูมิ
เชียงใหม่ ขอนแก่น ภูเก็ต และหาดใหญ่ เพื่อบริการผู้โดยสารที่เดินทางภายในประเทศ

3.  ตัวแทนจำหน่ายบัตรโดยสารและระวางบรรทุกสินค้า (ตัวแทนจำหน่ายฯ)

    1.  ตัวแทนจำหน่ายฯ จะเป็นผู้หาผู้โดยสาร ทำการสำรองที่นั่ง
        และออกบัตรโดยสารตามราคาค่าบัตรโดยสารที่บริษัทฯ กำหนด

เพื่อให้เป็นไปตามธุรกิจการบิน ในปัจจุบันบริษัทฯ
มีแผนปรับลดค่าตอบแทนให้กับตัวแทนจำหน่ายในตลาดที่มีความพร้อม ซึ่งตัวแทนจำหน่ายฯ
จะเป็นผู้กำหนดค่าบริการต่างๆ
รวมราคาค่าบัตรโดยสารเป็นราคาขายให้แก่ผู้โดยสารตามสภาวะของตลาดนั้นๆ

สำหรับในการแต่งตั้งตัวแทนจำหน่ายฯ
แยกเป็นตัวแทนจำหน่ายบัตรโดยสารต่างประเทศและในประเทศ โดยมีหลักเกณฑ์การพิจารณา ดังนี้

1.  ตัวแทนจำหน่ายบัตรโดยสารต่างประเทศ

ตัวแทนจำหน่ายบัตรโดยสารต่างประเทศดังกล่าว
ต้องเป็นสมาชิกของสมาคมขนส่งทางอากาศระหว่างประเทศ (International Air Transport
Association : IATA) และต้องผ่านเกณฑ์ที่ IATA กำหนด
โดยสายการพาณิชย์เป็นผู้พิจารณาเพื่อแต่งตั้งเป็นตัวแทนจำหน่ายบัตรโดยสารต่างประเทศต่อไป

2.  ตัวแทนจำหน่ายบัตรโดยสารในประเทศ

สายการพาณิชย์จะพิจารณาขีดความสามารถในการทำธุรกิจของตัวแทนจำหน่ายบัตรโดยสารในประเทศ
สถานที่ตั้ง ความพร้อมของบุคลากร ฐานะการเงิน และแต่งตั้งเป็นตัวแทนจำหน่ายฯ

2.  ตัวแทนจำหน่ายระวางบรรทุกสินค้า
    จะทำหน้าที่ขายระวางบรรทุกให้แก่ผู้ที่ต้องการส่งสินค้าในอัตราค่าบรรทุกที่บริษัทฯ กำหนด
    โดยผลตอบแทนของตัวแทนจำหน่ายฯ จะได้รับในรูปแบบ Commission
    ฝ่ายขายระวางบรรทุกสินค้าตลอดจนความมั่นคงทางด้านการเงินและแต่งตั้งเป็นตัวแทนจำหน่ายระวางบรรทุกสินค้า

การบริการลูกค้า

ในปี 2555 บริษัทฯ
ยังคงมุ่งมั่นพัฒนาและปรับปรุงคุณภาพผลิตภัณฑ์และการบริการในทุกจุดสัมผัสอย่างต่อเนื่อง
เพื่อให้ลูกค้าในแต่ละกลุ่มเป้าหมายได้สัมผัสประสบการณ์การบินที่โดดเด่นงดงามผสานเอกลักษณ์แห่งความเป็นไทย
เริ่มตั้งแต่การบริการก่อนเที่ยวบิน (Pre-Flight Services) การบริการบนเที่ยวบิน
(In-flight Services) ไปจนถึงการให้บริการหลังเที่ยวบิน (Post-Flight Services)
โดยมีแผนการดำเนินงาน แนวคิดและภาพลักษณ์ที่ชัดเจนภายใต้นโยบายการบริการจากใจ
(Service from the Heart) ซึ่งพนักงาน
การบินไทยทุกคนยึดมั่นมาตลอด 5 ทศวรรษของการให้บริการ
ด้วยตระหนักดีว่าคุณภาพของการบริการลูกค้าเป็นปัจจัยหลัก
สู่ความสำเร็จของภารกิจการให้บริการการขนส่ง และขับเคลื่อนให้บริษัทฯ สามารถแข่งขันกับ
สายการบินคู่แข่งได้อย่างยั่งยืน

เพื่อเน้นย้ำถึงการบริการที่เป็นเลิศ สม่ำเสมอ และเป็นไปตามมาตรฐานที่ตกลงไว้ บริษัทฯ
มีการกำหนดขั้นตอนการให้บริการ (Service Operation Procedure) ในทุกจุดบริการหลัก
และทำข้อตกลงการให้บริการ (Service Level Agreement) ที่ครบวงจร
รวมทั้งตรวจติดตามอย่างต่อเนื่อง
เพื่อให้แน่ใจได้ว่าลูกค้าของการบินไทยจะได้รับความพึงพอใจสูงสุดจากการใช้บริการและผลิตภัณฑ์ที่มีคุณภาพตลอดการเดินทาง
สำหรับรายละเอียดของการพัฒนาการบริการลูกค้าในแต่ละขั้นตอน มีดังนี้

ด้านการบริการก่อนเที่ยวบิน บริษัทฯ ได้พัฒนาระบบการให้บริการผ่านอินเทอร์เน็ต
และโทรศัพท์มือถือ หรือ Electronic and Mobile Service
เพื่อเพิ่มความสะดวกสบายและความรวดเร็วให้ลูกค้าสามารถเข้าถึงข้อมูลที่เกี่ยวข้องกับการเดินทางได้ง่ายขึ้น
อาทิ ข้อมูลการจองบัตรโดยสาร การตรวจสอบรายละเอียดเกี่ยวกับเที่ยวบิน ตารางบิน
รวมทั้งการเช็คอินผ่าน SMS การเช็คอินโดยใช้ 2D Barcode
และการสั่งพิมพ์บัตรโดยสารขึ้นเครื่องบินตั้งแต่ที่บ้าน (Home Print Boarding Pass)

ด้านการบริการบนเครื่องบิน บริษัทฯ มุ่งเน้นการพัฒนาบริการของพนักงานต้อนรับบนเครื่องบิน
รวมถึงอาหารและเครื่องดื่มที่ให้บริการในหลากหลายรูปแบบ อาทิ อาหารยอดนิยมของแต่ละท้องถิ่น
อาหารไทย เครื่องดื่มสมุนไพร และเมนูพิเศษในช่วงเทศกาล สำหรับการพัฒนาผลิตภัณฑ์ต่างๆ อาทิ
ที่นั่ง และอุปกรณ์ระบบสาระบันเทิง ในปี 2555 บริษัทฯ มีแผนปรับปรุงเครื่องบินเก่า ได้แก่
เครื่องบินแบบโบอิ้ง 747-400 จำนวน 12 ลำ ซึ่งในปี 2555 ดำเนินการแล้วเสร็จจำนวน 5 ลำ
และเครื่องบินแบบโบอิ้ง 777-200 จำนวน 8 ลำ ดำเนินการแล้วเสร็จจำนวน 4 ลำ ในปี 2555
ส่วนที่เหลือคาดว่าจะดำเนินการแล้วเสร็จภายในไตรมาสที่ 2 ปี 2556

นอกจากนี้ บริษัทฯ มีแผนพัฒนาผลิตภัณฑ์ในห้องโดยสารของเครื่องบินใหม่ โดยว่าจ้างบริษัท
Priestmangoode U.K. เพื่อออกแบบตกแต่งภายในห้องโดยสาร รวมถึงผลิตภัณฑ์บนเครื่องบิน
(Service Items) อาทิ หมอน ผ้าห่ม เป็นต้น ตามแนวคิด THAI Contemporary
ซึ่งสะท้อนภาพลักษณ์ความเป็นไทยออกสู่สายตานานาประเทศทั่วโลก
พร้อมกับความต่อเนื่องในการให้บริการ อาทิ การจัดวางรูปแบบที่นั่ง เครื่องมือ
อุปกรณ์ที่เหมาะสมกับสรีระในทุกอิริยาบถ และขนาดที่เหมาะสมกับกลุ่มลูกค้าในแต่ละชั้นโดยสาร
เพื่อให้ลูกค้าได้รับความสะดวกสบาย และสัมผัสถึงความเป็นส่วนตัวมากที่สุด
ขณะเดียวกันผลิตภัณฑ์ต้องสามารถเชื่อมต่อเทคโนโลยี ที่ทันสมัยได้อย่างมีประสิทธิภาพ
โดยได้เริ่มนำแนวคิดดังกล่าวมาใช้ในเครื่องบินแบบแอร์บัส A320-200 จำนวน 20 ลำ ซึ่งในปี
2555 บริษัทฯ ได้รับมอบแล้วจำนวน 4 ลำ สำหรับเครื่องบินแบบโบอิ้ง 777-300ER จำนวน 12
ลำ จะเริ่มรับมอบลำแรกในเดือนมีนาคม 2556 และเครื่องบินแบบโบอิ้ง 787-8 จำนวน 6 ลำ
จะเริ่มรับมอบลำแรกในปี 2557 ส่วนเครื่องบินแบบโบอิ้ง 787-9 และเครื่องบินแบบแอร์บัส
A350-900 อยู่ระหว่างดำเนินการออกแบบ

อุปกรณ์และบริการ

บริษัทฯ ได้ปรับกลยุทธ์และแผนงานด้านการให้บริการ ให้ตอบสนองความคาดหวังของลูกค้า
และเพิ่มขีดความสามารถให้พร้อมต่อการแข่งขัน
โดยจะทำการปรับปรุงที่นั่งทั้งหมดสำหรับผู้โดยสารชั้นหนึ่ง ชั้นธุรกิจ และชั้นประหยัด
ปรับปรุงระยะห่างระหว่างที่นั่งโดยสารในแต่ละชั้นผู้โดยสาร ลดจำนวนที่นั่งแต่ละแถวลง
ลดความแออัดในห้องโดยสาร และเพิ่มความสะดวกสบายโดยรวมให้แก่ผู้โดยสารมากขึ้น
โดยที่นั่งรุ่นใหม่จะกว้างขึ้นและมีความสะดวกสบายสูง มีจอภาพส่วนตัวในชั้นหนึ่ง ชั้นธุรกิจ
และชั้นประหยัดทุกที่นั่ง นอกจากนี้
ยังตกแต่งห้องน้ำในชั้นหนึ่งและชั้นธุรกิจให้มีความทันสมัยสวยงามและกว้างขวางขึ้น
พร้อมด้วยอุปกรณ์อำนวยความสะดวกที่ทันสมัย ระบบเพลงและภาพยนตร์แบบเลือกชมได้
(On-demand) และมีรายการบันเทิงให้ผู้โดยสารเลือกอย่างหลากหลาย ดังมีรายละเอียด ดังนี้

1) การปรับปรุงรูปแบบและคุณภาพของที่นั่งโดยสารและระบบสาระบันเทิง

วัตถุประสงค์หลักของการปรับปรุงอุปกรณ์ในเครื่องบินของบริษัทฯ คือ
การปรับปรุงอุปกรณ์ในเครื่องบินทุกลำที่เป็นแบบเดียวกัน
ให้มีที่นั่งโดยสารและระบบสาระบันเทิงลักษณะเดียวกันในแต่ละชั้นโดยสารโดยจะทำการปรับปรุงที่นั่งทั้งหมดสำหรับผู้โดยสารชั้นหนึ่ง
ชั้นธุรกิจ และชั้นประหยัด บริษัทฯ
มีแผนที่จะปรับปรุงระยะห่างระหว่างที่นั่งโดยสารในแต่ละชั้นผู้โดยสาร ลดจำนวนที่นั่งแต่ละแถวลง
ลดความแออัดในห้องโดยสาร และเพิ่มความสะดวกสบายโดยรวมให้แก่ผู้โดยสารมากขึ้น

การปรับปรุงที่นั่ง

ในปี 2555 บริษัทฯ ได้ทำการปรับปรุงที่นั่งโดยสารในเครื่องบินแบบโบอิ้ง 747-400 (ลำที่ 7-12)
แล้วเสร็จเพิ่มเติมจากปี 2554 จำนวน 2 ลำ รวมทั้งหมด 6 ลำ
โดยติดตั้งจอภาพส่วนตัวพร้อมระบบสาระบันเทิงแบบ
On-demand ในชั้นประหยัด

นอกจากนี้ ยังมีแผนปรับปรุงที่นั่งโดยสารในชั้นประหยัด ของเครื่องบินแบบโบอิ้ง 747-400 (ลำที่
13-18)
ซึ่งในปี 2555 ได้ดำเนินการแล้วเสร็จจำนวน 3 ลำ จาก 6 ลำ
โดยติดตั้งเก้าอี้พร้อมจอภาพส่วนตัวและระบบสาระบันเทิงแบบ On-demand ในทุกชั้นโดยสาร
คาดว่าจะดำเนินการเสร็จสิ้นทั้ง 6 ลำ ภายในปี 2556 และเครื่องบินโบอิ้ง 777-200 จำนว 8
ลำ โดยจะมีจอภาพสวนตัวพร้อมระบบสาระบันเทิงแบบ On-demand
ได้ดำเนินการปรับปรุงแล้วเสร็จจำนวน 4 ลำและคาดว่าจะเสร็จสิ้นทั้ง 8 ลำภายในปี 2556

ตารางแสดงข้อมูลบางประการเกี่ยวกับการปรับปรุงอากาศยานและอุปกรณ์ทั้งที่อยู่ระหว่างการดำเนินการและที่เสนอให้มีการดำเนินการ

+--------+------+-----------------------------+-----------+-----------+
| แบบ    | จ    | รายละเอียดของการปรับปรุง       | สถานะ     | กำหนดเวลา |
| หรือรุ่น  | ำนวน |                             |           | ที่คาดว่าจะ  |
|        |      |                             |           | แล้วเสร็จ   |
|        | (ลำ) |                             |           |           |
+========+======+=============================+===========+===========+
| โบอิ้ง   | 8    | ชั้นประหยัด                    | อยู่ระ      | กลางปี     |
| 7      |      |                             | หว่างดำเนิน | 2556      |
| 77-200 |      | -                           | การปรับปรุง |           |
|        |      |  ปรับปรุงที่นั่งโดยติดตั้งจอภาพส่วนตัว |           |           |
|        |      | และระบบสาระบันเทิงแบบเลือกชมได้ |           |           |
|        |      |     (On-demand)             |           |           |
+--------+------+-----------------------------+-----------+-----------+
| โบอิ้ง   | 6    | ปรับปรุงที่นั่งทุกชั้นโดยสาร         | อยู่ระ      | กลางปี     |
| 7      |      |                             | หว่างดำเนิน | 2556      |
| 47-400 |      | -   เป็นการปรับปรุงที่น          | การปรับปรุง |           |
|        |      | ั่งทั้งลำให้มีมาตรฐานเดียวกันกับโบอิ้ง |           |           |
| (ลำที่   |      |     747-400                 |           |           |
| 13-18) |      |                             |           |           |
|        |      | ลำอื่นที่มีการปรับปรุงไปเรียบร้อยแล้ว |           |           |
|        |      |     เพื่อให้มีมาตรฐานเดียวกัน     |           |           |
|        |      |     โดยติดตั้งจอภาพส่วนตัวทุกที่นั่ง  |           |           |
|        |      |                             |           |           |
|        |      | และระบบสาระบันเทิงแบบเลือกชมได้ |           |           |
|        |      |     (On-demand)             |           |           |
+--------+------+-----------------------------+-----------+-----------+

 

การพัฒนาทางด้านระบบสาระบันเทิง

บริษัทฯ
ได้ปรับปรุงระบบสาระบันเทิงทั้งด้านภาพและเสียงบนเครื่องบินในเส้นทางระหว่างประเทศทุกลำ
เพื่อให้มีคุณภาพสูง ทันสมัย และเป็นมาตรฐานเดียวกันทั้งหมด โดยจะมีจอภาพส่วนตัวในชั้นหนึ่ง
ชั้นธุรกิจ และชั้นประหยัดทุกที่นั่ง ระบบเพลงและภาพยนตร์แบบเลือกชมได้ (On-demand)
และมีรายการบันเทิงให้ผู้โดยสารเลือกอย่างหลากหลาย รวมทั้งเกมส์ ข่าว (Live text news)
และภาพเส้นทางบิน

-   พัฒนา ปรับปรุง Software รองรับจำนวน Content ที่เพิ่มขึ้น อาทิ e-Menu และ
    e-Shopping

-   จัดหา Portable AVOD Player รุ่นใหม่ เพื่อให้บริการแก่ผู้โดยสารชั้นหนึ่งและชั้นธุรกิจ
    สำหรับเที่ยวบินที่มีชั่วโมงบินมากกว่า 4 ชั่วโมง และจัดหา Digital Video Player
    สำหรับเครื่องบินแอร์บัส A330-300 ที่ไม่มีระบบสาระบันเทิงแบบเลือกชมได้ (On-demand)

2)  การติดตั้งอุปกรณ์อำนวยความสะดวกสำหรับธุรกิจและการสื่อสาร

บริษัทฯ ได้ติดตั้งโทรศัพท์ส่วนตัวและอุปกรณ์เชื่อมต่อไฟฟ้าสำหรับคอมพิวเตอร์พกพาสำหรับ
ที่นั่งในชั้นหนึ่งและชั้นธุรกิจในฝูงบินเส้นทางข้ามทวีป
เพื่อให้ผู้โดยสารสามารถติดต่อทำธุรกิจได้อย่างต่อเนื่องและสะดวกสบาย
รวมทั้งได้ติดตั้งโทรศัพท์ในชั้นประหยัดบนเครื่องบินในเส้นทางระยะไกล (Long Haul)
ในฝูงบินแบบแอร์บัส A340-500 แบบแอร์บัส A340-600 และเครื่องบินแบบโบอิ้ง 777-200ER
และมีแผนในการติดตั้งในฝูงบินอื่นต่อไปให้เป็นมาตรฐานของบริษัทฯ ทั้งนี้
สำหรับฝูงบินใหม่แบบแอร์บัส A330-300 จำนวน 8 ลำนั้น มีการติดตั้งโทรศัพท์ทุกที่นั่ง
เพื่ออำนวยความสะดวกสบายแก่ผู้โดยสารในการติดต่อสื่อสาร

นอกจากนี้ ในเครื่องบินใหม่แบบแอร์บัส A330-300 จำนวน 7 ลำ และเครื่องบินใหม่แบบแอร์บัส
A380-800 จำนวน 6 ลำ จะมีการติดตั้งระบบ Inflight Connectivity
เพื่อให้ผู้โดยสารสามารถติดต่อสื่อสารกับภาคพื้นโดยใช้โทรศัพท์เคลื่อนที่ส่วนตัวของตนเองในการใช้โทรศัพท์
ส่งข้อความสั้น (SMS/MMS) รวมถึงการใช้ Wifi Internet ได้ สำหรับเครื่องบินเแบบโบอิ้ง
747-400 (ลำที่ 13-18) จำนวน 6 ลำ และ เครื่องบินเช่าแบบโบอิ้ง 777-300ER จำนวน 8
ลำ ผู้โดยสารจะสามารถติดต่อสื่อสารโดยใช้โทรศัพท์เคลื่อนที่ส่วนตัวของตนเองในการใช้โทรศัพท์
ส่งข้อความสั้น (SMS/MMS) และ GPRS

การเงินและการบัญชี

จากปัญหาเศรษฐกิจในสหรัฐอเมริกา
และปัญหาวิกฤติหนี้สาธารณะของประเทศสมาชิกในสหภาพยุโรปที่ยังคงส่งผลอย่างต่อเนื่อง
ราคาน้ำมันที่ปรับตัวสูงขึ้น
ประกอบกับความไม่แน่นอนของภาวะเศรษฐกิจและภัยธรรมชาติที่อาจเกิดขึ้นได้อีก
และเพื่อรักษาระดับเงินทุนสำรองในปี 2556
รวมทั้งเพื่อการจัดหาเงินทุนให้เพียงพอสำหรับการลงทุนที่ผูกพันแล้ว เช่น
การชำระค่างวดล่วงหน้าค่าเครื่องบินตามโครงการจัดหาเครื่องบินของบริษัทฯ
การปรับปรุงผลิตภัณฑ์บนเครื่องบิน บริษัทฯ จึงได้ดำเนินการออกและเสนอขายตราสารหนี้
ประเภทหุ้นกู้ ในปี 2555 โดยเสนอขายในวงจำกัด ต่อผู้ลงทุนสถาบันและผู้ลงทุนรายใหญ่
จำนวนรวมทั้งสิ้น 11,500 ล้านบาท แบ่งเป็นครั้งที่ 1/2555 จำนวน 3,000 ล้านบาท ครั้งที่
2/2555 จำนวน 1,500 ล้านบาท และครั้งที่ 3/2555 จำนวน 7,000 ล้านบาท
พร้อมทั้งจัดหาวงเงินสินเชื่อหมุนเวียน (Revolving Credit Line) เพิ่มเติมจำนวน 3,600
ล้านบาท จากเดิมที่บริษัทฯ ได้จัดหาแล้วจำนวน 15,500 ล้านบาท รวมวงเงินสินเชื่อหมุนเวียนอายุ
3-7 ปี เป็นจำนวนทั้งสิ้น 19,100 ล้านบาท

ในส่วนของการจัดหาเงินทุนเพื่อชำระค่าเครื่องบินในปี 2555 บริษัทฯ ได้จัดหาเงินกู้ระยะยาว
ด้วยวิธีการเช่าซื้อ ในสกุลเงินยูโร เพื่อชำระค่าเครื่องบินแอร์บัส A330-300 จำนวน 3 ลำ
และใช้เครื่องบินเป็นหลักทรัพย์ค้ำประกัน โดยได้เบิกรับเงินกู้พร้อมรับมอบเครื่องบินแอร์บัส
A330-300 จำนวน 3 ลำ ในวันที่ 23 กุมภาพันธ์ 18 กันยายน และ 19 ตุลาคม 2555 ตามลำดับ
และจัดหาเงินกู้ระยะยาว ด้วยวิธีการเช่าซื้อ เพื่อชำระค่าเครื่องบินแอร์บัส A380-800 จำนวน 3
ลำ โดยใช้เครื่องบินเป็นหลักทรัพย์ค้ำประกัน และได้รับการสนับสนุนการค้ำประกันเงินกู้จาก
European Export Credit Agencies (ECAs) ทั้งนี้ ได้เบิกรับเงินกู้พร้อมรับมอบเครื่องบิน
ในสกุลเงินเยน สำหรับเครื่องบินแอร์บัส A380-800 ลำที่ 1 และ ลำที่ 2 และในสกุลเงินยูโร
สำหรับเครื่องบินแอร์บัส A380-800 ลำที่ 3 เมื่อวันที่ 26 กันยายน 28 พฤศจิกายน และ 20
ธันวาคม 2555 ตามลำดับ

นอกจากการจัดหาเงินกู้เพิ่มเติมแล้ว ในระหว่างปี 2555 บริษัทฯ
มีการชำระคืนเงินต้นสำหรับหนี้เงิน
กู้ระยะยาว รวมเป็นเงินทั้งสิ้น 19,822 ล้านบาท ทำให้บริษัทฯ
มียอดหนี้เงินกู้และหนี้สินภายใต้สัญญาเช่าซื้อเครื่องบิน (รวมหนี้ที่ถึงกำหนดชำระภายใน 1 ปี)
เพิ่มขึ้นจาก 142,300 ล้านบาท ณ สิ้นปี 2554 เป็น 158,685 ล้านบาท ณ สิ้นปี 2555

ในด้านการบริหารความเสี่ยงจากความผันผวนของอัตราแลกเปลี่ยน บริษัทฯ
ได้จัดให้มีการกู้เงินในสกุลที่มีกระแสเงินสดสุทธิส่วนเกิน
เพื่อรองรับภาระการชำระคืนหนี้ตามหลักการ Natural Hedging นอกจากนี้ บริษัทฯ
ยังได้เข้าทำธุรกรรม Cross Currency Swap (CCS) หนี้สกุลเงินบาทบางส่วนเพื่อปรับให้ภาระ
การชำระคืนหนี้ให้ เป็นไปตามสกุลที่มีกระแสเงินสดสุทธิส่วนเกินมากขึ้น
อีกทั้งเพื่อให้สามารถป้องกันความเสี่ยงจากความผันผวนของอัตราดอกเบี้ยได้อีกด้วย
โดยดำเนินการแปลงการชำระคืนหนี้สกุลบาท อัตราดอกเบี้ยลอยตัว อ้างอิงตามอัตราดอกเบี้ย
THBFIX ไปเป็นชำระคืนหนี้สกุลเงินเยน ในอัตราดอกเบี้ยคงที่เพิ่มเติมจาก
ปี 2554 อีก 1 รายการ วงเงิน 1,000 ล้านบาท ทำให้สัดส่วนหนี้ในสกุลเงินต่างๆ หลังการทำ
Swap ของบริษัทฯ ณ วันที่ 31ธันวาคม 2555 ใน 4 สกุลหลัก ได้แก่ USD : EUR : JPY : THB
มีสัดส่วน 1 : 36 : 14 : 46 ส่วนการบริหารความเสี่ยงจากความผันผวนของอัตราดอกเบี้ย ในปี
2555 บริษัทฯ ได้ดำเนินการเข้าทำธุรกรรม Interest Rate Swap (IRS) กับหนี้สกุลบาท
โดยทำการแปลงอัตราดอกเบี้ยสกุลบาท แบบอัตราลอยตัว เป็นอัตราคงที่ จำนวน 3 รายการ
วงเงินรวม 11,536 ล้านบาท และจากการดำเนินการดังกล่าวทั้งหมด
ทำให้สัดส่วนหนี้ที่มีอัตราดอกเบี้ยคงที่ต่อหนี้ที่มีอัตราดอกเบี้ยลอยตัวของบริษัทฯ ณ วันที่ 31 ธันวาคม
2555 มีสัดส่วน 50 : 50

ในปี 2555 เป็นช่วงของการดำเนินการติดตั้งระบบ SAP สำหรับด้านการเงินและการบัญชี
(Financial and Accounting )และ การจัดซื้อและบริหารวัสดุคงคลัง (Logistics)
ซึ่งเป็นการดำเนินงานตาม Corporate SAP Master Plan ระยะที่ 1 Stabilize the
Foundation ทั้งนี้ การดำเนินการติดตั้งระบบ SAP-DE
ตั้งแต่การกำหนดการทำงานของระบบให้เป็นไปตามการออกแบบกระบวนการทางธุรกิจ
(Realization) การทดสอบการทำงานของระบบ (User Acceptance Test)
การฝึกอบรมผู้ใช้งาน (End User Training)
และการถ่ายโอนข้อมูลจากระบบเดิมมายังระบบใหม่ (Data Cleansing and Data
Migration)สามารถดำเนินการสำเร็จลุล่วงตามแผนงาน และสามารถเริ่มปฏิบัติงานจริง(GO
LIVE)บนระบบ SAP ตั้งแต่วันที่ 1 กันยายน 2555 พร้อมกันกับระบบบัญชีรายได้ผู้โดยสาร
(TOPRA) ที่บริษัทฯ ได้เปลี่ยนจากระบบเดิมที่พัฒนาขึ้นเอง (In-House Development)
เป็นการซื้อบริการระบบ REVERA จากบริษัท Accelya Kale Solutions Limited (Hosting
Model) ทั้งนี้แม้ว่าจะมีความยุ่งยากในการปฏิบัติงานบนระบบ SAP และ TOPRA
แต่ผู้บริหารและพนักงานทุกคนก็ได้ทุ่มเทกำลังความสามารถเพื่อปรับกระบวนการทำงานเพื่อลดปัญหาและอุปสรรคที่เกิดขึ้น
ในขณะเดียวกันบริษัทฯก็สามารถดำเนินธุรกิจได้ตามปกติ

การปฏิบัติการบิน

ตลอด 5 ทศวรรษที่ผ่านมา ความปลอดภัย (Safety and Security)
ในการปฏิบัติการบินเป็นสิ่งที่บริษัทฯ ถือว่าเป็นหัวใจสำคัญของการดำเนินงานธุรกิจการบิน
ซึ่งสอดรับเป็นอย่างดีกับภารกิจหลักของบริษัทฯ คือ
การปฏิบัติการบินเพื่อนำผู้โดยสารและพัสดุภัณฑ์สู่จุดหมายด้วยความปลอดภัยสูงสุดตามมาตรฐานสากล
ความสะดวกสบายและการตรงต่อเวลาเป็นสำคัญ
โดยมุ่งเน้นมาตรฐานความปลอดภัยของกรมการบินพลเรือน (Department of Civil Aviation
: DCA) องค์การการบินพลเรือนระหว่างประเทศ (International Civil Aviation
Organization : ICAO) หน่วยงานควบคุมความปลอดภัยด้านการบินของยุโรป (European
Aviation Safety Agency : EASA) องค์กรบริหารการบินแห่งสหรัฐอเมริกา (Federal
Aviation Administration : FAA)
และการตรวจประเมินความปลอดภัยด้านการปฏิบัติการบินของสมาคมการขนส่งทางอากาศระหว่างประเทศ
(International Air Transport Association : IATA)

บริษัทฯ มุ่งเน้นการสรรหาและพัฒนาบุคลากรการบินคุณภาพระดับสากลมาประจำฝูงบิน
โดยบุคลากรการบินที่ได้รับการคัดเลือกต้องผ่านการตรวจสอบความพร้อมทั้งร่างกาย จิตใจ ความรู้
(Knowledge) ทักษะ (Skill) และพฤติกรรม (Behavior) นอกจากนี้
ยังต้องผ่านบททดสอบด้านต่างๆ อาทิ การประเมินความถนัด (Aptitude Test) จิตวิทยาการบิน
(Aviation Psychology) การทดสอบความสามารถและทักษะการบิน
รวมทั้งหลักสูตรอบรมอีกหลายขั้นตอน โดยเฉพาะอย่างยิ่งการฝึกแก้ปัญหาเฉพาะหน้า เช่น
ปัญหาจากเครื่องยนต์ ระบบเทคนิคต่างๆ ของเครื่องบิน ไฟไหม้ สภาพอากาศที่แปรปรวน
รวมถึงการร่อนลงจอดในสถานการณ์คับขันต่างๆ เป็นต้น
ซึ่งนักบินทุกคนจะได้รับการฝึกฝนโดยใช้เครื่องฝึกบินจำลอง (Flight Simulator)
ซึ่งเป็นอุปกรณ์ฝึกบินที่มีคุณภาพสูงสุดในการจำลองสถานการณ์ให้เสมือนจริง
เพื่อฝึกฝนให้บุคลากรเกิดความชำนาญ
และสามารถประยุกต์ใช้สิ่งที่ได้เรียนรู้ในการปฏิบัติการบินจริงอย่างมีประสิทธิภาพ นอกจากนี้ บริษัทฯ
ยังนำระบบ e-Learning มาใช้
เพื่อเป็นการทบทวนและเพิ่มพูนความรู้ให้สอดคล้องกับเทคโนโลยีการบินที่ทันสมัย
ร่วมกับแนวคิดด้านการจัดการความรู้ (Knowledge Management)
เพื่อส่งเสริมการแลกเปลี่ยนความรู้ในกลุ่มผู้ปฏิบัติงาน
มาตรการทั้งหมดดังกล่าวล้วนเป็นไปเพื่อให้มั่นใจได้ว่าผู้โดยสารจะได้รับความปลอดภัยสูงสุดตลอดเส้นทางตามนโยบาย
“บินปลอดภัยใจอบอุ่น” (Safe and Warm) ของบริษัทฯ ในช่วงปีที่ผ่านมา
ซึ่งมุ่งเน้นถึงความปลอดภัย เคียงคู่กับการบริการอันน่าประทับใจ
เพื่อคงความเป็นสายการบินอันดับแรกที่ผู้โดยสารเลือกใช้ตลอดไปในอนาคต

นอกเหนือจากการปฏิบัติการบินที่มีความปลอดภัยสูงสุดแล้ว
การบริการลูกค้าด้วยความเป็นเลิศเป็นอีกสิ่งหนึ่งที่บริษัทฯ ให้ความสำคัญไม่ยิ่งหย่อนไปกว่ากัน
โดยมุ่งเน้นการจัดฝึกอบรมในเรื่องการดูแลให้ความปลอดภัยแก่ผู้โดยสาร
และการบริการทั้งภาคทฤษฎีและภาคปฏิบัติให้แก่พนักงานต้อนรับบนเครื่องบินอย่างสม่ำเสมอ
นับตั้งแต่เริ่มเข้าปฏิบัติการ เพื่อให้พนักงานมีความรู้และความชำนาญระดับมืออาชีพ
พร้อมทั้งมีทัศนคติที่ดีต่องานบริการควบคู่ไปกับการตระหนักถึงความปลอดภัยของผู้โดยสาร ทั้งนี้
ฝ่ายบริการบนเครื่องบินจะทำการตรวจติดตาม ประเมินผลการปฏิบัติงาน ข้อบกพร่อง
หรือจุดที่สมควรได้รับการปรับปรุง
เพื่อเพิ่มประสิทธิภาพในการปฏิบัติหน้าที่ของพนักงานต้อนรับบนเครื่องบินทุกระดับชั้น
แล้วจึงนำผลการประเมินดังกล่าวมาวิเคราะห์
พร้อมกับจัดวางรูปแบบการพัฒนาและเสริมสร้างศักยภาพของพนักงานต้อนรับบนเครื่องบินอย่างต่อเนื่อง
เพื่อปรับแนวทางการปฏิบัติหน้าที่ของพนักงานให้ตรงกับแนวทางที่องค์กรต้องการอย่างแท้จริง

ในฐานะสายการบินรักษ์สิ่งแวดล้อม หรือ Travel Green
ที่มุ่งหวังให้ทุกภาคส่วนได้ตระหนักรู้ถึงการรักษาสภาพแวดล้อมและลดการปลดปล่อยก๊าซคาร์บอนไดออกไซด์ออกสู่ชั้นบรรยากาศ
บริษัทฯ ได้พยายามกระตุ้นให้สายการบินในภูมิภาคได้พิจารณาใช้เชื้อเพลิงอากาศยานชีวภาพ
(Biofuels) เพื่อลดการพึ่งพาน้ำมันอากาศยานที่ผลิตจากฟอสซิลให้ได้ในอนาคต
พร้อมกับเร่งผลักดันให้มีการพัฒนาการผลิตเชื้อเพลิงอากาศยานชีวภาพสำหรับใช้ในอุตสาหกรรมการบินอย่างยั่งยืน

โดยภาพรวมของการปฏิบัติการบิน บริษัทฯ
ได้มุ่งเน้นเรื่องของมาตรฐานด้านความปลอดภัยในระดับสูงสุด
พัฒนาปรับปรุงคุณภาพการให้บริการบนเครื่องบินให้เป็นเลิศอย่างต่อเนื่อง
ผสานกับเทคโนโลยีสารสนเทศที่ทันสมัย และความใส่ใจต่อสิ่งแวดล้อม เพื่อคงไว้ซึ่งความพึงพอใจ
และเพิ่มพูนความประทับใจของผู้โดยสารทุกครั้งที่เดินทางไปกับการบินไทย

ความปลอดภัย ความมั่นคง และมาตรฐานการบิน

การดำเนินธุรกิจการบินในฐานะสายการบินแห่งชาติ การเสริมสร้างและรักษามาตรฐาน คุณภาพ
ความปลอดภัย ความมั่นคง และมาตรฐานการบิน (Aviation Safety, Security and
Standards) ให้เป็นไปตามมาตรฐาน กฎเกณฑ์ ข้อบังคับและกฎหมายที่เกี่ยวข้องในระดับสากลนั้น
ถือเป็นปัจจัยและคุณค่าหลักที่บริษัทฯ ให้ความสำคัญมาอย่างต่อเนื่อง บริษัทฯ
ดำเนินนโยบายเชิงรุกในการดำเนินงานด้านความปลอดภัย ความมั่นคง และมาตรฐานการบิน
โดยพัฒนาคุณภาพของมาตรฐานในกระบวนการต่างๆ อย่างต่อเนื่อง
เพื่อสร้างความมั่นใจให้แก่ผู้เกี่ยวข้องทุกฝ่ายในทุกกระบวนการดำเนินงานของบริษัทฯ

สำหรับในปี 2555 บริษัทฯ ยังยึดมั่นในการปฏิบัติตามมาตรฐานและข้อพึงปฏิบัติ (Standard and
Recommended Practices : SARP) ขององค์การการบินพลเรือนระหว่างประเทศ
(International Civil Aviation Organization : ICAO)
ที่กำหนดให้สายการบินต้องดำเนินการจัดให้มีระบบบริหารความปลอดภัย (Safety Management
System : SMS) อย่างต่อเนื่อง ทั้งนี้
ระบบดังกล่าวเป็นระบบบริหารจัดการด้านความปลอดภัยที่เกี่ยวเนื่องกับการปฏิบัติการบิน
การปฏิบัติการด้านภาคพื้น การซ่อมบำรุง และหน่วยต่างๆ ที่เกี่ยวข้อง
เพื่อยกระดับมาตรฐานความปลอดภัยของการปฏิบัติการของบริษัทฯ
ให้อยู่ในระดับสากลและมีองค์ประกอบที่สมบูรณ์แบบ
โดยดำเนินการพัฒนาและอบรมบุคลากรให้มีความรู้ทางด้าน SMS มากขึ้น เพื่อพัฒนา Safety
Culture ให้กับบริษัทฯ ตลอดจนดำเนินการพัฒนา Safety Performance Index (SPI)
ร่วมกับพันธมิตรการบิน Star Alliances นอกจากนี้ บริษัทฯ ได้ปรับปรุงคู่มือความปลอดภัย
และคุณภาพ (THAI Safety and Quality Manual : TSQM)
ซึ่งเป็นคู่มือความปลอดภัยและคุณภาพที่ครอบคลุมทั้งฝ่ายปฏิบัติการบินและหน่วยธุรกิจทั้งหมดอย่างต่อเนื่อง

ในส่วนของการดำเนินงานด้านความมั่นคงการบิน (Aviation Security)
ได้มีการปฏิบัติอย่างเคร่งครัดตามมาตรฐานและข้อกำหนดขององค์กรและหน่วยงานที่เกี่ยวข้องทั้งในประเทศและต่างประเทศ
ได้แก่ องค์การการบินพลเรือนระหว่างประเทศ (International Civil Aviation
Organization : ICAO) กรมการบินพลเรือน (Department of Civil Aviation,
Thailand : DCA), Transportation Security Administration (TSA) Department
of Homeland Security ประเทศสหรัฐอเมริกา Office of Transport Security (OTS)
ประเทศออสเตรเลีย และ European Union (EU) Regulations รวมถึงกฎเกณฑ์ ข้อบังคับ
ข้อกำหนดของทุกประเทศที่บริษัทฯ ทำการบิน โดยบริษัทฯ
ดำเนินการตามนโยบายด้านความมั่นคงการบิน (Aviation Security Policy)
ที่ได้ประกาศไว้อย่างชัดเจนและครอบคลุมในทุกกิจกรรมของบริษัทฯ
รวมถึงวางแผนการปฏิบัติงานด้านความมั่นคงการบิน
เพื่อกำหนดทิศทางการพัฒนางานด้านความมั่นคงการบิน
ซึ่งทำให้ระบบการบริหารจัดการด้านความมั่นคงการบิน (Security Management System :
SeMS) ของบริษัทฯ มีประสิทธิภาพ สอดคล้องกันอย่างทั่วถึงทั้งองค์กร ทั้งนี้ จากการที่บริษัทฯ
ดำเนินการพัฒนาและปรับปรุงมาตรฐานการปฏิบัติงานด้านความมั่นคงการบินอย่างต่อเนื่อง
เพื่อให้มั่นใจว่าการปฏิบัติงานด้านความมั่นคงการบินอยู่ในระดับมาตรฐานสากล
ประกอบกับการที่บริษัทฯ เข้าร่วมเป็นสมาชิกเครือข่ายด้านความมั่นคงการบิน (Aviation
Security Network) ทั้งในระดับประเทศและระดับภูมิภาค
ซึ่งจะนำไปสู่ระบบการกำหนดมาตรการความมั่นคงการบิน และการป้องกันในเชิงรุก
จึงมั่นใจได้ว่าความมั่นคงการบินของบริษัทฯ เป็นไปตามมาตรฐาน มีความมั่นคงสูง
และเป็นที่ยอมรับในระดับสากล

นอกจากการปฏิบัติตามมาตรฐานความปลอดภัย ความมั่นคงการบินอย่างเคร่งครัดแล้ว บริษัทฯ
ได้ปฏิบัติตามมาตรฐานการตอบสนองต่อภาวะฉุกเฉิน (Emergency Response) อย่างเข้มงวด
โดยบริษัทฯ มีการเตรียมความพร้อมเพื่อให้สามารถรองรับกรณีการดำเนินธุรกิจของบริษัทฯ
ประสบภาวะฉุกเฉิน หรือภาวะวิกฤตได้อย่างมีประสิทธิภาพ โดยมีศูนย์ปฏิบัติการภาวะวิกฤต
(Crisis Management Operation Center : CMOC) เพื่ออำนวยการ
และสั่งการให้กับฝ่ายบริหาร รวมทั้งจัดทำแผนรองรับสถานการณ์ต่างๆ ที่อาจจะเกิดขึ้น
และมีการฝึกซ้อมการจัดการตามแผนอย่างต่อเนื่อง
รวมถึงประสานความร่วมมืออย่างใกล้ชิดในการให้ความช่วยเหลือซึ่งกันและกันเมื่อเกิดเหตุฉุกเฉินกับพันธมิตรการบินของบริษัทฯ
เพื่อเป็นหลักประกันว่าบริษัทฯ จะดำรงศักยภาพในการดำเนินธุรกิจได้อย่างต่อเนื่องในทุกสถานการณ์
(Business Continuity)

เพื่อเป็นการยืนยันความมุ่งมั่น และให้ความสำคัญสูงสุดด้านความปลอดภัย ความมั่นคง
และมาตรฐานการบิน บริษัทฯ
ได้จัดตั้งและดำเนินการประชุมคณะกรรมการบริหารความปลอดภัยและคุณภาพ (Management
Safety and Quality Board : MSQB) ซึ่งมีกรรมการผู้อำนวยการใหญ่เป็นประธาน
ดำเนินการประชุมเพื่อกำหนดนโยบาย อย่างน้อยปีละ 2 ครั้ง
รวมทั้งจัดให้มีคณะกรรมการบริหารความปลอดภัย (Company Safety Committee : CSC)
คณะกรรมการด้านความมั่นคงการบิน (Aviation Security Committee : ASC)
และคณะกรรมการควบคุมคุณภาพ (Quality Assurance Committee : QAC)
คณะกรรมการอาชีวอนามัย และความปลอดภัยในการทำงาน (Occupational Health and
Safety Committee : OHSC) ประกอบด้วยตัวแทนจากฝ่ายต่างๆ
ดำเนินการประชุมเป็นประจำทุกเดือน เพื่อพิจารณาทบทวน สอบทาน
และพัฒนาการดำเนินงานให้มีประสิทธิภาพยิ่งขึ้น

บริษัทฯ ตระหนักว่าพนักงานเป็นทรัพยากรที่สำคัญในการขับเคลื่อนธุรกิจของบริษัทฯ
ให้บรรลุตามวัตถุประสงค์ และเป้าหมายตามแผนกลยุทธ์ที่ตั้งไว้ บริษัทฯ
จึงให้ความสำคัญในการบริหารจัดการด้านความปลอดภัย อาชีวอนามัย
และสภาพแวดล้อมในการทำงานของพนักงาน โดยกำหนดนโยบาย
และแนวทางการดำเนินงานด้านความปลอดภัยฯ ในภาพรวม
รวมทั้งติดตามการปฏิบัติของหน่วยงานต่างๆ เพื่อให้การดำเนินงานมีประสิทธิภาพ
เป็นไปตามเป้าหมาย และนโยบายของบริษัทฯ ตลอดจนให้การสนับสนุน
และส่งเสริมการดำเนินงานให้เป็นไปตามเจตนารมณ์ของกฎหมาย
และสอดคล้องกับข้อกำหนดของกฎหมาย นอกจากนี้
เพื่อให้การดำเนินงานมีการพัฒนาปรับปรุงอย่างต่อเนื่อง บริษัทฯ มีนโยบายให้หน่วยงานต่างๆ
ได้รับการรับรองระบบบริหารงานด้านความปลอดภัยอาชีวอนามัย และสภาพแวดล้อมในการทำงาน
(Occupational Health and Safety Management System : OHSMS)
ให้เป็นไปตามมาตรฐานสากล

ในส่วนของการส่งเสริมพัฒนาความรู้ความสามารถของบุคลากร บริษัทฯ
ให้ความสำคัญในเรื่องดังกล่าวและดำเนินการอย่างต่อเนื่องในหลายรูปแบบ อาทิ
การฝึกอบรมภาคทฤษฎี การสัมมนาเชิงวิชาการและเชิงปฏิบัติการ การเผยแพร่ประชาสัมพันธ์ข้อมูล
ข่าวสาร และความรู้ด้านความปลอดภัย ความมั่นคง และมาตรฐานการบิน ผ่านสื่อรูปแบบต่างๆ
แก่พนักงานครอบคลุมทั้งพนักงานภาคพื้นดินและพนักงานที่ปฏิบัติงานบนอากาศยานเพื่อสร้างความมั่นใจให้กับลูกค้า
พันธมิตรทางการบิน และผู้เกี่ยวข้อง ในเรื่องมาตรฐาน คุณภาพ ความปลอดภัย ความมั่นคง
และมาตรฐานการบิน นอกจากนี้ ในปี 2555 บริษัทฯ ได้จัดงานสัปดาห์รณรงค์ด้านความมั่นคงการบิน
(Aviation Security Week) ขึ้น
เพื่อสร้างความตระหนักด้านความมั่นคงการบินให้แก่พนักงานของบริษัทฯ
และเสริมสร้างเครือข่ายด้านความมั่นคงการบินร่วมกับหน่วยงานภายนอกที่เกี่ยวข้อง

เพื่อให้การดำเนินงานด้านความปลอดภัย ความมั่นคง และมาตรฐานการบิน
มีการปรับปรุงพัฒนาอย่างต่อเนื่อง บริษัทฯ ได้จัดให้มีระบบประกัน
และควบคุมคุณภาพด้านความปลอดภัย ความมั่นคง และมาตรฐานการบิน (Safety, Security,
Quality Assurance and Control System) ในรูปแบบต่างๆ ได้แก่ การตรวจสอบ
(Audit) การตรวจประเมิน (Inspection) การตรวจสำรวจ (Survey) การทดสอบ
(Testing) การฝึกซ้อม (Exercise) เพื่อให้มั่นใจว่าการดำเนินงานด้านความปลอดภัย
ความมั่นคง และมาตรฐานการบิน มีประสิทธิภาพ เป็นไปตามมาตรฐานสากล โดยในปี 2555
บริษัทฯ ได้รับการตรวจประเมินด้านความมั่นคงการบินในระดับภาคี (Universal Security
Audit Programme : USAP) จาก ICAO รวมทั้งการรับและผ่านการตรวจประเมิน
(Audit/Inspection/Assessment) ด้านความมั่นคงการบินจากหน่วยงานภายนอก
ในหลายประเทศที่บริษัทฯ ทำการบิน รวมทั้งสิ้นจำนวน 15 ครั้ง ได้แก่ Authority
ของประเทศสเปน เบลเยียม เดนมาร์ก และไต้หวัน TSA, OTS และบริษัท ท่าอากาศยานไทย
จำกัด (มหาชน) เป็นต้น ด้วยการปฏิบัติงานด้านความปลอดภัย ความมั่นคง
และมาตรฐานการบินในระดับมาตรฐานสากล บริษัทฯ จึงได้รับการรับรองจาก IATA
Operational Safety Audit (IOSA) มาอย่างต่อเนื่องตั้งแต่ปี 2548 โดยเป็นการ
Re-certified ครั้งที่ 4 แล้ว

ด้วยความตระหนักถึงความสำคัญในงานความปลอดภัย ความมั่นคง และมาตรฐานการบิน บริษัทฯ
ยังคงมุ่งมั่นที่จะพัฒนาประสิทธิภาพ และการดำเนินการในทุกกระบวนการและทุกพื้นที่
เพื่อให้เกิดความปลอดภัยสูงสุดแก่ผู้โดยสาร พนักงาน ผู้เกี่ยวข้อง
รวมทั้งเพื่อสร้างความมั่นใจสูงสุดแก่ลูกค้า และผู้ใช้บริการ

รายละเอียดของมาตรฐานสากลที่ฝ่ายต่างๆ และหน่วยธุรกิจของบริษัทฯ ได้รับมีดังนี้

+-------------------------------+-----------------------+-------------+
| ใบรับรองมาตรฐานสากล            | ฝ่ายหรือหน่วยธุรกิจ        | วันหมดอายุ    |
+===============================+=======================+=============+
| IOSA                          | ได้ร                   | 28 พฤษภาคม  |
|                               | ับการรับรองภาพรวมทั้งบริษัท | 2557        |
|   (IATA Operational Safety    |                       |             |
|   Audit                       |                       |             |
|   -มาตรฐานการตรวจประเ         |                       |             |
| มินความปลอดภัยด้านการปฏิบัติการจากส |                       |             |
| มาคมขนส่งทางอากาศระหว่างประเทศ) |                       |             |
+-------------------------------+-----------------------+-------------+
| ISO 9001:2008                 | ฝ่ายบริหารทั่วไป          | 6 ตุลาคม     |
|                               |                       | 2559        |
|   (ระบบบริหารงานคุณภาพ)         |                       |             |
+-------------------------------+-----------------------+-------------+
|                               | ฝ                     | 1 พฤษภาคม   |
|                               | ่ายพัฒนาและฝึกอบรมบุคลากร | 2556        |
+-------------------------------+-----------------------+-------------+
|                               | ฝ่ายช่าง                | 27 พฤษภาคม  |
|                               |                       | 2556        |
+-------------------------------+-----------------------+-------------+
|                               | ฝ่าย                   | 30 มิถุนายน   |
|                               | พาณิชย์สินค้าและไปรษณียภัณฑ์ | 2557        |
+-------------------------------+-----------------------+-------------+
|                               | ฝ่ายบริก                | 15 ธันวาคม   |
|                               | ารลานจอดและอุปกรณ์ภาคพื้น | 2557        |
+-------------------------------+-----------------------+-------------+
|                               | ฝ่ายครัวการบิน           | 8 มีนาคม     |
|                               |                       | 2557        |
+-------------------------------+-----------------------+-------------+
| ISO 14001:2004                | ฝ่ายบริหารทั่วไป          | 23 เมษายน   |
|                               |                       | 2556        |
|   (ระบบจัดการสิ่งแวดล้อม)         | (สำนักงานใหญ่           |             |
|                               | สำนักงานหลักสี่           |             |
|                               | สำนักงานหลานหลวง       |             |
|                               | ศูนย์-                  |             |
|                               | ปฏิบัติการที่สนามบินสุวรรณภูมิ |             |
|                               | กิจการบริการลูกค         |             |
|                               | ้าภาคพื้นที่สนามบินสุวรรณภูมิ) |             |
+-------------------------------+-----------------------+-------------+
|                               | ฝ่ายช่าง                | 9 มิถุนายน    |
|                               |                       | 2556        |
+-------------------------------+-----------------------+-------------+
|                               | ฝ่ายครัวการบิน           | 1 กันยายน    |
|                               |                       | 2558        |
+-------------------------------+-----------------------+-------------+
| OHSAS 18001:2007              | ฝ่ายครัวการบิน           | 3 สิงหาคม    |
|                               |                       | 2557        |
|   (มา                         |                       |             |
| ตรฐานระบบการจัดการอาชีวอนามัยและ |                       |             |
|   ความปลอดภัย)                 |                       |             |
+-------------------------------+-----------------------+-------------+
| HALAL                         | ฝ่ายครัวการบิน           | 31 ธันวาคม   |
|                               |                       | 2555        |
| (มาตรฐานฮาลาล)                |                       | (อยู่ระห      |
|                               |                       | ว่างดำเนินการ |
|                               |                       | ต่อการรับรอง) |
+-------------------------------+-----------------------+-------------+
| HALAL                         | ฝ่ายครัวการบิน           | 31 ธันวาคม   |
|                               |                       | 2555        |
| (มาตรฐานฮาลาล)                |                       | (อยู่ระห      |
|                               |                       | ว่างดำเนินการ |
|                               |                       | ต่อการรับรอง) |
+-------------------------------+-----------------------+-------------+
| HACCP                         | ฝ่ายครัวการบิน           | 8 มีนาคม     |
|                               |                       | 2557        |
| Hazard Analysis and Critical  |                       |             |
| Control Points                |                       |             |
| ระบบการวิเคราะห์อันตรายแล        |                       |             |
| ะจุดวิกฤตที่ต้องควบคุมในการผลิตอาหาร |                       |             |
+-------------------------------+-----------------------+-------------+
| GMP                           | ฝ่ายครัวการบิน           | 8 มีนาคม     |
|                               |                       | 2557        |
| (Good manufacturing practice  |                       |             |
| )                             |                       |             |
| ระบบการ                       |                       |             |
| จัดการสุขลักษณะที่ดีในสถานประกอบการ |                       |             |
+-------------------------------+-----------------------+-------------+
| FAR 145                       | ฝ่ายช่าง                | 31 ตุลาคม    |
|                               |                       | 2557        |
| (Federal Aviation Regulations | (สนามบินดอนเ           |             |
| 145)                          | มืองและสนามบินสุวรรณ-ภูมิ) | 31 ตุลาคม    |
|                               |                       | 2557        |
| FAA Repair Station            | (สนามบินอู่ตะเภา)        |             |
|                               |                       |             |
| (Federal Aviation             |                       |             |
| Administration)               |                       |             |
|                               |                       |             |
| หน่วยซ่อมองค์การ                 |                       |             |
| บริหารการบินแห่งประเทศสหรัฐอเมริกา |                       |             |
+-------------------------------+-----------------------+-------------+
| RSC 13 Thai DCA Repair        | ฝ่ายช่าง                | กันยายน 2558 |
| Station 145 (Department of    | (สนามบินสุวรรณภูมิ)       | ตุลาคม 2557  |
| Civil Aviation, Thailand)     | (สนามบินดอนเมือง)       | กันยายน 2558 |
| หน่วยซ่อมกรมการบินพลเรือน         | (สนามบินอู่ตะเภา)        |             |
+-------------------------------+-----------------------+-------------+
| EASA Part-145                 | ฝ่ายช่าง                | 23 มิถุนายน   |
| (European Aviation Safety     |                       | 2557        |
| Agency - Approved Maintenance |                       |             |
| Organization)                 |                       |             |
| หน่วยซ่อมองค์การคว               |                       |             |
| ามร่วมมือด้านการบินในกลุ่มสหภาพยุโรป |                       |             |
+-------------------------------+-----------------------+-------------+

หมายเหตุ : ฝ่ายบริหารทั่วไปจะขอรับรองมาตรฐาน ISO 50001 (ระบบการจัดการด้านพลังงาน)
ภายในเดือนเมษายน-พฤษภาคม 2556

การซ่อมบำรุงอากาศยานโดยฝ่ายช่าง

หนึ่งในภารกิจที่บริษัทฯ ยึดถือเป็นหลักปฏิบัติมาโดยตลอด คือ
การรักษามาตรฐานด้านความปลอดภัยในระดับสูงสุดให้กับผู้โดยสารและสินค้าที่ใช้บริการด้วยอากาศยานของบริษัทฯ
ซึ่งเป็นส่วนสำคัญในการเพิ่มคุณภาพการให้บริการและสร้างความเชื่อมั่นให้กับลูกค้าที่มีต่อการบินไทย
ทั้งนี้ บริษัทฯ ได้ดำเนินการซ่อมบำรุงอากาศยานให้มีความปลอดภัยในระดับสูงสุด
ตามมาตรฐานความปลอดภัยด้านการขนส่งทางอากาศระดับสากล ส่งผลให้ฝ่ายช่างของบริษัทฯ
ได้รับใบรับรองจากหลายหน่วยงานของโลก อาทิ องค์การบริหารการบินแห่งสหรัฐอเมริกา
(Federal Aviation Administration : FAA)
องค์การความปลอดภัยด้านการบินแห่งสหภาพยุโรป (European Aviation Safety Agency :
EASA) และสำนักงานการบินพลเรือนแห่งประเทศญี่ปุ่น (Japan Civil Aviation Bureau :
JCAB) พร้อมทั้งได้การรับรองมาตรฐาน ISO 9001:2008 และ ISO 14001:2004 นอกจากนี้
ฝ่ายช่างของบริษัทฯ ยังได้รับการรับรองตามมาตรฐาน ISO/IEC 17025
ในการให้บริการสอบเทียบมาตรฐานสำหรับอุปกรณ์และเครื่องมือวัด โดยฝ่ายช่างของบริษัทฯ
ให้บริการครอบคลุมถึงการซ่อมบำรุงอากาศยานขั้นลานจอด (Line Maintenance)
การซ่อมบำรุงย่อย (Light Maintenance) การซ่อมบำรุงใหญ่ขั้นโรงงาน (Heavy
Maintenance) การซ่อมบำรุงอุปกรณ์และผลิตภัณฑ์ (Component & Accessory Repair)
การซ่อมบำรุงเครื่องยนต์ (Engine Repair) บริการสอบเทียบมาตรฐาน (Aircraft
Standard Calibration and Measurement) และการฝึกอบรม (Training)
ทั้งสำหรับฝูงบินของบริษัทฯ และสายการบินอื่นๆ

ในปี 2555 ฝ่ายช่างของบริษัทฯ ทำการซ่อมบำรุงอากาศยานในระดับต่างๆ ดังนี้
การซ่อมบำรุงอากาศยานขั้นลานจอด (Line Maintenance) จำนวน 56,838 ครั้ง
และการซ่อมบำรุงย่อย (Light Maintenance) จำนวน 632 ครั้ง ให้กับฝูงบินของบริษัทฯ
การซ่อมบำรุงอากาศยานขั้นลานจอด (Line Maintenance) จำนวน 60,623 ครั้ง
และการซ่อมบำรุงย่อย (Light Maintenance) จำนวน 23 ครั้ง
ให้กับเครื่องบินของสายการบินลูกค้า

ในส่วนของการปรับปรุงผลิตภัณฑ์ภายในห้องโดยสารของเครื่องบินในฝูงบินของบริษัทฯ ในปี 2555
บริษัทฯ ดำเนินการปรับปรุงเครื่องบินแบบโบอิ้ง 747-400 จำนวน 5 ลำ และเครื่องบินแบบโบอิ้ง
777-200 จำนวน 4 ลำ รวมทั้งการซ่อมบำรุงใหญ่ขั้นโรงงาน (Heavy Maintenance) จำนวน
64 ลำ การซ่อมบำรุงเครื่องยนต์
อากาศยานที่ผลิตโดยบริษัท General Electric (GE) รุ่น CF6-80C2B1F จำนวน 19
เครื่องยนต์ และเครื่องยนต์อากาศยานที่ผลิตโดยบริษัท Rolls Royce (RR) รุ่น Trent-800
จำนวน 7 เครื่องยนต์ สำหรับฝูงบินของบริษัทฯ นอกจากนี้ ยังมีการบริการซ่อมใหญ่ (Overhaul)
เครื่องยนต์ GE รุ่น CF6-50C2 จำนวน 1 เครื่องยนต์ และการถอดประกอบเครื่องยนต์ GE รุ่น
CF6-50C2 ให้กับสายการบินลูกค้า อีกทั้งบริษัทฯ
ยังให้บริการสอบเทียบมาตรฐานสำหรับอุปกรณ์และเครื่องมือวัดแก่สายการบินอื่น หน่วยงานราชการ
รัฐวิสาหกิจและลูกค้าภายในประเทศ ซึ่งดำเนินการ ณ
ท่าอากาศยานดอนเมืองและท่าอากาศยานสุวรรณภูมิ

สำหรับการดำเนินการ ณ ท่าอากาศยานสุวรรณภูมิ บริษัทฯ
ให้บริการซ่อมบำรุงอากาศยานขั้นลานจอด และการซ่อมบำรุงย่อย
โดยศูนย์ซ่อมอากาศยานดังกล่าวมีพื้นที่มากกว่า 190,000 ตารางเมตร รวมถึงโรงซ่อมเครื่องบิน
3-Bay Hangar บนพื้นที่ประมาณ 24,300 ตารางเมตร ซึ่งเป็นโรงซ่อมเครื่องบินที่มีขนาดใหญ่ที่สุด
ในภูมิภาคเอเชียตะวันออกเฉียงใต้ สามารถรองรับเครื่องบินที่มีลำตัวเครื่องกว้างเป็นพิเศษได้ถึง 3
ลำภายในเวลาเดียวกัน เช่น เครื่องบินแบบแอร์บัส A380

ในส่วนของการดำเนินการ ณ ท่าอากาศยานดอนเมือง บริษัทฯ ให้บริการซ่อมบำรุงใหญ่ขั้นโรงงาน
โดยอาคารสิ่งอำนวยความสะดวกของการซ่อมบำรุงอากาศยานของบริษัทฯ ณ
ท่าอากาศยานดอนเมืองมีพื้นที่ประมาณ 170,000 ตารางเมตร ประกอบด้วยโรงซ่อมเครื่องบิน 5
โรง สามารถจอดเครื่องบินได้ทั้งหมด 7 ลำ เป็นเครื่องบินที่มีขนาดลำตัวกว้างแบบโบอิ้ง 747
จำนวน 3 ลำ แบบโบอิ้ง 777 หรือแบบแอร์บัส A330 หรือแบบแอร์บัส A300-600 จำนวน 3 ลำ
และช่องจอด 1 ช่อง ที่สามารถรองรับเครื่องบินขนาดลำตัวแคบแบบโบอิ้ง 737 หรือแบบแอร์บัส
A320 พร้อมด้วยระบบสนับสนุนครบวงจร

นอกจากนี้ ณ ท่าอากาศยานอู่ตะเภา บริษัทฯ ให้บริการซ่อมบำรุงใหญ่ขั้นโรงงาน
อาคารสิ่งอำนวยความสะดวกมีพื้นที่ประมาณ 179,080 ตารางเมตรโดยมีอาคารจอดอากาศยานแบบ
2 ช่อง สำหรับเครื่องบินที่มีขนาดลำตัวกว้างแบบโบอิ้ง 747 แบบโบอิ้ง 777 แบบแอร์บัส A330
หรือแบบแอร์บัส A340 และช่องจอด 1 ช่อง สำหรับเครื่องบินขนาดลำตัวแคบแบบโบอิ้ง 737
และแบบแอร์บัส A320 พร้อมด้วยระบบสนับสนุนครบวงจร

ความพร้อมด้านอาคารสิ่งอำนวยความสะดวก นับเป็นปัจจัยเกื้อหนุนสำคัญที่ทำให้บริษัทฯ
สามารถตรวจสอบและดำเนินการซ่อมแซมเครื่องบินในลักษณะที่มีความซับซ้อนหลากหลายรูปแบบ
รวมถึงการดัดแปลงขนาดใหญ่ เช่น การดัดแปลงโครงสร้างลำตัวและส่วนหัวของเครื่องบินแบบโบอิ้ง
747 การดัดแปลงส่วนยึดต่อเครื่องยนต์กับปีกเครื่องบิน (Pylon) สำหรับเครื่องบินแบบโบอิ้ง 747
การปรับปรุงห้องผู้โดยสาร (Cabin Reconfiguration) สำหรับเครื่องบินแบบโบอิ้ง 747
และแบบโบอิ้ง 777 นอกจากนี้
ยังสามารถให้บริการซ่อมใหญ่ทั้งในส่วนโครงสร้างไฮโดรเมคแคนิคอล (Hydro-mechanical)
เครื่องยนต์ อุปกรณ์ วิทยุ เครื่องไฟฟ้า และอิเล็กทรอนิกส์การบิน (Avionics)
รวมทั้งบริการสอบเทียบมาตรฐาน (Aircraft Standard Calibration and Measurement)
สำหรับเครื่องบินแบบแอร์บัส A300-600 แอร์บัส A310 แอร์บัส A320 แอร์บัส A330 แอร์บัส
A340 โบอิ้ง 737 โบอิ้ง 747 และโบอิ้ง 777

อาคารสิ่งอำนวยความสะดวกช่วยให้ฝ่ายช่างสามารถให้บริการซ่อมบำรุงอากาศยานขั้นลานจอด
การซ่อมบำรุงย่อย การซ่อมบำรุงใหญ่ขั้นโรงงานกับเครื่องบินทุกลำในฝูงบินของบริษัทฯ
และบริการซ่อมใหญ่สำหรับส่วนประกอบ ชิ้นส่วน และอุปกรณ์อื่นๆ ส่วนใหญ่ของเครื่องบิน
รวมถึงเครื่องยนต์บางประเภทในฝูงบินของบริษัทฯ ได้ อย่างไรก็ตาม
ส่วนประกอบชิ้นส่วนและอุปกรณ์อื่นๆ และเครื่องยนต์ที่บริษัทฯ ไม่ได้ทำการซ่อมใหญ่เอง บริษัทฯ
จะว่าจ้างให้ผู้ให้บริการที่เป็นบริษัทภายนอกที่ได้รับการรับรองจากผู้ผลิตเป็นผู้ดำเนินการแทน

ฝ่ายช่างของบริษัทฯ ใช้สัญญามาตรฐานของสมาคมการขนส่งทางอากาศระหว่างประเทศ
และปฏิบัติตามหลักเกณฑ์ของหน่วยงานกำกับดูแลด้านการบินในต่างประเทศที่สำคัญ อาทิ
องค์การบริหารการบินแห่งสหรัฐอเมริกา (FAA) องค์การความปลอดภัยด้านการบินแห่งสหภาพยุโรป
(EASA) และสำนักงานการบินพลเรือนแห่งประเทศญี่ปุ่น (JCAB)
พร้อมกันนี้ฝ่ายช่างสามารถขยายขอบเขตการให้บริการซ่อมบำรุงแก่สายการบินอื่นและลูกค้าอื่นๆ ด้วย
ลูกค้าที่สำคัญของฝ่ายช่างของบริษัทฯ ประกอบด้วย สายการบินต่างๆ
รวมถึงหน่วยงานภาครัฐภายในประเทศ ได้แก่ กองทัพอากาศ และกองบินตำรวจ ทั้งนี้
ค่าบริการต่างๆ ของฝ่ายช่าง โดยทั่วไปจะกำหนดเป็นสกุลเงินดอลลาร์สหรัฐ

ในส่วนของการบริการซ่อมบำรุงอากาศยานขั้นลานจอดและซ่อมบำรุงย่อย คู่แข่งหลักของบริษัทฯ
ประกอบด้วยสายการบิน หรือบริษัทซ่อมบำรุงอากาศยานที่มาให้บริการในท่าอากาศยานสุวรรณภูมิ
สำหรับคู่แข่งสำคัญในส่วนการบริการซ่อมบำรุงใหญ่ขั้นโรงงานและบริการซ่อมใหญ่ ได้แก่ สายการบิน
หรือบริษัทซ่อมบำรุงอากาศยานที่ให้บริการถึงระดับซ่อมบำรุงใหญ่ขั้นโรงงาน
ซึ่งส่วนใหญ่ตั้งอยู่ในต่างประเทศ

ฝ่ายช่างของบริษัทฯ คำนึงถึงการให้บริการซ่อมบำรุง ควบคู่กับคุณภาพของการให้บริการที่ดีเลิศ
จึงได้มีการจัดโครงการต่างๆ เพื่อเพิ่มคุณภาพและประสิทธิภาพของการให้บริการ
โครงการสำคัญที่ดำเนินการในปี 2555 มีดังนี้

1.  โครงการปรับปรุงห้องโดยสารในชั้นประหยัดทุกที่นั่ง บนเครื่องบินแบบโบอิ้ง 747-400 จำนวน
    2 ลำ โดยติดตั้งจอภาพส่วนตัว (In-seat VDO) พร้อมสาระบันเทิง เพื่อปรับปรุงผลิตภัณฑ์
    สร้างคุณค่า และเพิ่มความสะดวกสบายให้แก่ลูกค้า

2.  โครงการปรับปรุงห้องโดยสารในทุกชั้นที่นั่ง บนเครื่องบินแบบโบอิ้ง 747-400 เพิ่มขึ้นอีก 3
    ลำ โดยติดตั้งเก้าอี้โดยสาร และระบบสื่อสาระบันเทิงใหม่พร้อมหน้าจอที่นั่งส่วนตัว (In-seat
    VDO)

3.  โครงการปรับปรุงห้องโดยสารในชั้นประหยัดทุกที่นั่ง บนเครื่องบินแบบโบอิ้ง 777-200 จำนวน
    4 ลำ โดยติดตั้งจอภาพส่วนตัว (In-seat VDO) พร้อมสาระบันเทิง

4.  โครงการเพิ่มขีดความสามารถในกระบวนการล้างและขัดเงาลำตัวเครื่องบิน (Improve
    Aircraft Washing and Polishing Process)
    เพื่อเพิ่มประสิทธิภาพในการล้างเครื่องบินให้เป็นไปตามเป้าหมายและแผนงานที่กำหนดไว้
    ทำให้งานล้างเครื่องบินเป็นไปด้วยความรวดเร็ว ทั้งนี้
    การล้างและขัดเงาลำตัวเครื่องบินสามารถลดแรงเสียดทานของอากาศ ขณะทำการบิน
    ทำให้ประหยัดน้ำมันเชื้อเพลิง และช่วยลดการปล่อยมลพิษสู่ชั้นบรรยากาศ
    และเพิ่มความเชื่อมั่นและภาพลักษณ์ที่ดีของบริษัทฯ ต่อสายตาของสาธารณชน
    โดยเฉพาะผู้โดยสารที่พบเห็น และยังสามารถสร้างรายได้ให้บริษัทฯ มากขึ้น
    โดยเพิ่มบริการล้างเครื่องบินให้กับลูกค้าที่ท่าอากาศยานสุวรรณภูมิ

5.  โครงการเพิ่มขีดความสามารถกระบวนการล้างภายในเครื่องยนต์ (Improve Aircraft
    Engine Compressor Wash Process) เพื่อให้งานล้างเป็นไปด้วยความรวดเร็ว
    ตามเป้าหมายและแผนงานที่วางไว้ เพิ่มประสิทธิภาพการทำงานของเครื่องยนต์
    ลดอัตราการใช้น้ำมันเชื้อเพลิง และช่วยลดการปล่อยมลพิษสู่ชั้นบรรยากาศ

6.  โครงการขยายขีดความสามารถการซ่อมใหญ่เครื่องยนต์ Rolls-Royce รุ่น Trent 700
    Series ระดับ Module Change and Test 
    เพื่อรองรับการซ่อมเครื่องยนต์อากาศยานแบบใหม่ที่มาทดแทนการปลดระวางเครื่องยนต์อากาศยานแบบเดิม
    (CF6-80C2B1F) โครงการดังกล่าวช่วยเพิ่มรายได้ให้กับบริษัทฯ
    ด้วยการรับซ่อมเครื่องยนต์ให้กับบริษัท Rolls Royce ภายใต้แผนงานหลัก คือ
    การติดตั้งอุปกรณ์เครื่องมือในการซ่อมใหม่พร้อมโรงทดสอบเฉพาะ
    และพัฒนาบุคลากรให้สามารถซ่อมเครื่องยนต์ที่ได้รับการออกแบบ ผลิต
    และติดตั้งมาด้วยเทคโนโลยีระดับสูง ซึ่งจะแล้วเสร็จในปี 2556

7.  โครงการ Repair/Overhaul Rolls-Royce Trent 800 Engine’s Component
    (FWD & AFT Mounts) เป็นโครงการเพื่อลดค่าใช้จ่ายในการส่ง Engine Mount
    ไปซ่อมในต่างประเทศ และแก้ปัญหาความล่าช้าจากการส่งกลับจากแหล่งซ่อมในต่างประเทศ
    ที่มีระยะเวลาซ่อมรวมการขนส่งไปกลับนานกว่าการซ่อมที่โรงซ่อมเครื่องยนต์อากาศยานของบริษัทฯ
    มาก ขณะเดียวกันโครงการนี้ยังเพิ่มรายได้ให้กับบริษัทฯ โดยรับซ่อม Rolls-Royce Trent
    800 Engine Mount ให้กับสายการบินอื่น

8.  โครงการความร่วมมือระหว่างบริษัทฯ กับ บริษัท แอร์บัส
    เพื่อร่วมพัฒนาการฝึกอบรมการซ่อมบำรุง เพื่อขยายธุรกิจการฝึกอบรมช่างเครื่องบินในอนาคต
    ทั้งสายการบินในประเทศไทยและสายการบินในประเทศกลุ่มสมาชิกอาเซียน
    โดยในเบื้องต้นมีแผนการตลาดมุ่งเน้นที่ประเทศพม่าและลาว ทั้งนี้ บริษัทฯ
    ดำเนินการวางแผนร่วมกับบริษัท แอร์บัส
    ในการพัฒนาการฝึกอบรมการซ่อมบำรุงของฝ่ายช่างของบริษัทฯในปัจจุบัน
    ให้เป็นไปตามมาตรฐานเดียวกับบริษัทผู้สร้างเครื่องบินแอร์บัส ซึ่งได้รับการรับรองจาก
    European Aviation Safety Agency (EASA) ใน Part 147
    สำหรับความคืบหน้าขณะนี้ได้จัดเตรียมคู่มือ Maintenance Training Organization
    Exposition (MTOE) เพื่อขอการรับรองจาก European Aviation Safety Agency
    (EASA)

เทคโนโลยีสารสนเทศ

บริษัทฯ ตระหนักถึงความสำคัญด้านเทคโนโลยีสารสนเทศในฐานะเป็นเครื่องมือเชิงกลยุทธ์
(Strategic Tool) ที่ใช้สนับสนุน
พร้อมทั้งขับเคลื่อนการดำเนินงานตามแผนยุทธศาสตร์ของบริษัทฯ ไปสู่ผลสำเร็จในระยะยาว
ทั้งด้านการเพิ่มขีดความสามารถในการแข่งขันอย่างยั่งยืน
การบรรลุมาตรฐานการบริการลูกค้าในระดับที่สูงขึ้นและทันการณ์
รวมถึงการปรับปรุงประสิทธิภาพและประสิทธิผลของการดำเนินงาน บริษัทฯ
จึงได้มีการวางแผนปฏิรูปการบริหารจัดการด้านเทคโนโลยีสารสนเทศ
รวมทั้งแนวทางการพัฒนาระบบสารสนเทศและโครงสร้างพื้นฐานให้มีความทันสมัย คล่องตัว
ยืดหยุ่นเพิ่มขึ้น และมีความมั่นคงปลอดภัยในทุกกระบวนการ
โดยกำหนดเป็นยุทธศาสตร์หลักของบริษัทฯ ที่จะเร่งผลักดันให้สำเร็จตามเป้าหมายร่วมกัน

กระบวนการพัฒนาด้านเทคโนโลยีสารสนเทศของบริษัทฯ ให้มีประสิทธิภาพมากยิ่งขึ้น
สะท้อนให้เห็นอย่างชัดเจนผ่านทางความสะดวกสบายรูปแบบต่างๆ ที่บริษัทฯ
ได้มอบให้แก่ลูกค้าอย่างต่อเนื่อง โดยปัจจุบันลูกค้าสามารถสอบถามข้อมูลเที่ยวบิน ตารางบิน
การสำรองที่นั่ง การออกบัตรโดยสาร การตรวจรับบัตรโดยสาร ข้อมูลสมาชิกรอยัลออร์คิดพลัส
(Royal Orchid Plus) ข้อมูลแพ็คเกจทัวร์เอื้องหลวง (Royal Orchid Holidays)
และข้อมูลการขนส่งสินค้า ผ่านสื่ออิเล็กทรอนิกส์และอุปกรณ์เคลื่อนที่แบบพกพา (Electronic and
Mobile Service) ต่างๆ ที่เชื่อมต่อกับเครือข่ายของการบินไทย

เพื่อรองรับกับจำนวนผู้ใช้บริการที่เพิ่มขึ้นให้ได้รับความสะดวกรวดเร็ว
และมีความพึงพอใจต่อการเข้าถึงบริการต่างๆ บริษัทฯ
จึงขยายการให้บริการในรูปแบบที่หลากหลายมากขึ้น โดยมาพร้อมกับบริการใหม่ที่ติดตั้งผ่านเว็บไซต์
www.thaiairways.com อันได้แก่
ระบบสั่งอาหารเมนูพิเศษล่วงหน้าสำหรับผู้โดยสารชั้นหนึ่งและชั้นธุรกิจที่เดินทางจากกรุงเทพฯ
ไปยังภูมิภาคยุโรป และการจัดเก็บข้อมูลไลฟ์สไตล์ของสมาชิกรอยัลออร์คิดพลัส (Royal Orchid
Plus) ซึ่งสมาชิกสามารถบันทึกและแก้ไขข้อมูลของตนเองได้อย่างง่ายดาย
เพื่อให้ได้รับบริการที่ตรงกับความต้องการมากที่สุด เป็นต้น อีกทั้งบริษัทฯ
ยังมีการให้บริการผ่านอุปกรณ์เคลื่อนที่แบบพกพา (Mobile Service)
ที่ลูกค้าสามารถใช้งานได้ทั้งบนโทรศัพท์มือถือ สมาร์ทโฟน และแท็บเล็ต
ผ่านทางหลายช่องทางด้วยกัน อาทิ เว็บไซต์ m.thaiairways.com การสั่งการด้วยเสียง
(Speech Recognition) เป็นภาษาไทย ที่หมายเลขโทรศัพท์ 0-2400-4000
การสอบถามข้อมูลผ่าน SMS (SMS Broadcasting & Query) มาที่หมายเลข 4514455 และ
Mobile Application ซึ่งครอบคลุมการบริการแบบเดียวกับในเว็บไซต์ m.thaiairways.com
อำนวยความสะดวกสบายในการชำระค่าบัตรโดยสารผ่านบัตรเครดิต
และสามารถออกบัตรโดยสารได้ทันที พร้อมทั้งยังเสริมสร้างประสบการณ์ผู้ใช้ให้ดียิ่งขึ้นด้วย THAI m
Service ซึ่งสามารถใช้ได้กับสมาร์ทโฟนบางประเภท รวมถึง THAI Touch
บนแท็บเล็ตบางประเภท โดยลูกค้าสามารถดาวน์โหลดโปรแกรมได้ด้วยตนเองผ่านทาง App Store
ยิ่งไปกว่านั้น บริษัทฯ ยังมีแผนพัฒนาระบบ Mobile Application บนระบบปฏิบัติการอื่นๆ
พร้อมทั้งจะเพิ่มการบริการให้เทียบเท่าเว็บไซต์ www.thaiairways.com
และได้พัฒนาระบบให้ลูกค้าสามารถรับบัตรขึ้นเครื่องบนโทรศัพท์มือถือ (Mobile Boarding Pass)
โดยเริ่มให้บริการกับเที่ยวบินภายในประเทศที่ออกจากท่าอากาศยานสุวรรณภูมิ เชียงใหม่ และภูเก็ต

เพื่อสนับสนุนการปฏิบัติงานของฝ่ายงานต่างๆ ให้มีประสิทธิภาพมากขึ้นและเกิดประโยชน์สูงสุด
บริษัทฯ ได้ทำการปรับปรุงระบบและการปฏิบัติงาน ในหลายๆ ฝ่าย อาทิ
สายปฏิบัติการมีการติดตั้งระบบ Datalink Administration and Processing System
ให้สามารถรองรับ A380 Datalink Applications รวมถึงขยายขอบเขตการใช้งาน
เพื่อรองรับปริมาณข้อมูลและความต้องการที่เพิ่มมากขึ้น
และมีปรับปรุงการปฏิบัติงานภายใต้สายปฏิบัติการให้เป็นอิเล็กทรอนิกส์ในหลายส่วน เช่น
การจัดทำสื่อการสอนเพื่อสนับสนุนการฝึกอบรม การจัดทำรายงานต่างๆ การสื่อสารภายในหน่วย
เป็นต้น ในด้านการพัฒนาศักยภาพทรัพยากรบุคคลขององค์กร บริษัทฯ
ได้ติดตั้งระบบกลางในการจัดเก็บองค์ความรู้ที่สำคัญขององค์กร
เพื่อรวบรวมจัดเก็บหมวดหมู่องค์ความรู้และประสบการณ์ที่มีอยู่อย่างหลากหลายจากผู้เชี่ยวชาญในด้านต่างๆ
ขององค์กร และให้ทุกคนในองค์กรสามารถเข้าถึง แลกเปลี่ยนและแบ่งปันองค์ความรู้ระหว่างกันได้
ซึ่งเป็นการช่วยเพิ่มพูนผลสัมฤทธิ์ของงานและศักยภาพของบุคลากร
อันจะส่งผลให้องค์กรมีการพัฒนาขีดความสามารถในเชิงการแข่งขันมากยิ่งขึ้น
และมีแผนขยายงานให้ครอบคลุมองค์ความรู้ของทุกหน่วยงานในองค์กร

นอกเหนือจากระบบอำนวยความสะดวกทั้งต่อลูกค้าและเพิ่มประสิทธิภาพในการปฏิบัติงานแล้ว บริษัทฯ
มีการเชื่อมต่อระบบกับองค์กรภายนอก เพื่อเป็นไปตามมาตรฐาน กฎหมาย ข้อกำหนดทางธุรกิจ
และความปลอดภัย โดยได้ติดตั้งระบบสารบรรณอิเล็กทรอนิกส์
เพื่อใช้แลกเปลี่ยนข้อมูลอิเล็กทรอนิกส์กับหน่วยงานภาครัฐและเพื่อติดตามกระบวนการทำงานภายในบริษัทฯ
ในปีที่ผ่านมา

ในด้านความรับผิดชอบขององค์กรธุรกิจต่อสังคมและสิ่งแวดล้อม (Corporate Social
Responsibility : CSR) บริษัทฯ
ได้ติดตั้งระบบสนับสนุนกระบวนการทำงานภายในองค์กรให้เป็นอิเล็กทรอนิกส์มากขึ้น เช่น
ระบบบริหารการประชุมอิเล็กทรอนิกส์ (e-Meeting System)
โดยผู้บริหารสามารถสืบค้นเอกสารการประชุม รายงานการประชุม และเอกสารอ้างอิง
ผ่านเครื่องคอมพิวเตอร์โน้ตบุ๊ค และแท็บเล็ตได้อย่างรวดเร็ว
ระบบเอกสารอิเล็กทรอนิกส์เพื่อการสื่อสารระหว่างหน่วยงานในองค์กร (e-Inter Office
Communication) เพื่อลดต้นทุนค่าใช้จ่าย เพิ่มประสิทธิภาพการทำงาน
ควบคู่ไปกับการลดภาวะโลกร้อน

ในด้านการบริหารความเสี่ยง บริษัทฯ
มีมาตรการป้องกันศูนย์คอมพิวเตอร์ให้มีความปลอดภัยในระดับสูง
และสามารถดำเนินธุรกิจได้อย่างต่อเนื่อง
โดยเตรียมความพร้อมของศูนย์สำรองที่อยู่นอกพื้นที่ให้พร้อมใช้งาน
โดยจัดให้มีการทดสอบแผนและกระบวนการกู้คืนระบบอย่างน้อยปีละครั้ง

บริษัทฯ ได้เริ่มดำเนินแผนบูรณาการระบบสารสนเทศหลักของบริษัทฯ มาตั้งแต่ปี 2555
โดยการเปลี่ยนจากระบบคอมพิวเตอร์เมนเฟรม (Mainframe) ไปสู่ระบบเครือข่าย
(Distributed System) และระบบคลาวด์ (Cloud Computing)
ที่มีความทันสมัยและประสิทธิภาพมากขึ้น ซึ่งจะช่วยสนับสนุนการดำเนินธุรกิจในหลายๆ ด้านได้มากขึ้น
เช่น

ระบบหลักที่ได้ดำเนินการเสร็จสิ้นเริ่มใช้งานแล้ว คือ Corporate SAP (Finance &
Accounting) เป็นโครงการเพิ่มประสิทธิภาพกระบวนการจัดเก็บรายได้ การเงินและการบัญชี
ให้รวดเร็ว มีประสิทธิภาพ และจะขยายการใช้งานไปในส่วนการบริหารงานบุคคล
และเชื่อมโยงระบบ SAP เข้ากับฐานข้อมูลทุกระบบในปัจจุบันและอนาคตให้เป็นระบบเดียวกัน
(Integrated ERP System) และสามารถจัดทำระบบข้อมูลบริหารกลาง (Corporate MIS
System) ที่สมบูรณ์ เพื่อประกอบการตัดสินใจของผู้บริหาร และยังมีระบบอื่นๆ ที่อยู่ในระหว่างพัฒนา
อาทิ

-   ระบบการขายและการบริการลูกค้า (Passenger Services System)
    การปรับระบบการสำรองที่นั่ง การควบคุมระบบการสำรองที่นั่ง การออกบัตรโดยสาร
    และการให้บริการ Check-in ผู้โดยสารของการบินไทยไปสู่ Platform ใหม่
    ที่มีความทันสมัย สามารถตอบสนองการบริการลูกค้า
    ปรับเปลี่ยนความต้องการด้านธุรกิจได้อย่างรวดเร็ว และเพิ่มประสิทธิภาพการทำงานได้ดียิ่งขึ้น

-   New Loyalty System เป็นระบบใหม่ของรายการสะสมไมล์รอยัลออร์คิดพลัส (Royal
    Orchid Plus) เพื่อการสร้างและรักษาฐานลูกค้า ส่งเสริมและสนับสนุนการตลาดของบริษัทฯ
    อันนำไปสู่การดำเนินการรณรงค์และส่งเสริมการขาย (Campaign Management)
    ที่มีประสิทธิภาพมากยิ่งขึ้น

-   Global Tour Management System
    เพื่อสร้างและขยายเครือข่ายการซื้อขายโปรแกรมการท่องเที่ยวทัวร์เอื้องหลวง (Royal
    Orchid Holidays)
    ให้เป็นระบบการขายตรงผ่านอินเทอร์เน็ตไปยังลูกค้ากลุ่มเป้าหมายมากขึ้น
    และสนับสนุนกระบวนการสร้างแพคเก็จทัวร์ได้หลากหลาย
    เพื่อตอบสนองความต้องการของลูกค้าได้มากขึ้น

-   Commercial Data Warehouse เป็นระบบคลังข้อมูล
    ซึ่งจัดเก็บข้อมูลการเดินทางของผู้โดยสาร เที่ยวบิน ฯลฯ
    ใช้ในการเก็บข้อมูลของลูกค้าแบบครบวงจร
    พร้อมทั้งนำข้อมูลมาวิเคราะห์เพื่อการบริหารจัดการด้านการขาย การตลาด
    และการวางแผนออกแบบการบริการให้มีความจำเพาะเจาะจงมากขึ้น

-   New Cargo IT System เป็นระบบใหม่ที่ทันสมัยมาทดแทนระบบ ORCHIDS
    ในการสนับสนุนการปฏิบัติการคลังสินค้า การสำรองและจัดระวางบรรทุก การขาย
    การบริหารรายได้ ตลอดจนการจัดการบัญชีรายได้ เพื่อเพิ่มรายได้จากการขนส่งสินค้า
    ประสิทธิภาพในการปฏิบัติงาน และศักยภาพการแข่งขัน ตลอดจนสร้างความพึงพอใจให้แก่ลูกค้า

โครงสร้างพื้นฐานเทคโนโลยีสารสนเทศอยู่ในช่วงการปรับเปลี่ยนให้ทันกับเทคโนโลยี
ทั้งการปรับปรุงการบริหารจัดการ การนำเทคโนโลยีสารสนเทศที่ทันสมัยมาประยุกต์ใช้
เพื่อรองรับการเปลี่ยนแปลงของระบบหรือโครงสร้างด้านธุรกิจ
ซึ่งโครงสร้างพื้นฐานเทคโนโลยีสารสนเทศที่สำคัญและได้ติดตั้งแล้ว อาทิ เช่น

-   Cloud Computing ในส่วนของ Infrastructure as a Services (IAAS) สำหรับทุก
    Platform เข้ามาใช้งาน ซึ่งเป็นการต่อยอดจาก Server Virtualization ที่บริษัทฯ
    ได้ดำเนินการไว้แล้ว ทำให้สามารถตอบสนองความต้องการทางธุรกิจได้อย่างทันการณ์มากขึ้น

-   Web Service Security
    เพื่อรองรับการเข้าถึงระบบสารสนเทศผ่านเครือข่ายการสื่อสารและระบบรักษาความปลอดภัยที่เหมาะสมของผู้ใช้งาน
    ทั้งพนักงาน ลูกค้า และคู่ค้า ที่ได้รับสิทธิให้สามารถเข้าถึงระบบข้อมูลใดๆ
    ที่เกี่ยวข้องได้ตลอดเวลา ทุกสถานที่ที่มีเครือข่ายสื่อสาร ทั้งนี้
    จนสา่กกกแสโโโฑญศฑฌโเพื่อให้เป็นไปตามมาตรฐาน กฎหมาย ข้อกำหนดทางธุรกิจ
    และความปลอดภัย
    ซึ่งจะเกื้อหนุนให้ระบบมีความน่าเชื่อถือและสร้างความมั่นใจให้แก่ผู้ใช้ทั้งภายในและภายนอก

-   Identity Management System เป็นระบบบริหารจัดการ
    และต่อเชื่อมระบบข้อมูลของพนักงานให้มีความถูกต้องตรงกัน ในทุกๆ ระบบฐานข้อมูลพนักงาน
    ช่วยให้การบริหารจัดการ และการตรวจสอบข้อมูลทำได้สะดวกรวดเร็ว
    และมีความปลอดภัยสูงขึ้น และยังมีโครงการที่กำลังดำเนินการและมีแผนที่จะแล้วเสร็จในปีต่อๆ
    ไป เช่น

-   Application Integration Platform (Enterprise Services Bus & Online
    Data Store) เพื่อให้การเชื่อมต่อระบบสารสนเทศต่างๆ
    มีโครงสร้างทางเทคนิคในรูปแบบมาตรฐานสากล และสามารถใช้ร่วมกันได้อย่างมีประสิทธิภาพ
    โดยระบบที่สำคัญที่จะเริ่มใช้การเชื่อมต่อดังกล่าวเป็นระบบแรก คือ Passenger Services
    System

-   Wireless LAN Full Function เป็นการให้บริการ WiFi Network
    แบบใหม่สามารถรองรับการใช้งานของอุปกรณ์ได้หลากหลาย
    มีประสิทธิภาพและความเร็วเพิ่มขึ้น
    อีกทั้งยังมีการปรับปรุงระบบรักษาความปลอดภัยในการเข้าถึงเครือข่ายให้มีประสิทธิภาพยิ่งขึ้น

-   ระบบโครงสร้างพื้นฐานกุญแจสาธารณะ (Public Key Infrastructure)
    เพื่อรองรับการลงลายมือชื่ออิเล็กทรอนิกส์ (Digital Signature)
    ในการทำธุรกรรมทางอิเล็กทรอนิกส์
    รวมถึงการรักษาความมั่นคงปลอดภัยของการเข้าถึงข้อมูลขององค์กร

-   จัดตั้งศูนย์เฝ้าระบบและแจ้งเตือนการทำงานของโครงสร้างพื้นฐาน ทางด้าน Network,
    Server, Storage และ Security โดยมีการทำงานแบบ 7 วัน 24 ชั่วโมง
    เพื่อลดความเสี่ยงในกรณีที่ระบบคอมพิวเตอร์จะไม่สามารถให้บริการได้ ทำให้บริษัทฯ
    สามารถดำเนินธุรกิจได้อย่างต่อเนื่องและมีประสิทธิภาพ

-   New DR Site เพื่อออกแบบ และติดตั้ง ทั้งในส่วนของศูนย์สำรอง
    และการทำงานของระบบคอมพิวเตอร์ในภาพรวมทั้งหมดของบริษัทฯ
    เพื่อให้สามารถให้บริการได้อย่างต่อเนื่อง
    กรณีที่ศูนย์คอมพิวเตอร์หลักเกิดปัญหาขัดข้องไม่สามารถให้บริการได้ ทั้งนี้
    รวมถึงจัดทำกระบวนการทำงาน และแผนการในการกู้คืนระบบ งานด้าน IT ต่าง ๆ
    ของผู้ใช้ระบบสารสนเทศด้วย

-   โครงการในกลุ่ม e-Collaboration
    เพื่อปรับปรุงการเผยแพร่ข่าวสารข้อมูลและบริการของบริษัทฯ และผ่ายงานต่างๆ
    ให้มีประสิทธิภาพยิ่งขึ้น ผ่านการสนับสนุนการสื่อสาร การทำงานร่วมกันของพนักงาน
    การบริหารจัดการและแบ่งปันความรู้ภายในองค์กร ให้มีประสิทธิภาพมากขึ้น
    ตลอดจนลดค่าใช้จ่าย และสนับสนุน Green IT โดยได้มีการพัฒนาระบบต่างๆ
    ภายใต้โครงการดังกล่าว เช่น ระบบจัดการเอกสารอิเล็กทรอนิกส์ (e-Document)
    จัดเตรียมโครงสร้างพื้นฐานและโปรแกรมสนับสนุนการสื่อสารและการทำงานร่วมกันของพนักงานในองค์กร
    (Corporate Unified Communication and Collaboration)
    ระบบการบริหารจัดการและแบ่งปันความรู้ (Knowledge Management)
    ให้เป็นคลังความรู้ขององค์กรที่บุคลากรทุกระดับสามารถเข้าถึงได้ง่าย
    และสามารถนำไปใช้ในการปฏิบัติงานได้อย่างมีประสิทธิผล
    ซึ่งมีหลายระบบที่อยู่ในช่วงของการขยายขอบเขตงานให้ทั่วทั้งองค์กร

การบริหารทรัพยากรบุคคล

 ด้วยตระหนักว่าบุคลากรเป็นทรัพยากรที่สำคัญและมีค่ายิ่งต่อความสำเร็จในการขับเคลื่อนบริษัทฯ ให้บรรลุเป้าหมายการเป็นสายการบินชั้นนำด้านการให้บริการที่ดีเลิศและความปลอดภัยในการบิน เพื่อสร้างความประทับใจและความพึงพอใจสูงสุดแก่ลูกค้า รวมถึงมีความสำคัญต่อเพิ่มขีดความสามารถในการแข่งขัน ได้อย่างมั่นคงและยั่งยืน บริษัทฯ จึงได้กำหนดแผนยุทธศาสตร์มุ่งเน้นด้านการเพิ่มประสิทธิภาพการบริหารทรัพยากรบุคคลและโครงสร้างองค์กร (Human Capital & Organization Effectiveness Strategy) ให้สอดคล้องกับทิศทางธุรกิจในอนาคตที่มีโครงสร้างต้นทุนบุคลากรที่ยืดหยุ่นและแข่งขันได้ โดยกำหนดทั้งแผนระยะสั้น และระยะยาว ที่จะส่งเสริมให้การบริหารจัดการทรัพยากรบุคลากรแนวใหม่ได้อย่างมีประสิทธิภาพ อันจะนำไปสู่การมีบุคลากร ที่มีศักยภาพมีทักษะและความสามารถสูง 

หลังจากที่บริษัทฯ ได้ปรับเปลี่ยนโครงสร้างระบบชั้นงาน (New Job Classification System)
และนำการบริหารกำลังคนแนวใหม่ (Modern Staffing) ในปี 2554
เพื่อให้สอดคล้องกับความต้องการทางธุรกิจ และลดค่าใช้จ่ายด้านบุคลากรในระยะยาวแล้ว ในปี
2555 บริษัทฯ
มียุทธศาสตร์การบริหารทรัพยากรบุคคลที่สำคัญคือการริเริ่มกระบวนการจัดโครงสร้างองค์กรแบบแนวราบ
(Flat Organization) โดยปรับปรุงโครงสร้างองค์กรให้กระชับ (Lean and Mean)
มีขอบเขตการควบคุม (Span of Control)
ซึ่งทำให้มีสายการบังคับบัญชาในจำนวนที่เหมาะสมและสัมพันธ์กับการกระจายอำนาจ
โดยจะเน้นการพัฒนาความรู้ความสามารถของพนักงานเพื่อเสริมสร้างประสิทธิภาพ
และเพิ่มความคล่องตัวในการบริหารงานด้วยแนวทางการลดสายบังคับบัญชาและให้ผู้ปฏิบัติงานมีส่วนร่วมมากขึ้น
รวมถึงมุ่งเน้นกระบวนการพัฒนาผู้สืบทอดตำแหน่ง
การจัดโครงสร้างองค์กรแนวราบนี้จะนำไปสู่การมีบุคคลากรที่มีศักยภาพและเป็นโครงสร้างองค์กรที่มีขนาดเหมาะสมกับธุรกิจต่อไป

นอกจากนี้ บริษัทฯ ยังได้ดำเนินการพัฒนางานบริหารทรัพยากรบุคคลในด้านต่างๆ
เพื่อเพิ่มประสิทธิภาพการทำงานของบุคคากรในองค์กร อาทิ

ด้านขยายขอบเขตการสร้างวัฒนธรรมที่เน้นผลการปฏิบัติงาน (Performance-based Culture)
เพื่อสร้าง
วัฒนธรรมการทำงานที่เน้นผลการปฏิบัติงานโดยเสริมสร้างความรับผิดชอบให้กับพนักงานในทุกระดับขององค์กร
ปฏิบัติงานเป็นทีมไปในทิศทางเดียวกันมุ่งสู่เป้าหมายขององค์กร
รวมถึงเชื่อมโยงการจ่ายค่าตอบแทนตามผลการปฏิบัติงาน ในปี 2555
บริษัทฯได้กำหนดให้มีตัวชี้วัดผลการปฏิบัติงานหลักสำหรับผู้บริหารระดับผู้จัดการแผนกขึ้นไป
และคาดว่าจะนำตัวชี้วัดผลการปฏิบัติหน้าที่หลักมาใช้กับพนักงานทุกระดับในปี 2557

ด้านการสร้างกระบวนการบริหารจัดการองค์ความรู้ขององค์กร (Knowledge Management)
เพื่อพัฒนากระบวนการบริหารจัดการองค์ความรู้อย่างเป็นระบบ
ก่อให้เกิดวัฒนธรรมการแลกเปลี่ยนเรียนรู้ทั่วทั้งองค์กร
บริษัทให้ความสำคัญต่อการเรียนรู้ของบุคคลไปสู่ทีมการเรียนรู้
โดยสนับสนุนให้มีการถ่ายโอนความรู้ของผู้เชี่ยว ชาญที่เป็นภูมิปัญญาของการบินไทยอย่างเป็นระบบ
จัดกิจกรรมและเวทีการแลกเปลี่ยนเรียนรู้จากคนรุ่นเก่าสู่คนรุ่นใหม่
เพื่อขับเคลื่อนให้เป็นองค์กรแห่งการเรียนรู้ (Learning Organization)
อันเป็นการเพิ่มขีดความสามารถและสร้างความสำเร็จในการแข่งขันขององค์กร

ด้านการความผูกพันของพนักงานที่มีต่อองค์กร (Employee Engagement)
บริษัทได้วางแผนและกำหนด
แนวทางการเสริมสร้างความผูกพันภายในเพื่อสร้างความจงรักภักดีของทรัพยากรบุคคลตลอดจนสามารถสร้าง
สรรค์ผลผลิตที่มีประสิทธิภาพให้กับองค์กรอย่างเต็มความสามารถในระยะยาว

ด้านการพัฒนาและฝึกอบรมพนักงาน บริษัทฯ
กำหนดกลยุทธ์และแนวทางการดำเนินงานโดยมุ่งพัฒนาศักยภาพของพนักงานเพื่อให้เกิดความเชี่ยวชาญที่สามารถทำงานให้แก่องค์กรได้อย่างมีผลิตภาพสูงและพร้อมรับ
การขยายตัวและการเปลี่ยนแปลงในอนาคต โดยบูรณาการระหว่างการพัฒนาบุคคล การพัฒนาอาชีพ
และการพัฒนาองค์การ บริษัทฯได้ริเริ่มให้มีโครงการบริหารจัดการคนดีคนเก่งขององค์กร
การสั่งสมประสบการณ์ของผู้บริหารระดับสูงมีส่วนร่วมในการให้ความรู้และคำแนะนำ
ฝ่ายฝึกอบรมและพัฒนาของบริษัทมีหน้าที่ในการวางแผนการจัดทำหลักสูตรและดำเนินการฝึกอบรม
โดยมีหลักสูตรทั้งด้านการบริหารจัดการสำหรับผู้บริหาร ด้านพัฒนาทัศนคติ พฤติกรรม
ด้านภาษาและวัฒนธรรมต่างๆ การพัฒนาทักษะด้านเทคนิคเฉพาะด้าน
และความรู้ของวิทยาการสมัยใหม่ที่เปลี่ยนแปลงตลอดเวลาตลอดจนถึงการหมุนเวียนเปลี่ยนงานเพื่อให้บุคลากรมีความ
สามารถรอบด้านพร้อมสำหรับการเติบโตในเส้นทางอาชีพที่มีความชัดเจน

ธุรกิจที่เกี่ยวเนื่องโดยตรงกับการขนส่ง

การบริการขนส่งสินค้า พัสดุภัณฑ์และไปรษณียภัณฑ์

นอกเหนือจากการยึดมั่นในปรัชญา “มุ่งมั่นส่งมอบบริการที่ดีที่สุดให้แก่ลูกค้า”
ในด้านบริการเที่ยวบินพาณิชย์แล้ว
การให้บริการขนส่งสินค้าและไปรษณียภัณฑ์ทางอากาศเป็นอีกสิ่งหนึ่งที่บริษัทฯ
มุ่งหมายเพื่อคงไว้ซึ่งมาตรฐานในระดับสากล
โดยการปรับปรุงสร้างเสริมศักยภาพและความแข็งแกร่งให้แก่คุณภาพสินค้าและบริการในทุกขั้นตอนอย่างละเอียดถี่ถ้วน
ควบคู่ไปกับประสิทธิภาพ ความปลอดภัย อาชีวอนามัยที่ดี และการบริการรวดเร็ว
ผสานกลิ่นอายเสน่ห์แบบไทย
เพื่อให้ลูกค้าของการบินไทยได้รับความพึงพอใจในระดับสูงสุดจากทุกการให้บริการ
อันนำไปสู่สายสัมพันธ์ที่ยั่งยืนระหว่างบริษัทฯ และลูกค้าตลอดไป

การบริการขนส่งสินค้าทางอากาศ

การบริการขนส่งสินค้าครอบคลุมถึงการขนส่งสินค้าทางอากาศทั่วไป
การขนส่งสินค้าทางอากาศที่ต้องการความระมัดระวังในการขนส่งเป็นพิเศษ (เช่น สินค้าสด
สัตว์ที่ยังมีชีวิตอยู่ วัตถุมีค่า ศิลปวัตถุ และวัตถุอันตราย) และการขนส่งไปรษณียภัณฑ์ ทั้งนี้ บริษัทฯ
ให้ความสำคัญกับการทำการตลาดในส่วนของการให้บริการขนส่งสินค้าชนิดพิเศษต่างๆ
โดยเฉพาะอย่างยิ่งกลุ่มสินค้าที่ต้องการควบคุมอุณหภูมิเป็นพิเศษ วัตถุมีค่า
และสินค้าเร่งด่วนที่ต้องการความรวดเร็ว เป็นต้น เนื่องจากบริษัทฯ
สามารถสร้างรายได้ต่อหน่วยจากการขนส่งประเภทดังกล่าวได้สูงกว่าการให้บริการขนส่งประเภทอื่นๆ
นอกจากนี้ เพื่อสามารถตอบสนองความต้องการของผู้ใช้บริการได้อย่างตรงตามเป้าหมาย บริษัทฯ
ยังเพิ่มการให้บริการขนส่งสินค้าในรูปแบบพิเศษเฉพาะที่หลากหลายมากขึ้น อาทิ
การบริการขนส่งสินค้าเร่งด่วนระหว่างประเทศที่รับประกันสินค้าถึงสนามบินปลายทางตามระยะเวลาที่กำหนด
(TGForce)
บริการขนส่งสินค้าที่ซื้อจากประเทศไทยส่งกลับไปยังต่างประเทศในราคาประหยัดและรวดเร็ว
(THAIPAC) บริการขนส่งสินค้าเร่งด่วนภายในประเทศ (Thai Express Cargo : TEC)
บริการขนส่งรถยนต์ภายในประเทศ (Transportation of Automobiles)
และบริการขนส่งสินค้าของสด หรือที่เน่าเสียง่าย (TG Fresh and TG KOOL)

ณ วันที่ 31 ธันวาคม 2555 บริษัทฯ
ให้บริการขนส่งพัสดุภัณฑ์และไปรษณียภัณฑ์ไปยังจุดหมายปลายทางประจำ (ไม่รวมกรุงเทพฯ) จำนวน
73 จุดบินใน 34 ประเทศ
โดยทุกแห่งล้วนเป็นส่วนหนึ่งของเครือข่ายเส้นทางบินของเที่ยวบินขนส่งผู้โดยสารแบบประจำของบริษัทฯ
อีกทั้งบริษัทฯ ยังให้บริการขนส่งสินค้าด้วยเครื่องบินบรรทุกสินค้าโดยเฉพาะ (Freighter)
ไปยังจุดหมายปลายทางสำคัญเป็นประจำ โดยเที่ยวบินขนส่งสินค้ามีตารางการบิน 4
เที่ยวบินต่อสัปดาห์ ออกจากกรุงเทพฯ ไปยัง 5 เมืองหลัก ได้แก่ โตเกียว ไทเป นิวเดลี
แฟรงก์เฟิร์ต และซิดนีย์ โดยมีรายได้เฉลี่ยร้อยละ 15
ของรายได้รวมของกิจการการขนส่งของบริษัทฯ

บริษัทฯ
มีการดำเนินกิจกรรมส่งเสริมการตลาดที่เหมาะสมกับลูกค้ากลุ่มเป้าหมายให้เชื่อมต่อกับแผนส่งเสริมการตลาดของธุรกิจอื่นของบริษัทฯ
เช่น การขนส่งผู้โดยสาร
พร้อมทั้งขยายขอบเขตการให้บริการในการรับการขนส่งทางอากาศไปยังเมืองที่บริษัทฯ
ไม่ได้ทำการบิน (Off-line) และการจัด Customer Airline Seminar
เพื่อกระชับความสัมพันธ์กับสายการบินลูกค้าให้แน่นแฟ้นมากขึ้น ทั้งนี้
กิจกรรมดังกล่าวล้วนเป็นไปเพื่อเพิ่มมูลค่าของผลิตภัณฑ์โดยรวมของบริษัทฯ
และเป็นการให้บริการแบบไร้รอยต่อ (Seamless Services)
เพื่อเพิ่มความร่วมมือประสานงานกับสายการบินอื่นๆ
อีกทั้งยังสร้างความมั่นใจให้แก่ลูกค้าในการเลือกใช้บริการกับทางบริษัทฯ ในระยะยาว ขณะเดียวกัน
บริษัทฯ ดำเนินการขยายฐานลูกค้าทั้ง Global และ Key Accounts
ซึ่งเป็นตัวแทนขายที่มีสาขาอยู่ทั่วโลก
และมีขีดความสามารถในการสนับสนุนการขายในภาพรวมทั้งระบบ (Global Deal)
โดยใช้แผนการตลาดรูปแบบ Target Incentive Scheme & Corporate Account Rates
นอกจากนี้ ยังมุ่งเน้นการเข้าถึงผู้ประกอบการรายสำคัญที่มีการนำเข้าและส่งออกในเส้นทางที่บริษัทฯ
ทำการบิน ทั้งนี้ เพื่อสร้างฐานการตลาดที่ยั่งยืนในระยะยาวจากฐานลูกค้าที่ใช้บริการกับบริษัทฯ
อย่างต่อเนื่อง

นอกจากนี้ บริษัทฯ ยังมีข้อตกลงร่วมกับสายการบินอื่นๆ
ซึ่งรวมถึงข้อตกลงการแลกเปลี่ยนการรับขนส่งผู้โดยสารระหว่างกันตามข้อตกลงมาตรฐานของสมาคมขนส่งทางอากาศระหว่างประเทศ
(IATA Interline Arrangements) ซึ่งบริษัทฯ
สามารถซื้อพื้นที่สำหรับขนส่งสินค้าบนเที่ยวบินของสายการบินซึ่งเป็นสมาชิกของสมาคมขนส่งทางอากาศระหว่างประเทศ
(หรือขายพื้นที่ระวางในเที่ยวบินของบริษัทฯ) ได้อีกด้วย

บริษัทฯ คิดอัตราค่าบริการขนส่งพัสดุภัณฑ์และไปรษณียภัณฑ์ตามสกุลเงินท้องถิ่น ณ
จุดต้นทางของสินค้าที่จะขนส่ง โดยกลยุทธ์การกำหนดราคาของบริษัทฯ
จะคำนึงถึงปัจจัยทางด้านระดับการให้บริการ ความอ่อนไหวต่อเวลา (Time Sensitivity)
สภาพการแข่งขันในแต่ละตลาดและแต่ละช่วงเวลา
ตลอดจนความต้องการที่เปลี่ยนแปลงไปตามฤดูกาล ระยะทางในการบิน ราคาน้ำมันเชื้อเพลิง
รวมถึงปัจจัยอื่นๆ ที่สำคัญและเกี่ยวข้อง

ทั้งนี้ ในการดำเนินกิจการการขนส่งพัสดุภัณฑ์และไปรษณียภัณฑ์ทางอากาศ บริษัทฯ
ต้องแข่งขันกับสายการบินต่างๆ ที่ทำการบินในเส้นทางที่บริษัทฯ ให้บริการอยู่
โดยมาพร้อมรูปแบบการให้บริการที่เหมือนหรือคล้ายคลึงกับบริษัทฯ
รวมทั้งยังต้องแข่งขันกับผู้ให้บริการขนส่งพัสดุภัณฑ์และไปรษณียภัณฑ์แบบเบ็ดเสร็จที่มีสถานีขนส่งภาคพื้นดินเป็นของตนเอง
และให้บริการขนส่งทางอากาศในลักษณะที่มีการรับของจากสถานที่ของผู้ส่งและจัดส่งให้ถึงสถานที่ของผู้รับ
(door-to-door)
แม้ว่าปัจจุบันการแข่งขันในธุรกิจขนส่งสินค้าทางอากาศมีแนวโน้มสูงขึ้นจากการเปิดเสรีทางอุตสาหกรรมการบินในประเทศไทยมากขึ้น
แต่ด้วยข้อจำกัดในสิทธิการบินของประเทศไทย ผู้ให้บริการเหล่านั้นจึงยังไม่อาจแข่งขันกับบริษัทฯ
ได้ในระดับที่มีนัยสำคัญ โดยบริษัทฯ
ได้เผชิญกับภาวะแข่งขันในตลาดการขนส่งสินค้าทางอากาศภายในประเทศอยู่บ้าง
แต่ถือว่าเป็นรายได้ส่วนน้อยจากรายได้โดยรวมที่บริษัทฯ ได้รับจากการขนส่งทางอากาศ

การบริการคลังสินค้า

บริษัทฯ เป็นผู้ให้บริการจัดการขนส่งสินค้าทางอากาศที่ใหญ่ที่สุด ณ ท่าอากาศยานสุวรรณภูมิ
โดยมีลูกค้าที่เป็นสายการบินต่างชาติ 61 ราย (ข้อมูล ณ วันที่ 31 ธันวาคม 2555)
การดำเนินงานจัดการสินค้าของบริษัทฯ ประกอบไปด้วยการจัดการสินค้าทั่วไป
สินค้าที่ต้องได้รับการดูแลพิเศษ (เช่น สินค้าสด สัตว์ที่ยังมีชีวิตอยู่ วัตถุมีค่า ศิลปวัตถุ
และวัตถุอันตราย) ทั้งนี้ ในต้นปี 2553 บริษัทฯ ได้จัดตั้งศูนย์ขนส่งสินค้าสดซึ่งมีห้องเย็น
เพื่ออำนวยความสะดวกในการขนส่งสินค้าประเภทดังกล่าว
และการให้บริการขนส่งสินค้าที่ต้องการควบคุมอุณหภูมิเป็นพิเศษ
ด้วยตู้คอนเทนเนอร์ที่สามารถเก็บรักษาความเย็นได้ตั้งแต่ต้นทางจนถึงสถานีปลายทาง
โดยมีอุณหภูมิเพิ่มขึ้นไม่เกิน 2 องศาเซลเซียส นอกจากนี้ บริษัทฯ ยังเพิ่มการให้บริการรูปแบบใหม่
อาทิ การจัดการบรรทุกสินค้าสำหรับลูกค้าที่ขนส่งด้วยเครื่องบินของการบินไทย
การให้บริการจัดส่งถึงบ้าน (to-door)
และการให้บริการรับของจากสถานที่ของผู้ส่งและจัดส่งให้ถึงสถานที่ของผู้รับ (door-to-door)
พร้อมขั้นตอนผ่านพิธีศุลกากรสำหรับสินค้าที่ขนส่งเข้ามายังประเทศไทย บริษัทฯ
จัดตั้งศูนย์ลูกค้าสัมพันธ์ (Cargo Contact Center : CCC)
เพื่อให้บริการด้านข้อมูลข่าวสารแก่ลูกค้าที่สามารถได้รับคำตอบ ณ จุดเดียว (One stop
information service center for customer) ปรับปรุงการให้บริการระบบ Track and
Trace ซึ่งลูกค้าสามารถติดตามสถานการณ์ขนส่งสินค้าผ่านทางเว็บไซต์ www.thaicargo.com
โดยลูกค้าสามารถรับทราบสถานะของสินค้าได้ละเอียดขึ้น นอกจากนี้
ยังได้ทำการปรับปรุงขั้นตอนการดำเนินงานจนสามารถลดระยะเวลาในการส่งมอบสินค้าให้แก่ลูกค้า
เพื่อให้ลูกค้ามั่นใจในการให้บริการของบริษัทฯ
และสามารถลดรายจ่ายรวมถึงข้อผิดพลาดในการดำเนินงานได้ ยิ่งไปกว่านั้น
เพื่อตอกย้ำถึงความได้มาตรฐานระดับสากล การจัดการไปรษณียภัณฑ์
หน่วยธุรกิจพาณิชย์สินค้าและไปรษณียภัณฑ์ของบริษัทฯ ยังได้รับการรับรองมาตรฐาน ISO
9001:2008 อีกด้วย ขณะนี้บริษัทฯ
กำลังอยู่ในระหว่างการพัฒนาระบบจัดการขนส่งสินค้าระบบใหม่ที่ทันสมัย (New Cargo IT
System) เพื่อสนับสนุนการดำเนินธุรกิจ
และเพิ่มขีดความสามารถในการแข่งขันของฝ่ายการพาณิชย์สินค้าและไปรษณียภัณฑ์
ตลอดจนการบริหารรายได้ให้แก่ฝ่ายบัญชีรายได้ ซึ่งจะสามารถเริ่มใช้ระบบใหม่ดังกล่าวได้ภายในปี
2556

ในปี 2555 กิจการพาณิชย์สินค้าและไปรษณียภัณฑ์ของบริษัทฯ จัดการสินค้าจำนวน 591,281 ตัน
ให้แก่สินค้าที่ขนส่งโดยเครื่องบินของบริษัทฯ และจำนวน 453,518 ตัน ให้แก่สายการบินลูกค้า
โดยส่วนใหญ่สัญญาการจัดการสินค้ามีระยะเวลา 2-3 ปี
และกำหนดมูลค่าของสัญญาเป็นสกุลเงินบาทหรือเงินดอลลาร์สหรัฐ

ข้อมูลการบริการพาณิชย์สินค้า พัสดุภัณฑ์ และไปรษณียภัณฑ์

+---------------------------------------+---------+---------+---------+
| การบริการพาณิชย์สินค้า พัสดุภัณฑ์              | ปี 2555  | ปี 2554  | ปี 2553  |
|                                       |         |         |         |
| และไปรษณียภัณฑ์                          |         |         |         |
+=======================================+=========+=========+=========+
| รายได้ค่าระวางขนส่ง                      | 2       | 2       | 2       |
| (ล้านบาท)⁽¹⁾………………………..............    | 6,745.6 | 8,092.0 | 8,230.0 |
+---------------------------------------+---------+---------+---------+
| ปริมาณการขนส่งพัสดุภัณฑ์ (RFTK) (ล้านตัน-กม.) | 2,652.9 | 2,765.9 | 2,894.7 |
| ⁽²⁾…………..                             |         |         |         |
+---------------------------------------+---------+---------+---------+
| ปริมาณการผลิตด้านพัสดุภัณฑ์ (ADTK)           | 4,892.0 | 4,918.8 | 4,708.2 |
| (ล้านตัน-กม.) ⁽²⁾………..                  |         |         |         |
+---------------------------------------+---------+---------+---------+
| อัตราส่วนการขนส่งพัสดุภัณฑ์ (%)              | 54.2    | 56.2    | 61.5    |
| ⁽²⁾…………………………….                       |         |         |         |
+---------------------------------------+---------+---------+---------+
| รายได้ค่าระวางขนส่งเฉลี่ยต่อหน่วย            | 9.78    | 9.89    | 9.50    |
| (บาท/ตัน-กม.) ⁽³⁾…………..                |         |         |         |
+---------------------------------------+---------+---------+---------+

  หมายเหตุ: ⁽¹⁾ รวมรายได้ค่าระวางขนส่งพัสดุภัณฑ์และไปรษณียภัณฑ์จากเที่ยวบินแบบประจำ
  เที่ยวบินแบบไม่ประจำ และการเช่าพื้นระวางบนเครื่องบินขนส่งสินค้า

  ⁽²⁾ รวมความจุจากเที่ยวบินแบบประจำ เที่ยวบินแบบไม่ประจำ
  และการเช่าพื้นที่ระวางบนเครื่องบินขนส่งสินค้า

  ⁽³⁾
  รายได้ค่าระวางขนส่งพัสดุภัณฑ์รวมค่าธรรมเนียมชดเชยค่าน้ำมันและค่าธรรมเนียมความเสี่ยงภัยจากสงคราม
  หารด้วยปริมาณการขนส่งพัสดุภัณฑ์

การบริการภาคพื้น

การบริการภาคพื้นเป็นหน่วยธุรกิจของบริษัทฯ ที่ประกอบด้วยการให้บริการหลัก 2 ส่วน คือ
การบริการลูกค้าภาคพื้นซึ่งเป็นส่วนที่ให้บริการโดยตรงกับผู้โดยสารตั้งแต่เข้ามาสู่ท่าอากาศยาน
ผ่านพิธีการต่างๆ จนเข้าสู่ตัวอากาศยาน
และการบริการอุปกรณ์ภาคพื้นซึ่งเป็นส่วนที่อำนวยความสะดวกและให้บริการบริเวณลานจอดอากาศยาน
พร้อมด้วยการสนับสนุนจากหน่วยงานสนับสนุนอีกส่วนที่เป็นหน่วยงานสังกัดตรงต่อหน่วยธุรกิจการบริการภาคพื้น
ด้วยความมุ่งมั่นที่จะตอบสนองความต้องการของผู้โดยสารของการบินไทยและสายการบินลูกค้าให้ได้รับความพึงพอใจสูงสุด

ด้านกลยุทธ์และบริหารธุรกิจนั้น
มีการกำหนดทิศทางและแผนกลยุทธ์ของหน่วยธุรกิจการบริการภาคพื้นทั้งหมด
ครอบคลุมทั้งการกำหนดแนวทางการบริหารด้านการตลาด การซื้อ-ขายบริการภาคพื้น
การบริหารลูกค้าสัมพันธ์
การพัฒนาผลิตภัณฑ์ที่มุ่งให้เกิดรายได้สูงสุดภายใต้การบริหารค่าใช้จ่ายและต้นทุนอย่างเหมาะสม
ขณะที่ด้านการเงินและบัญชีมีการควบคุมการใช้จ่ายและบริหารงบประมาณให้เป็นไปอย่างมีประสิทธิภาพ

สำหรับการบริหารทรัพยากรบุคคลทั้งของบริษัทฯ และบุคลากรของแรงงานภายนอก บริษัทฯ
มุ่งเน้นกระบวนการฝึกอบรมบุคลากรบริการลูกค้าภาคพื้น
และการบริการอุปกรณ์ภาคพื้นให้มีประสิทธิภาพ
มีการกำหนดขั้นตอนและควบคุมการปฏิบัติงานให้เป็นไปตามมาตรฐานการบริการ
มาตรฐานความปลอดภัย รวมทั้งมาตรฐานความมั่นคงการบินของกรมการบินพลเรือนของประเทศไทย
กรมการบินของประเทศปลายทางและองค์กรการบินสากลต่างๆ
เพื่อให้บุคลากรมีศักยภาพสูงตามมาตรฐานอุตสาหกรรมการบิน
สามารถอำนวยความสะดวกผู้โดยสารและให้บริการสายการบินลูกค้าให้ได้รับความพึงพอใจสูงสุด

ในส่วนของการสนับสนุนการบริการภาคพื้นจะมีการจัดหาและจัดเตรียมระบบการโดยสารอัตโนมัติสำหรับการให้บริการ
ณ ท่าอากาศยานที่มีประสิทธิภาพ
พร้อมสนับสนุนระบบเทคโนโลยีสารสนเทศที่ทันสมัยเพื่อเพิ่มความสะดวกสบายให้กับผู้โดยสารและสายการบินลูกค้าต่างๆ
มีกระบวนการจัดหาพัสดุ การวางแผน และบริหารควบคุมพัสดุที่มีประสิทธิภาพ

ผู้โดยสารของบริษัทฯ และสายการบินลูกค้าจะได้รับการบริการที่มีคุณภาพ
มีความสะดวกปลอดภัยและความมั่นใจจากการบริการลูกค้าภาคพื้นและการบริการอุปกรณ์ภาคพื้นตามมาตรฐานที่ได้รับการรับรองโดยองค์กรระดับสากลต่างๆ
ดังนี้

-   มาตรฐานการบริการ (International Organization for Standardization :
    ISO9001) จาก TUV NORD (Certification Body) ด้วยระบบการจัดการตาม
    ISO9001 : 2008 ครอบคลุมการให้บริการทั้งสายการบินไทยและสายการบินลูกค้า ณ
    ท่าอากาศยานสุวรรณภูมิ ท่าอากาศยานเชียงใหม่ ท่าอากาศยานภูเก็ต และท่าอากาศยานกระบี่
    โดยมีการตรวจติดตามและรับรองใหม่อย่างต่อเนื่องเป็นประจำทุก 3 ปี ตั้งแต่ปี 2542
    เป็นต้นมา

-   มาตรฐานการจัดการสิ่งแวดล้อม (Environmental Management System ISO 14001
    : 2004) จาก BUREAU VERITAS Certification
    ซึ่งบ่งบอกความตระหนักและรับผิดชอบต่อสิ่งแวดล้อมในการดำเนินธุรกิจ
    สร้างความมั่นใจแก่สังคมว่า กิจกรรมและการให้บริการลูกค้าภาคพื้น ณ
    ท่าอากาศยานสุวรรณภูมิ เป็นไปตามมาตรฐานและกฎหมายด้านสิ่งแวดล้อม
    โดยมีการตรวจติดตามและรับรองใหม่อยางต่อเนื่องเป็นประจำทุก 3 ปี ตั้งแต่ปี 2547
    เป็นต้นมา

-   มาตรฐานคุณภาพบริการและความปลอดภัย (IATA Operational Safety Audit :
    IOSA) ซึ่งได้รับการรับรองจากสมาคมขนส่งทางอากาศระหว่างประเทศ (International
    Air Transportation Association : IATA) ตั้งแต่ปี 2543
    โดยมีการตรวจติดตามอย่างต่อเนื่องทุก 2 ปี

-   มาตรฐานความมั่นคงการบิน (Aviation Security) จากหน่วยงาน Transportation
    Security Administration (TSA) ในสังกัด Department of Homeland Security
    (DHS) ของสหรัฐอเมริกา สำหรับเที่ยวบินที่บินตรงเข้า/ออก สหรัฐอเมริกา ตั้งแต่ปี 2544
    โดยมีการตรวจติดตามใหม่ทุกปี

-   มาตรฐานความมั่นคงการบิน (Aviation Security) จากหน่วยงาน Australian
    Government Office of Transport Security (OTS)
    สำหรับเที่ยวบินที่บินเข้า/ออกประเทศออสเตรเลีย ตั้งแต่ปี 2549
    และดำเนินการตรวจติดตามต่อเนื่องทุกปี

-   มาตรฐานการซ่อมอุปกรณ์ Unit Load Device (ULD) ที่ได้รับการรับรองหน่วยซ่อม
    (Repair Station Certificate) ตามข้อกำหนดรายละเอียดการปฏิบัติการหน่วยซ่อม
    (Repair Station Operations Specifications) จากกรมการบินพลเรือน
    ประเทศไทย (Department of Civil Aviation, Thailand)

การบริการลูกค้าภาคพื้น

ในปี 2555 บริษัทฯ
ยังคงมุ่งมั่นมอบการบริการลูกค้าภาคพื้นที่มีคุณภาพพร้อมคงไว้ซึ่งความงดงามของการให้บริการด้วยเสน่ห์และความอบอุ่นแห่งความเป็นไทย
พัฒนาผลิตภัณฑ์
และเพิ่มสิ่งอำนวยความสะดวกที่ได้มาตรฐานระดับสากลในทุกจุดสัมผัสของการให้บริการ
สอดรับกับนโยบายของบริษัทฯ ที่มุ่งมั่นและเน้นการพัฒนาคุณภาพการบริการด้วยความเป็นเลิศ
เพื่อความเป็นที่หนึ่งในด้านผู้ให้บริการลูกค้าภาคพื้น ณ
ท่าอากาศยานสุวรรณภูมิและท่าอากาศยานภูมิภาค

การบริการลูกค้าภาคพื้นสำหรับผู้โดยสารชั้นหนึ่งนั้น
จะเริ่มให้บริการต้อนรับและอำนวยความสะดวกตั้งแต่บริเวณชานชาลาท่าอากาศยานสุวรรณภูมิ
บริการตรวจรับบัตรโดยสาร ณ บริเวณเคาน์เตอร์พิเศษ (Royal First Class Check-in)
พร้อมทั้งดูแลผู้โดยสารผ่านช่องทางพิเศษสำหรับพิธีการตรวจคนเข้าเมือง
พาผู้โดยสารไปยังห้องรับรองของการบินไทย (Royal First Class Lounge)
และเรียนเชิญผู้โดยสารส่งในเที่ยวบินขาออก สำหรับเที่ยวบินขาเข้านั้น
จะให้บริการดูแลอำนวยความสะดวกแก่ผู้โดยสารชั้นหนึ่งตั้งแต่บริเวณหน้าประตูเครื่องบิน
ผ่านช่องทางพิเศษ ดูแลการรับกระเป๋าสัมภาระให้ครบถ้วนและส่งยังชานชาลาด้านนอก
ตลอดจนมีบริการพิเศษ (Special Service) สำหรับผู้โดยสารทั่วไป เช่น ผู้โดยสาร VIP CIP
ผู้โดยสารป่วย ผู้พิการ ผู้สูงอายุ เด็กที่เดินทางคนเดียว (Unaccompanied Minor – UM /
Young Passenger - YP) แม่และเด็ก ผู้โดยสารเดินทางครั้งแรก
และผู้โดยสารที่ไม่สามารถพูดภาษาอังกฤษได้ เป็นต้น จัดให้มีเคาน์เตอร์สอบถามข้อมูลเที่ยวบิน
(Flight Information Services)
เพื่อให้บริการสอบถามข้อมูลการเดินทางและตารางเวลาของเที่ยวบินขาเข้า-ขาออกของสายการบินไทยและสายการบินลูกค้า
บริการข้อมูล Royal Orchid Plus (ROP)
พร้อมทั้งให้บริการสำรองที่นั่งหรือเปลี่ยนแปลงเที่ยวบินกรณีผู้โดยสารติดต่อด้วยตนเองที่สนามบิน
นอกจากนี้ยังมีบริการพิเศษ Meet and Assist Services Package
ให้กับลูกค้าที่ไม่ใช่สายการบิน (Non-Airlines Customer) เช่น ธนาคาร
บริษัทเอกชนที่ต้องการได้รับความสะดวกและการต้อนรับพิเศษอีกด้วย

ในด้านการให้บริการผู้โดยสารชั้นธุรกิจ (Business Class) บริษัทฯ
จัดเตรียมเคาน์เตอร์ให้บริการไว้เฉพาะ
พร้อมช่องทางพิเศษอำนวยความสะดวกผู้โดยสารเพื่อเดินทางไปยังห้องรับรองพิเศษ ผ่านจุดตรวจ
Immigration และ Security Checkpoints แยกไว้โดยเฉพาะสำหรับผู้โดยสารชั้นธุรกิจ

ส่วนงานบริการผู้โดยสารชั้นประหยัด (Economy Class)
ทั้งสำหรับเที่ยวบินภายในประเทศและระหว่างประเทศนั้น บริษัทฯ จัดเคาน์เตอร์
สำหรับเที่ยวบินภายในประเทศและเที่ยวบินระหว่างประเทศแยกจากกัน
ให้บริการตรวจรับบัตรโดยสาร ตรวจเอกสารการเดินทาง ออกบัตรที่นั่ง ตรวจเช็คสัมภาระ
สำหรับผู้โดยสารที่ประสงค์จะทำการเช็คอินที่ท่าอากาศยานสุวรรณภูมิ
หรือประสงค์ที่จะเช็คอินที่สถานีรถไฟฟ้ามักกะสันได้เช่นกัน การให้บริการ Online Check-in
ซึ่งอำนวยความสะดวกแก่ผู้โดยสารที่ซื้อบัตรโดยสารอิเล็กทรอนิกส์ โดยมิได้ชำระเงินผ่านบัตรเครดิต
ให้สามารถเช็คอินผ่านทางอินเตอร์เน็ต
ตลอดจนสามารถยกเลิกการตรวจสอบบัตรโดยสารผ่านทางอินเทอร์เน็ตได้ด้วยตนเองภายในระยะเวลาที่กำหนด
และสามารถพิมพ์บัตรที่นั่ง (Home Print Boarding pass) ได้ด้วยตนเอง หรือ
เช็คอินผ่านทางโทรศัพท์มือถือ (Mobile Check-in)
จากรุ่นที่สามารถใช้งานผ่านโปรแกรมบราวเซอร์และสามารถเลือกรับ Mobile Boarding Pass
ซึ่งสามารถตรวจสอบบัตรโดยสารล่วงหน้าก่อนเวลาเครื่องออก
เลือกปรับเปลี่ยนที่นั่งได้จากแผนผังที่นั่งของเครื่องบิน
โดยเมื่อระบบทำการตรวจสอบบัตรโดยสารแล้ว
จะปรากฏข้อมูลรายละเอียดของการตรวจสอบบัตรโดยสาร อาทิ ชื่อผู้โดยสาร เที่ยวบิน เส้นทาง
และหมายเลขที่นั่ง บนหน้าจอโทรศัพท์มือถือ และการให้บริการ SMS Check-in
ซึ่งผู้โดยสารสามารถส่ง SMS ขอทำการตรวจสอบบัตรโดยสารผ่านโทรศัพท์มือถือ
ผู้โดยสารสามารถนำกระเป๋าสัมภาระเดินทางมาให้ที่จุด Baggage Drop Counters ได้
นอกจากนี้ บริษัทฯ มีบริการ Pre-check-in ล่วงหน้าที่อาคารสำนักงานใหญ่ ถนนวิภาวดีรังสิต
สำหรับผู้โดยสารที่เดินทางเป็นหมู่คณะเพื่ออำนวยความสะดวกและลดเวลาการรอคอยเช็คอินที่ท่าอากาศยานสุวรรณภูมิ
โดยต้องมีการนัดไว้ล่วงหน้า

อีกหนึ่งบริการที่สำคัญในการอำนวยความสะดวก ณ ท่าอากาศยาน คือ
การให้บริการเช็คอินแก่ผู้โดยสารต่อเครื่อง ทั้งสำหรับผู้โดยสารการบินไทย มาต่อเครื่องการบินไทย
ผู้โดยสารการบินไทยต่อเครื่องของสายการบินอื่นๆ
หรือผู้โดยสารสายการบินอื่นมาต่อสายอื่นและมาต่อสายการบินไทย
ซึ่งครอบคลุมการต่อเครื่องระหว่างเที่ยวบินระหว่างประเทศและภายในประเทศ

ในส่วนการให้บริการด้าน Gate Service บริเวณประตูทางเข้าอากาศยาน ได้แก่ การ Board
ผู้โดยสารขึ้นเครื่องสำหรับเที่ยวบินขาออกและรอรับผู้โดยสารออกจากอากาศยานในเที่ยวบินขาเข้า
พร้อมทั้งแนะนำให้ผู้โดยสารไปสู่กระบวนการอื่นๆ ต่อไป ทั้งกระบวนการต่อเครื่อง
และกระบวนการเข้าประเทศ

สำหรับการให้บริการห้องรับรองพิเศษ (Royal Orchid Lounge) บริษัทฯ
พร้อมให้บริการและอำนวยความสะดวกสบายแก่ผู้โดยสารชั้นหนึ่ง (First Class) ชั้นธุรกิจ
(Silk Class) สมาชิกแพลทินัม (Royal Orchid Plus Platinum Member) สมาชิกบัตรทอง
(Royal Orchid Plus Gold Member) สมาชิกบัตรเครดิต (Non-Airline)
ผู้โดยสารสายการบินลูกค้า (Customer Airline)
ปัจจุบันการบินไทยมีห้องรับรองพิเศษในพื้นที่ต่างๆ ณ ท่าอากาศยานสุวรรณภูมิ จำนวน 8 ห้อง
เพื่อรองรับลูกค้าดังกล่าว

ห้องรับรองชั้นหนึ่ง (Royal First Lounge) - Concourse D

บริการตรวจเช็คบัตรโดยสารสำหรับผู้โดยสารชั้นหนึ่งที่รอต่อเครื่อง บริการอาหารและเครื่องดื่ม
A-La-Cart Restaurant Concept โดยมีการนำเสนอเมนูอาหารผ่าน iPad ในรูปของ
Electronic Menu ในส่วนรับรองผู้โดยสารมีห้องส่วนตัว (Private Room)
ห้องพักสำหรับครอบครัว (Family Room) ห้องพักผ่อน (Slumber Room ) ห้องอาบน้ำ
(Shower Room) บริการ Internet WiFi

ห้องรับรองชั้นธุรกิจ (Royal Silk Lounge) - Concourse D,C,E

บริการอาหารและเครื่องดื่ม (Self Service) บริการเครื่องดื่มในช่วง Happy Hour
(Wine/Cocktail) ห้องพักสำหรับครอบครัว (Family Room) ห้องสำหรับเด็ก (Kid Room)
ห้องพักผ่อน (Slumber Room) ห้องอาบน้ำ (Shower Room) บริการ Internet WiFi

Spa Lounge – Concourse D

บริการนวดไทย (Thai Traditional Massage) บริการห้องอบตัว (Sauna)

ห้องรับรองชั้นธุรกิจภายในประเทศ (Royal Silk Lounge) - Concourse A

บริการด้วยของว่างแบบไทยพร้อมเครื่องดื่ม (Self Service) ห้องพักส่วนตัว (Private Room)

ในส่วนของการบริการภาคพื้นสำหรับสายการบินลูกค้า ปัจจุบัน บริษัทฯ มีลูกค้า 42
สายการบินให้บริการ Check-in Services
บริการอำนวยความสะดวกรับส่งผู้โดยสารในเที่ยวบินขาเข้า-ขาออก
บริการผู้โดยสารที่ต้องการได้รับการดูแลเป็นพิเศษเช่นเดียวกันกับเที่ยวบินของสายการบินไทย เช่น
Wheel Chair Passenger / Unaccompanied Minor/Young Passenger/ Non-English
Passenger เป็นต้น
รวมทั้งการเป็นตัวแทนของสายการบินลูกค้าในการช่วยประสานงานกับหน่วยงานราชการต่างๆ
ที่เกี่ยวข้อง เช่น กองตรวจคนเข้าเมือง ศุลกากร การท่าอากาศยานแห่งประเทศไทย ในกรณี
Irregularities และอื่นๆ ทั้งนี้การให้บริการดังกล่าวครอบคลุมถึงเที่ยวบินสายการบินลูกค้าที่เป็น
Schedule Flights/Non-schedule Flights/Extra Flights หรือ เที่ยวบินเช่าเหมาลำ
(Charter Flights)

สำหรับรายละเอียดปลีกย่อยในการให้บริการภาคพื้นอื่นๆ ตามที่กฎหมายหรือข้อบังคับ
ข้อกำหนดทั้งจากภาครัฐ และความต้องการของสายการบินต่างๆ อาทิ บริการ Edit ข้อมูล
Advance Passenger Information System-APIS หรือ Advance Passenger
Processes-APP เป็นต้น ซึ่งในระบบการเช็คอินนั้น
มีการรองรับการเช็คอินด้วยระบบเช็คอินของตนเองของสายการบินลูกค้า (Native Check-in
System) มากกว่า 27 ระบบ หรือสามารถเลือกใช้ระบบของ TG DCS (Departure Control
System) ได้ นอกจากนี้ยังนำเสนอรูปแบบการให้บริการแบบ Airlines Dedicated Team
บริการเก็บค่าน้ำหนักสัมภาระเกิน (Excess Baggage Collection) และอื่นๆ

ด้วยการมุ่งเน้นความตรงต่อเวลาของเที่ยวบิน
และเพื่อให้การหมุนเวียนของเครื่องบินเป็นไปอย่างมีประสิทธิภาพ
มีความรวดเร็วในการเชื่อมต่อเที่ยวบินของผู้โดยสารและกระเป๋าสัมภาระ บริษัทฯ
มีศูนย์ควบคุมการปฏิบัติการภาคพื้น (Ground Operation Control Center-GOCC)
เป็นศูนย์กลางในการสื่อสาร ควบคุมดูแล ประสานงาน
เพื่อให้การเชื่อมโยงกิจกรรมการบริการภาคพื้นโดยรวมเป็นไปอย่างสะดวกเรียบร้อย
มีการประสานงานกันเพื่อแก้ไขปัญหากรณีเกิดเหตุการณ์ไม่ปกติ
และการลดค่าใช้จ่ายในการปฏิบัติการให้เป็นไปอย่างมีประสิทธิภาพ นอกจากนี้
ในกรณีเกิดเหตุสุดวิสัยเนื่องจากเที่ยวบินล่าช้า หน่วยงานสนับสนุนการบริการ (Service
Delivery Support) จะเร่งทำการช่วยเหลือผู้โดยสารทั้งในส่วนของผู้โดยสารที่เดินทางออก
และผู้โดยสารต่อเครื่อง
ที่ประสบปัญหาจากเหตุการณ์ดังกล่าวให้สามารถเดินทางต่อไปยังจุดหมายปลายทางได้อย่างราบรื่น
พร้อมทั้งได้รับความสะดวกสบาย และความปลอดภัยมากที่สุด

ในส่วนของการบริการลูกค้าภาคพื้นของบริษัทฯ ณ สถานีต่างประเทศ จะแยกประเภทการจัดการเป็น
3 รูปแบบ คือ

1.  Full Handling บริษัทฯ ใช้บริการจาก Local Ground Handling Agent เต็มรูปแบบ
    รวมทั้งบริการผู้ปฏิบัติหน้าที่แทนผู้จัดการสถานี (Airport Services Manager-ASM) เช่น
    สถานี Brussels-BRU และสถานี Macau – MFM

2.  Partial Handling บริษัทฯ ใช้บริการบางส่วนจาก Local Ground Handling Agent
    ตามความเหมาะสม เนื่องจากมีเจ้าหน้าที่ หรือพนักงานท้องถิ่นประจำ ตลอดจนผู้จัดการสถานี
    (ASM) ที่แต่งตั้งจากส่วนกลางทำหน้าที่กำกับดูแลอยู่แล้ว

3.  Self Handling บริษัทฯ มีพนักงานท้องถิ่นเป็นผู้ให้บริการเอง ไม่มีการจ้าง Local
    Ground Handling Agent เช่น สถานี Kathmandu-KTM และสถานี Karachi-KHI

สำหรับการบริการลูกค้าภาคพื้น ณ สถานีต่างจังหวัดนั้น เป็นการให้บริการภาคพื้นแก่สายการบินไทย
สายการบินไทยสมายล์ และให้บริการภาคพื้นแก่สายการบินลูกค้าต่างๆ ด้วยมาตรฐาน
และศักยภาพเดียวกันกับที่ท่าอากาศยานสุวรรณภูมิ

การควบคุมบริการลูกค้าภาคพื้นทั้งในส่วนของเที่ยวบินของสายการบินไทย สายการบินลูกค้า
และเที่ยวบินเช่าเหมาลำจะได้รับการบริหารจัดการ
มีการวางแผนการดำเนินงานเพื่อให้เกิดความสะดวกรวดเร็ว ตรงต่อเวลา และมีความปลอดภัย
เครื่องเข้าและออกตามกำหนดเวลา อีกทั้งดำเนินการบริหารงาน
การประสานงานกับหน่วยงานต่างๆ ที่เกี่ยวข้องเพื่อแก้ไขสถานการณ์กรณีเกิดเหตุการณ์ไม่ปกติขึ้น
มีหน่วยงานรับผิดชอบในการบริหารจัดการ ประสานงาน
สนับสนุนหน่วยงานหลักของภาครัฐหรือผู้บริหารท่าอากาศยานในกรณีเกิดเหตุวิกฤตต่างๆ
เพื่อให้เหตุการณ์คลี่คลายสู่สภาวะปกติ มีการจัดตั้งศูนย์ประสานงานหน่วยงานภายนอก
และบัญชาการหน่วยงานภายในบริษัทฯ ในกรณีต้องเผชิญเหตุและวิกฤตต่างๆ เช่น
กรณีน้ำท่วมกรุงเทพฯ ในช่วงปลายปี 2554 และกรณีปิดซ่อม Runway
ของท่าอากาศยานสุวรรณภูมิในเดือนมิถุนายน-กรกฎาคม 2555 เป็นต้น

ในส่วนของการบริการวางแผนและควบคุมระวางบรรทุกและสมดุลของเครื่องบินทั้งเที่ยวบินของสาย
การบินไทยและสายการบินลูกค้า
จะได้รับการบริการอย่างถูกต้องตามข้อกำหนดการบรรทุกและมาตรฐานสากล
หรือตามข้อกำหนดของโรงงานผู้ผลิตตรงตามอากาศยานแบบต่างๆ
ขณะเดียวกันภายใต้มาตรฐานความปลอดภัยการบริการภาคพื้นสากล บริษัทฯ
มีการกำหนดตัวแทนบริษัทฯ และมอบหมายหน้าที่ให้เป็นผู้ประสานงาน ควบคุม
กำกับดูแลความปลอดภัยในลานจอดอากาศยานในฐานะ Ramp Safety Coordinator
มีวัตถุประสงค์เพื่อป้องกันและลดความสูญเสียจากอุบัติเหตุต่อบุคคล ทรัพย์สินทั้งของของบริษัทฯ
และหน่วยงานอื่นที่เกี่ยวข้อง รวมทั้งป้องกันอันตรายต่างๆ ที่อาจเกิดขึ้นโดยตรงต่อตัวอากาศยาน

ในกรณีกระเป๋าสัมภาระพลัดหลง สูญหาย บริษัท การบินไทย จำกัด (มหาชน)
มีหน่วยงานที่มีความสามารถและประสบการณ์ในการการติดตามสัมภาระ
รับแจ้งเหตุกรณีกระเป๋าสัมภาระไม่มาพร้อมในเที่ยวบินเดียวกันกับผู้โดยสาร
ใช้ระบบการติดตามสัมภาระที่เป็นสากล WorldTracer (Missing and Delay Baggage
Report) ทั้งส่วนของ Primary Tracing ในเบื้องต้น จนกระทั่งทำ Secondary Tracing
ด้วยศูนย์ติดตาม Centralized Baggage Tracing Center ที่มีประสิทธิภาพ
รวมทั้งการรับผิดชอบต่อผู้โดยสารในกรณีกระเป๋าสัมภาระเสียหาย
หรือทรัพย์สินสูญหายจากกระเป๋าสัมภาระ (Damaged and Pilferage Report) ในเบื้องต้น ณ
ท่าอากาศยาน ก่อนส่งต่อไปยังกระบวนพิสูจน์ทราบให้แน่ชัดถึงสาเหตุและผู้รับผิดชอบต่อไป

นอกจากนี้ บริษัทฯ ยังจัดให้มีบริการให้ข้อมูลและช่วยเหลือผู้โดยสารด้านงานสัมภาระบริเวณห้องโถง
ขาเข้า (Carousel Service)
โดยประสานงานช่วยเหลือในกรณีผู้โดยสารลืมทรัพย์สินหรือสิ่งของบนเครื่องบินที่เดินทาง
รวมทั้งจัดพนักงาน Porter
อำนวยความสะดวกในการนำส่งอาวุธปืนทั้งเที่ยวบินขาออกและขาเข้าตามข้อกำหนดด้านความปลอดภัยและความมั่นคงการบินของการท่าอากาศยานแห่งประเทศไทย

การบริการอุปกรณ์ภาคพื้น

สำหรับในปี 2555 บริษัทฯ ยังยึดมั่นในหัวใจหลักของการบริการอุปกรณ์ภาคพื้น (Ground Support
Equipment Services) ให้กับอากาศยานของบริษัทฯ และสายการบินลูกค้า ได้แก่
การบริหารงานเตรียมความพร้อม การวางแผนการปฏิบัติงานบริการอุปกรณ์อย่างมีประสิทธิภาพ
มีการสื่อสารประสานงานและควบคุมงานในส่วนต่างๆ
ในการให้บริการอากาศยานและการบริการลานจอด ให้เป็นไปด้วยความเรียบร้อย
มีความปลอดภัยสูงสุด โดยเน้นให้อากาศยานมีความพร้อมสามารถทำการบินเข้า-ออก ได้ตรงเวลา

ด้านการรักษาความปลอดภัย หรือความมั่นคงการบิน ทั้งในส่วนของการพิทักษ์ทรัพย์สินของบริษัทฯ
ทรัพย์สินของผู้โดยสารตลอดจนทรัพย์สินของลูกค้าจะได้รับการดูแลรักษาอย่างเป็นระบบ
มีมาตรการควบคุมการเข้า/ออกของบุคลากรและยานพาหนะ (Access Control) อย่างเข้มงวด
มีการใช้ระบบทีวีวงจรปิด (Close Circuit Television-CCTV)
เพื่อเพิ่มประสิทธิภาพการควบคุมดูแลรักษาดังกล่าว สามารถป้องกันภัยก่อนที่จะเกิดขึ้น (Proactive
Action)

การให้บริการอุปกรณ์ภาคพื้น ด้วยคุณภาพการบริหารจัดการทั้งด้านบุคลากรที่มีความรู้ ความสามารถ
และความชำนาญในการให้บริการ รวมทั้งการใช้อุปกรณ์บริการภาคพื้น
มีระบบการตรวจสอบความสมบูรณ์และสภาพความพร้อมของอุปกรณ์ภาคพื้นที่จะให้บริการอากาศยานของการบินไทย
และสายการบินลูกค้าอย่างมีประสิทธิภาพ

บริษัทฯ ให้ความสำคัญกับการจัดเตรียมบุคลากรและอุปกรณ์บริการภาคพื้นอย่างครบถ้วน
เพื่อสามารถให้บริการอากาศยานทุกชนิดทุกขนาด ตั้งแต่อากาศยานขนาดเล็ก
จนถึงอากาศยานขนาดใหญ่ที่สุดในอุตสาหกรรมการขนส่งผู้โดยสารทางอากาศซึ่งในปัจจุบัน คือ
เครื่องบินแบบแอร์บัส A380

ในส่วนของการดูแลเรื่องความสะอาดถูกหลักอนามัยเป็นสิ่งที่บริษัทฯ
ให้ความสำคัญอย่างต่อเนื่องเพื่อสร้างความเชื่อมั่นและความพึงพอใจให้แก่ลูกค้าในการใช้บริการอุปกรณ์ภาคพื้นของบริษัทฯ
ทั้งนี้ บริษัทฯ ดำเนินมาตรการดังกล่าวอย่างเคร่งครัด
โดยให้บริการทำความสะอาดภายในอากาศยานด้วยมาตรฐาน Secure Clean จากประเทศอังกฤษ
และมาตรการทำความสะอาดภายในอากาศยาน 36 จุด ที่ผู้โดยสารจะต้องมีการสัมผัส
โดยเน้นการเช็ดฆ่าเชื้อ รวมถึงการทำความสะอาดช่องระบายอากาศบนเครื่องบิน

สำหรับการให้บริการรับ-ส่ง ผู้โดยสาร ลูกเรือ ทั้งของสายการบินไทยและสายการบินลูกค้า
ระหว่างอากาศยานและอาคารผู้โดยสาร บริษัทฯ มีบุคลากรที่ได้รับการอบรมอย่างดี
มีประสบการณ์สูง ตลอดจนยานพาหนะที่ใช้ เช่น Passenger Bus, Passenger Step
Vehicle, Invalid Hi-Lift Truck มีคุณภาพสูงตามมาตรฐานสากล

นอกจากนี้ บริษัทฯ ยังมีการวางแผน กำกับ สั่งการและบริหารงาน
ด้านการจัดทำแผนนำอุปกรณ์เข้าซ่อมบำรุง การเปิดและปิดใบสั่งซ่อมอุปกรณ์
การตรวจเช็คและนำอุปกรณ์เข้าซ่อมบำรุงประจำวัน การตรวจรับ จัดเก็บ และจ่าย อะไหล่/พัสดุ
การจัดส่งอุปกรณ์ อะไหล่ ไปยังสถานี การจัดส่งพนักงานช่างไปปฏิบัติงานที่สถานี
การดูแลรักษาเครื่องมือช่าง และเครื่องมือสนับสนุนงานซ่อมบำรุง

ในด้านวิศวกรรมการซ่อมบำรุงอุปกรณ์ภาคพื้น (Ground Equipment
Engineering/Maintenance) บริษัทฯ
มีศักยภาพทั้งในงานซ่อมบำรุงชิ้นส่วนไฟฟ้า/Electronics ชิ้นส่วนเครื่องกล
งานด้านโลหะและสีของอุปกรณ์ภาคพื้น และยานพาหนะของบริษัทฯ รวมทั้งการซ่อมบำรุง ULD
(Unit Load Devices) ซึ่งเป็นอุปกรณ์ประเภท AIRBORNE
ที่จำเป็นต้องผ่านการรับรองมาตรฐานการซ่อมบำรุง ทั้งนี้ บริษัทฯ
ได้รับการรับรองการซ่อมบำรุงดังกล่าวแล้วจากกรมการบินพลเรือน ประเทศไทย

การซ่อมบำรุงอุปกรณ์บริการภาคพื้นทุกชนิด รวมทั้งพาหนะบริการลานจอด ทั้งของสายการบินไทย
และสายการบินลูกค้า ให้มีความสมบูรณ์ พร้อมใช้งานได้อย่างมีประสิทธิภาพ มีความปลอดภัยสูงสุด
ตลอดจนมีการตรวจสอบ ประเมินการใช้ การซ่อมที่เป็นไปตามหลักการด้านวิศวกรรมสากล
นับเป็นปัจจัยสำคัญที่ช่วยสนับสนุนการดำเนินงานของบริษัทฯ
ให้เป็นไปอย่างราบรื่นและมีประสิทธิภาพสูงสุด

ครัวการบิน

ครัวการบินเป็นหน่วยธุรกิจหนึ่งภายใต้การบินไทย ประกอบด้วยธุรกิจหลัก 2 ประเภท ได้แก่
ธุรกิจผลิตอาหารเพื่อให้บริการแก่ผู้โดยสารสายการบิน และธุรกิจผลิตอาหารให้บริการภาคพื้น เช่น
ภัตตาคาร ณ ท่าอากาศยานนานาชาติ สแนคบาร์ ร้านเบเกอรี่ Puff & Pie ร้านอาหารสวัสดิการ
การให้บริการจัดเลี้ยงทั้งในและนอกสถานที่ เป็นต้น

ครัวการบินมีฐานการปฏิบัติการ 2 แห่ง คือ ครัวการบิน ณ ท่าอากาศยานสุวรรณภูมิ
ซึ่งมีพื้นที่ประมาณ 70,000 ตารางเมตร ตั้งอยู่ในเขตปลอดอากร
ดำเนินการผลิตอาหารเพื่อให้บริการแก่ผู้โดยสารสำหรับเที่ยวบินระหว่างประเทศของบริษัทฯ
รวมถึงผู้โดยสารของสายการบินอื่นๆ อีกกว่า 60 สายการบิน และครัวการบิน ณ
ท่าอากาศยานดอนเมือง ซึ่งมีพื้นที่ประมาณ 40,000 ตารางเมตร
ดำเนินการผลิตอาหารเพื่อให้บริการแก่ผู้โดยสารสำหรับเที่ยวบินภายในประเทศของบริษัทฯ
และสำหรับธุรกิจภาคพื้น นอกจากนี้
ครัวการบินยังขยายการให้บริการไปสู่หลายจังหวัดของประเทศไทย อาทิ
การให้บริการภัตตาคารที่ท่าอากาศยานเชียงราย เชียงใหม่ กระบี่ และภูเก็ต
พร้อมกับผลิตอาหารเพื่อให้บริการแก่ผู้โดยสารของบริษัทฯ และของสายการบินอื่นๆ
ที่ทำการบินไปยังจังหวัดดังกล่าวอีกด้วย

เพื่อให้มั่นใจได้ว่าลูกค้าของการบินไทยจะได้รับทั้งความพึงพอใจในรสชาติอาหารที่ครัวการบินจัดเตรียมไว้ให้บริการ
และความปลอดภัยถูกหลักอนามัย
ครัวการบินจึงทำการผลิตอาหารโดยใช้ระบบวิธีการที่ดีตามหลักการผลิตอาหารของกระทรวงอุตสาหกรรมแห่งประเทศไทย
ควบคู่กับระบบการวิเคราะห์อันตรายและจุดวิกฤตที่ต้องควบคุมทั้งด้านความสะอาดและสุขอนามัย ในปี
2555 ครัวการบิน มีส่วนแบ่งการตลาดประมาณ 71% ประกอบด้วยสายการบินลูกค้ารวมทั้งสิ้น 58
สายการบิน โดยให้บริการทั้งหมด 73,512 เที่ยวบิน มีภารกิจใน
การผลิตและจัดสรรอาหารประมาณ 68,113 ชุดต่อวัน อันประกอบด้วย
อาหารสำหรับเที่ยวบินระหว่างประเทศของบริษัทฯ จำนวน 34,182 ชุดต่อวัน
อาหารสำหรับเที่ยวบินภายในประเทศของบริษัทฯ จำนวน 13,708 ชุด
ต่อวัน และอาหารสำหรับเที่ยวบินของสายการบินอื่นอีกจำนวน 20,223 ชุดต่อวัน
จากภารกิจดังกล่าว สะท้อนให้เห็นอย่างชัดเจน
ถึงการยืนหยัดอย่างมั่นคงในฐานะผู้นำด้านธุรกิจผลิตอาหาร และบริการแก่สายการบินของครัวการบิน

ความมุ่งมั่นพัฒนาเพื่อคงคุณภาพระดับสูงสุดในทุกรายละเอียดของการดำเนินการจัดเตรียมอาหาร
เป็นรากฐานสำคัญให้ครัวการบินได้รับการรับรองมาตรฐานระดับสากลที่สำคัญต่างๆ อาทิ
ระบบบริหารคุณภาพสุขลักษณะและความปลอดภัยของอาหารเชิงบูรณาการ (Quality Hygiene
and Safety : QHS)
ซึ่งเป็นมาตรฐานระดับสากลภายใต้การยอมรับจากสมาคมขนส่งทางอากาศระหว่างประเทศและองค์การอนามัยโลก
โดยเป็นระบบที่ควบรวมระบบคุณภาพ ISO 9001:2008 ระบบ Good Manufacturing
Practice (GMP) และ Hazard Analysis and Critical Control Point (HACCP)
เข้าไว้ด้วยกัน นอกจากนี้ ครัวการบินยังได้รับการรับรองตามระบบมาตรฐาน ISO 14001:2004
ระบบการจัดการอาชีวอนามัยและความปลอดภัย OHSAS 18001:2007 และระบบ HAL-Q
(Halal-GMP/HACCP)

ด้วยความเชี่ยวชาญ ความชำนาญ และประสบการณ์อันยาวนานกว่า 5 ทศวรรษ
ในการดำเนินธุรกิจด้านอาหารตามมาตรฐานที่เป็นที่ยอมรับระดับสากล
ทำให้ครัวการบินได้รับรางวัลสถานประกอบการดีเด่นด้านความปลอดภัยอาชีวอนามัยและสภาพแวดล้อมในการทำงานระดับประเทศประจำปี
2554 ทั้งยังมีส่วนสำคัญผลักดันให้การบินไทยได้รับรางวัลสายการบินยอดเยี่ยมอันดับที่ 1
ประเภทการให้บริการอาหารบนเครื่องบินชั้นประหยัดยอดเยี่ยม (World’s Best Economy
Class Catering) จากสกายแทรกซ์ ในปีเดียวกัน และในปี 2555
ยังได้รับรางวัล Excellent Catering Services Award – Silver จากสายการบิน EVA
Airways

แม้ว่าในปี 2555 ครัวการบินจะได้รับผลกระทบจากสภาวะเศรษฐกิจโลกชะลอตัว
รวมทั้งวิกฤตการณ์ต่างๆ ไม่ว่าจะเป็น ราคาน้ำมันในตลาดโลกที่ปรับตัวสูงขึ้น
ประกอบกับภัยพิบัติทางธรรมชาติในต่างประเทศ
แต่ด้วยความมุ่งมั่น ความตั้งใจ ความแน่วแน่ของฝ่ายบริหารและพนักงานที่ร่วมแรงร่วมใจกันต่อสู้
โดยอาศัยการปรับ กลยุทธ์ในด้านต่างๆ ให้เหมาะสม สอดคล้องกับความท้าทายที่รุมล้อมรอบด้าน
อาทิ การชะลอการลงทุนที่ไม่มีความจำเป็นเร่งด่วน
การปรับลดค่าใช้จ่ายเพื่อลดต้นทุนในการดำเนินงาน การประหยัดพลังงาน
และการนำเอาระบบบริหารเพื่อประสิทธิภาพ (Lean Management)
มาประยุกต์ใช้ในกระบวนการปฏิบัติงานต่างๆ ช่วยให้ภาระต้นทุนที่บริษัทฯ ต้องแบกรับอยู่มีระดับลดลง
อันเอื้อต่อการปรับโครงสร้างต้นทุนให้เหมาะสมต่อการแข่งขันในธุรกิจการบิน

หน่วยธุรกิจการบินไทยสมายล์

ท่ามกลางภาวะการแข่งขันในธุรกิจการบินที่ทวีความรุนแรงอย่างต่อเนื่อง
โดยเฉพาะภายหลังการขยายตัวอย่างรวดเร็วของสายการบินต้นทุนต่ำ บริษัทฯ
จึงดำเนินการจัดตั้งหน่วยธุรกิจการบิน “THAI Smile-ไทยสมายล์” ซึ่งเป็น Sub-Brand
และเป็นส่วนหนึ่งของบริษัทฯ
เพื่อเสริมสร้างความแข็งแกร่งให้แก่ภาพลักษณ์และตำแหน่งทางการตลาดของการบินไทย
โดยหน่วยธุรกิจฯ
ให้บริการรับและส่งต่อผู้โดยสารให้กับการบินไทยด้วยผลิตภัณฑ์และบริการที่มีมาตรฐานในระดับใกล้เคียงกัน
เพื่อเสริมสร้างขีดความสามารถในการแข่งขันด้านต้นทุนในตลาดเส้นทางบินระยะใกล้ในภูมิภาคเอเชีย
และตลาดเส้นทางบินภายในประเทศบางเส้นทางของบริษัทฯ
รวมทั้งเป็นเครื่องมือหนึ่งที่สำคัญสำหรับตอบสนองความต้องการเชิงกลยุทธ์ให้แก่การบินไทย

หน่วยธุรกิจการบินไทยสมายล์มีตำแหน่งทางการตลาดอยู่ระหว่างการบินไทย และสายการบินต้นทุนต่ำ
โดยภาพลักษณ์ตราสินค้าของหน่วยธุรกิจการบินไทยสมายล์ เน้นความสดใส ทันสมัย (Trendy)
ให้บริการด้วยความเป็นมิตร พร้อมใส่ใจในรายละเอียด (Friendly) และมีความคุ้มค่า
(Worthy) ลูกค้ากลุ่มเป้าหมายหลักของหน่วยธุรกิจการบินไทยสมายล์ ร้อยละ 30
จะเป็นผู้โดยสารที่เดินทางเชื่อมต่อกับเที่ยวบินของการบินไทย ในขณะที่ร้อยละ 70
จะเป็นผู้โดยสารที่เดินทางในเส้นทางบินของการบินไทยสมายล์เพียงอย่างเดียว

ในส่วนของฝูงบินหน่วยธุรกิจการบินไทยสมายล์ ใช้เครื่องบินลำตัวแคบแบบแอร์บัส A320 -200
พิสัยการบินประมาณ 3,500 กิโลเมตร หรือเทียบเท่าประมาณ 4 ชั่วโมงบิน
ซึ่งสอดคล้องเป็นอย่างดีกับรูปแบบการดำเนินธุรกิจที่มุ่งเน้นทำการบินในเส้นทางบินระยะใกล้
ครอบคลุมจุดหมายสำคัญต่างๆ จำนวนมากในภูมิภาคเอเชีย อาทิ จีน อินเดีย และอาเซียน เป็นหลัก
ควบคู่กับการให้ความสำคัญกับความถี่ของจำนวนเที่ยวบิน ในปี 2555
หน่วยธุรกิจการบินไทยสมายล์มีเครื่องบินจำนวน 4 ลำ และจะขยายเป็น 20 ลำในปี 2558
โดยเริ่มทำการบินตั้งแต่เดือนกรกฎาคม 2555 ที่ผ่านมา

ในปี 2555 หน่วยธุรกิจการบินไทยสมายล์ให้บริการใน 5 จุดบิน
แบ่งเป็นเส้นทางบินระหว่างประเทศ 1 เส้นทางบิน คือ เส้นทางบินไป-กลับ กรุงเทพฯ - มาเก๊า
และเส้นทางบินภายในประเทศ 4 เส้นทางบิน คือ กระบี่ สุราษฎร์ธานี เชียงใหม่ และภูเก็ต
สำหรับในปี 2556 หน่วยธุรกิจการบินไทยสมายล์ จะขยายเส้นทางบินสู่เมืองต่างๆ
ทั้งเส้นทางบินภายในประเทศและเส้นทางบินในภูมิภาคเอเชีย
เพื่อให้สอดคล้องกับจำนวนเครื่องบินที่จะทยอยรับมอบจนครบ 10 ลำภายในสิ้นปี 2556

การดำเนินงานด้านสิ่งแวดล้อมและความรับผิดชอบต่อสังคมขององค์กร

บริษัท การบินไทย จำกัด (มหาชน) ยังคงมุ่งมั่นที่จะนำพาองค์กรไปสู่การพัฒนาที่ยั่งยืน
ภายใต้วิสัยทัศน์แห่งการเป็นสายการบินที่ใส่ใจในสิ่งแวดล้อมและมีความรับผิดชอบต่อสังคม
โดยบริษัทฯ ได้มีการกำหนดยุทธศาสตร์ด้านสิ่งแวดล้อมและความรับผิดชอบต่อสังคมที่ชัดเจน
พร้อมทั้งเร่งผลักดันการดำเนินงานตามแผนยุทธศาสตร์ดังกล่าวให้เกิดผลเป็นรูปธรรมอย่างต่อเนื่อง

สำหรับการดำเนินงานด้านสิ่งแวดล้อม บริษัทฯ
ยังคงเดินหน้าพัฒนาองค์กรภายใต้กรอบแนวคิดของการเดินทางแบบรักษ์สิ่งแวดล้อม (Travel
Green) ซึ่งมุ่งเน้นการใช้เชื้อเพลิงให้มีประสิทธิภาพสูงสุด เพื่อลดการปล่อยก๊าซคาร์บอนไดออกไซด์
(CO2) ออกสู่ชั้นบรรยากาศ โดยเริ่มตั้งแต่การดูแลรักษาเครื่องยนต์อากาศยานให้มีความสมบูรณ์
พร้อมทั้งนำเทคโนโลยีใหม่ๆ ในการทำความสะอาดเครื่องยนต์มาใช้
รวมทั้งอุปกรณ์ล้างทำความสะอาดลำตัวเครื่องบินเพื่อลดการเสียดสีช่วยประหยัดการใช้น้ำมันเชื้อเพลิง
โดยในช่วงต้นปี 2555 บริษัทฯ ได้มีการนำอุปกรณ์ล้างเครื่องยนต์ Clear Core มาใช้
ซึ่งเป็นนวัตกรรมใหม่ที่มีส่วนช่วยในการรักษาสิ่งแวดล้อม ส่งผลให้บริษัทฯ
สามารถลดค่าใช้จ่ายด้านพลังงานได้ถึงปีละ 120 ล้านบาท ขณะเดียวกัน บริษัทฯ
ยังเริ่มเดินหน้าพัฒนาฝูงบินโดยนำเครื่องบินรุ่นใหม่ที่มีประสิทธิภาพสูงมาใช้ ทั้งเครื่องบินแบบโบอิ้ง
777-300ER และเครื่องบินแอร์บัส A380-800
ซึ่งมีประสิทธิภาพโดดเด่นในเรื่องของการประหยัดพลังงานและยังมีส่วนช่วยเพิ่มขีดความสามารถในการแข่งขันให้กับบริษัทฯ
อีกด้วย

บริษัทฯ ให้ความสำคัญต่อการสนับสนุนและส่งเสริมการใช้เชื้อเพลิงชีวภาพ (Biofuels)
เพื่อลดการใช้น้ำมันอากาศยานที่ผลิตจากฟอสซิลให้ได้ในอนาคต โดยบริษัทฯ ยังคงสานต่อ
“โครงการพัฒนาเชื้อเพลิงอากาศยานชีวภาพในการบินอย่างยั่งยืน”
ซึ่งเป็นการผนึกกำลังร่วมกันระหว่างหน่วยงานต่างๆ ที่เกี่ยวข้องทั้งภาครัฐและภาคเอกชน
ทั้งในและต่างประเทศ
เพื่อร่วมมือผลักดันให้เกิดการใช้เชื้อเพลิงอากาศยานชีวภาพในอุตสาหกรรมการบินในประเทศไทย
โดยล่าสุดเมื่อวันที่ 20-21 มีนาคม 2555 บริษัทฯ ได้ร่วมมือกับพันธมิตรต่างๆ
จัดสัมมนาเชิงปฏิบัติการ “Thai Aviation and Environmental Workshop-Biofuels and
Efficient Flight Operation” มีวัตถุประสงค์เพื่อแลกเปลี่ยนความรู้ใหม่ๆ
เกี่ยวกับเทคโนโลยีการผลิตเชื้อเพลิงอากาศยานชีวภาพ และการใช้เทคโนโลยีใหม่ๆ
ในการบริหารจัดการการจราจรทางอากาศ เพื่อให้ใช้เชื้อเพลิงได้อย่างมีประสิทธิภาพ

บริษัทฯ
ให้ความสำคัญอย่างต่อเนื่องกับการอนุรักษ์พลังงานในทุกขั้นตอนของกระบวนการทำงานและการให้บริการ
ทั้งการปรับปรุงอาคารศูนย์ปฏิบัติงานของบริษัทฯ ภายใต้แนวคิดของการอนุรักษ์พลังงาน
รวมถึงการกระตุ้นให้พนักงานในทุกระดับให้ความสำคัญต่อการประหยัดพลังงานและการใช้ทรัพยากรอย่างคุ้มค่า
ควบคู่ไปกับการนำเทคโนโลยีต่างๆ มาใช้ในการให้บริการ
ทั้งในเรื่องของการตรวจสอบข้อมูลการบิน ตารางเที่ยวบิน และสำรองที่นั่งผ่านระบบอินเตอร์เน็ต
ระบบการเช็คอินด้วยตนเองผ่าน SMS โดยใช้ 2D Barcode
รวมถึงการเปลี่ยนแปลงวัสดุอุปกรณ์ในห้องโดยสารให้เบาขึ้น ซึ่งมีส่วนช่วยในการประหยัดพลังงาน
ทำให้บริษัทฯ ได้รับการรับรองมาตรฐานการจัดการสิ่งแวดล้อม (Environmental Management
System ISO 14001 : 2004) จาก BUREAU VERITAS Certification
มาอย่างต่อเนื่องตั้งแต่ปี 2547
สะท้อนให้เห็นถึงความตระหนักและความรับผิดชอบต่อสิ่งแวดล้อมที่บริษัทฯ ให้ความสำคัญเสมอมา
และบริษัทฯ ได้รับรางวัลบุคลากรดีเด่นด้านพลังงาน
ประเภททีมงานด้านพลังงานอาคารควบคุมและรางวัลดีเด่นด้านอนุรักษ์พลังงาน
ประเภทอาคารสร้างสรรค์เพื่อการอนุรักษ์พลังงาน (อาคารเขียว)
จากงานมอบรางวัลอนุรักษ์พลังงานไทย ประจำปี 2011 จากการประกวด Thailand Energy
Award 2011 รวมทั้ง รางวัลสถานประกอบกิจการดีเด่นด้านความปลอดภัยอาชีวอนามัย
และสภาพแวดล้อมในการทำงาน
และเจ้าหน้าที่ความปลอดภัยในการทำงานระดับวิชาชีพระดับประเทศ ประจำปี 2555

นอกจากนี้ บริษัทฯ ยังมีความมุ่งมั่นที่จะปลูกฝังจิตสำนึกในการรักษาสิ่งแวดล้อมให้แก่พนักงาน
รวมถึงผู้ที่มีส่วนเกี่ยวข้องในทุกภาคส่วน ผ่านกิจกรรมเพื่อสิ่งแวดล้อมต่างๆ ที่จัดขึ้นตลอดทั้งปี
ภายใต้ชื่อโครงการ “การบินไทยปลูกชีวิตให้แผ่นดิน”
ซึ่งเป็นความร่วมมือระหว่างอาสาสมัครพนักงานการบินไทยกับชุมชนท้องถิ่น
ให้มีส่วนร่วมและนำไปสู่การพัฒนาอย่างต่อเนื่องยั่งยืน อาทิ โครงการป่าชุมชน บ้านร่องบอน
จังหวัดเชียงราย เพื่อช่วยลดปัญหาหมอกควันที่เป็นอุปสรรคในการบิน เป็นต้น

นอกจากการดำเนินงานด้านสิ่งแวดล้อมแล้ว บริษัทฯ
ยังให้ความสำคัญกับประเด็นเรื่องความรับผิดชอบต่อสังคม (Corporate Social
Responsibility : CSR) ไม่ยิ่งหย่อนไปกว่ากัน ดังเห็นได้จากกิจกรรมด้าน CSR
ที่จัดขึ้นอย่างต่อเนื่อง
โดยเฉพาะการส่งเสริมกิจกรรมเพื่อเด็กและเยาวชนทั้งด้านการศึกษาและกีฬาเพื่อสร้างเยาวชนแบบอย่างที่ดี
บริษัทฯ
ให้ความช่วยเหลือผู้ประสบภัยพิบัติทั้งในและต่างประเทศโดยเฉพาะการขนส่งเครื่องอุปโภคบริโภคไปยังที่ต่างๆโดยเครื่องบินของบริษัทฯ
การช่วยเหลือผู้ด้อยโอกาสในท้องถิ่นต่างๆ เป็นเป้าหมายหลักในการช่วยเหลือสังคม
รวมทั้งการสนับสนุนงานด้านสาธารณสุขและการแพทย์ โดยตลอดปี 2555 บริษัทฯ
สนับสนุนการขนส่งโลหิตของสภากาชาดไทยเพื่อช่วยเหลือผู้ป่วยในโรงพยาบาลต่างๆ
ทั่วประเทศที่อยู่ห่างไกล
รวมถึงการร่วมมือกับมูลนิธิแอร์บัสในการรับบริจาคและมอบอุปกรณ์ทางการแพทย์โรงพยาบาลทหารผ่านศึก
เป็นต้น

บริษัทฯ ยังให้ความสำคัญกับการสร้างอาชีพให้กับประชาชนทั่วไปที่สนใจภายใต้ชื่อโครงการ
“ครัวการบินไทยให้อาชีพ” โดยมีการจัดอบรบหลักสูตรการทำอาหารในชุมชนต่างๆ
เพื่อให้ผู้เข้าร่วมโครงการสามารถนำความรู้ที่ได้ไปประกอบอาชีพต่อไปในอนาคต ขณะเดียวกัน
บริษัทฯ ยังร่วมสนับสนุนนักกีฬาคนพิการทีมชาติไทยในการเข้าร่วมการแข่งขันพาราลิมปิกเกมส์ ครั้งที่
14 ณ กรุงลอนดอน สหราชอาณาจักร และให้การสนับสนุนนักกีฬาวีลแชร์ทีมชาติไทย ในการแข่งขัน
Swiss Wheelchair Series 2012 ณ ประเทศสวิตเซอร์แลนด์ เป็นต้น

ขณะเดียวกัน บริษัทฯ
ยังเน้นการปลูกฝังให้พนักงานตระหนักถึงบทบาทหน้าที่ในฐานะพนักงานรัฐวิสาหกิจที่ดีในการช่วยเหลือสังคม
โดยเฉพาะการสนับสนุนการดำเนินกิจกรรมจิตอาสาของพนักงาน
ซึ่งเป็นการเปิดโอกาสให้พนักงานในทุกภาคส่วนได้ริเริ่มและมีส่วนร่วมในการจัดกิจกรรมเพื่อสังคม
อาทิ โครงการค่ายอาสาพัฒนาชนบทโครงการเก็บขยะและทำความสะอาดชายหาดน้ำริน
จังหวัดระยอง ของชมรมจักรยานพนักงานการบินไทย เป็นต้น

ด้วยความมุ่งมั่นในการดำเนินธุรกิจ
โดยยึดหลักของความใส่ใจในสิ่งแวดล้อมและมีความรับผิดชอบต่อสังคม ส่งผลให้บริษัทฯ ได้รับรางวัล
CSRI Recognition ประเภท Most Improved CSR ประจำปี 2555
จากสถาบันธุรกิจเพื่อสังคม (CSRI) ภายใต้การดำเนินงานของตลาดหลักทรัพย์แห่งประเทศไทย
ซึ่งถือเป็นความภาคภูมิใจอย่างยิ่งของบริษัทฯ
ที่ได้เป็นส่วนหนึ่งในการพัฒนาคุณภาพสังคมและสิ่งแวดล้อมให้ดีขึ้น

สภาวะอุตสาหกรรมการบินและการแข่งขัน

ในปี 2555 สภาวะเศรษฐกิจโลกมีการชะลอตัวต่อเนื่อง
สาเหตุหลักมาจากวิกฤตหนี้สาธารณะในยุโรปและการชะลอตัวทางเศรษฐกิจของประเทศสหรัฐอเมริกา
ส่งผลให้ IMF ปรับลดประมาณการอัตราการเติบโตทางเศรษฐกิจโลกลงอยู่ที่ร้อยละ 3.3
ซึ่งต่ำกว่าปี 2554 ที่มีอัตราการเติบโตประมาณร้อยละ 3.8
และเนื่องจากปัจจุบันกิจกรรมทางเศรษฐกิจมีการเชื่อมโยงถึงกันทั่วโลกส่งผลให้เกิดการชะลอตัวทางเศรษฐกิจไปทั่วทุกภูมิภาค
รวมถึงประเทศเศรษฐกิจเกิดใหม่และกำลังพัฒนาที่เป็นแรงขับเคลื่อนหลักของเศรษฐกิจโลก อาทิ
จีนและอินเดีย ซึ่งมีโครงสร้างเศรษฐกิจที่พึ่งพาการส่งออกเป็นหลัก
โดยมียุโรปและสหรัฐอเมริกาเป็นตลาดหลักที่สำคัญ
เมื่อเกิดวิกฤตทางเศรษฐกิจในภูมิภาคดังกล่าวจึงส่งผลทำให้ปริมาณความต้องการสินค้าลดลงส่งผลกระทบต่อยอดส่งออกสินค้าที่ลดลง
อย่างไรก็ตาม ในปี 2555
การเจริญเติบโตทางเศรษฐกิจของจีนและอินเดียยังคงอยู่ในระดับสูงที่ประมาณร้อยละ 7.8 และ
4.9 ตามลำดับ ในส่วนของราคาน้ำมันในตลาดโลกยังคงมีระดับราคาและความผันผวนค่อนข้างสูง
ตามสถานการณ์ที่เกิดขึ้น ได้แก่ ความกังวลต่อปัญหาหนี้สาธารณะในยุโรปการชะลอตัวทางเศรษฐกิจ
สถานการณ์ความไม่สงบทางการเมืองในประเทศผู้ผลิตน้ำมัน
และความขัดแย้งกรณีโครงการนิวเคลียร์ระหว่างประเทศอิหร่านและตะวันตก
ส่งผลให้การคาดการณ์ราคาน้ำมันทำได้ยาก
สายการบินจึงต้องเผชิญกับความเสี่ยงจากความผันผวนที่เกิดขึ้น
ซึ่งจะส่งผลต่อการประกอบการของสายการบินโดยตรงเนื่องจากราคาน้ำมันเป็นปัจจัยการผลิตที่สำคัญและมีสัดส่วนของต้นทุนสูง
และที่สำคัญการแข่งขันระหว่างสายการบินด้วยกันยังคงทวีความรุนแรงอย่างต่อเนื่อง
ไม่ว่าจะเป็นการขยายเครือข่ายเส้นทางบิน ฝูงบิน และการแข่งขันด้านราคา
ทั้งจากสายการบินภูมิภาคตะวันออกกลาง สายการบินต้นทุนต่ำ และการเพิ่มศักยภาพ
โดยการรวมตัวของกลุ่มสายการบินในลักษณะต่างๆเพื่อเพิ่มขีดความสามารถในการแข่งขัน
ซึ่งส่งผลกระทบโดยตรงต่อการเปลี่ยนแปลงภูมิทัศน์ (Landscape)
ของการแข่งขันในหลายๆภูมิภาคในอุตสาหกรรมการบินดังนั้นการปรับตัวของสายการบินควบคู่กับการวางกลยุทธ์ในการบริหารจัดการอย่างชัดเจนรอบคอบและสอดคล้องทันต่อเหตุการณ์
จึงเป็นสิ่งที่มีความสำคัญต่อการดำเนินงานเพื่อรักษาความยั่งยืนของสายการบิน

เพื่อรับมือกับความท้าทายดังกล่าวข้างต้น บริษัทฯ ได้มีการทบทวนและปรับกลยุทธ์
เพื่อเตรียมพร้อมรองรับสถานการณ์ต่างๆ ที่เกิดขึ้นหรือมีความเป็นไปได้ที่จะเกิดขึ้น
ให้ครอบคลุมครบถ้วนในทุกด้าน ทั้งในแง่การเพิ่มประสิทธิภาพในการบริหารจัดการต้นทุน
การบริหารจัดการการใช้น้ำมันอย่างมีประสิทธิภาพ
รวมถึงการประกันราคาน้ำมันล่วงหน้าเพื่อลดความเสี่ยงจากความผันผวนของราคาน้ำมันในตลาดโลก
การเพิ่มศักยภาพความสามารถในการแข่งขัน การพัฒนาเส้นทางบิน
พร้อมทั้งปรับเปลี่ยนตารางบินและแบบเครื่องบินให้สอดคล้องกับปริมาณความต้องการเดินทางของผู้โดยสาร
ควบคู่กับการดำเนินกิจกรรมทางการตลาดและการขาย
เพื่อกระตุ้นความต้องการเดินทางอย่างต่อเนื่อง นอกจากนี้ บริษัทฯ
ยังติดตามการดำเนินมาตรการต่างๆ ตามแผนกลยุทธ์อย่างสม่ำเสมอในทุกส่วนที่เกี่ยวข้อง
โดยเฉพาะอย่างยิ่งด้านการนำระบบอิเล็กทรอนิกส์ต่างๆ มาใช้
เพื่อเพิ่มประสิทธิภาพในงานบริการและการปฏิบัติงาน
รวมทั้งยังมีการวางแผนรองรับเหตุการณ์ความไม่แน่นอนต่างๆ ที่อาจเกิดขึ้น
เพื่อให้สามารถตอบสนองต่อสถานการณ์ต่างๆ ได้รวดเร็วและทันท่วงที

สภาวะการขนส่งผู้โดยสารทางอากาศ

สมาคมขนส่งทางอากาศระหว่างประเทศ (International Air Transportation
Association : IATA)
คาดการณ์ปริมาณการขนส่งผู้โดยสารระหว่างประเทศทางอากาศโดยรวมของโลกในปี 2556
จะขยายตัวเพิ่มขึ้นร้อยละ 4.5 ในขณะที่ปี 2555
ปริมาณการขนส่งผู้โดยสารระหว่างประเทศทางอากาศโดยรวมขยายตัวเพิ่มขึ้นร้อยละ 6.0
โดยภูมิภาคเอเชียมีการขยายตัวในอัตราต่ำกว่าที่ร้อยละ 5.2 ในขณะที่ภูมิภาคที่เติบโตมากที่สุด คือ
ภูมิภาคตะวันออกกลาง ซึ่งมีอัตราการขยายตัวถึงร้อยละ 15.4
เนื่องจากเศรษฐกิจในภูมิภาคดังกล่าวมีการขยายตัวต่อเนื่อง
และมีปริมาณการเดินทางสูงจากการขยายตัวของสายการบินในกลุ่มตะวันออกกลาง
ซึ่งมีเป้าหมายในการพัฒนาเมืองสำคัญในประเทศกลุ่มตะวันออกกลาง
เพื่อใช้เป็นศูนย์กลางการเดินทางไปยังทุกภูมิภาคของโลก
โดยการขยายเครือข่ายเส้นทางบินอย่างครอบคลุมในทุกภูมิภาค

สำหรับประเทศไทย จากเหตุการณ์มหาอุทกภัยซึ่งเกิดขึ้นในภาคกลางรวมทั้งในเขตกรุงเทพฯ
และปริมณฑลในช่วงไตรมาส 4 ของปี 2554
ได้ส่งผลให้ปริมาณผู้โดยสารเข้า-ออกประเทศไทยในไตรมาสแรกปี 2555 มีการขยายตัวร้อยละ 6
ซึ่งมีอัตราขยายตัวลดลงเมื่อเทียบกับช่วงเดียวกันของปีก่อนที่ขยายตัวร้อยละ 9.1 อย่างไรก็ตาม
จากมาตรการดำเนินการกระตุ้นการท่องเที่ยวของทั้งภาครัฐและเอกชนตลอดปี 2555
ได้ส่งผลให้ภาพรวมของปี 2555 ปริมาณผู้โดยสารเข้า-ออกประเทศไทยเดือนมกราคม-พฤศจิกายน
2555 มีอัตราการขยายตัวถึงร้อยละ 13.2 ทั้งนี้ ในส่วนของบริษัทฯ เพื่อเพิ่มปริมาณผู้โดยสาร
โดยการสร้างความพึงพอใจในการบริการและดึงดูดลูกค้าได้มากขึ้น
ได้มีการพัฒนาปรับปรุงผลิตภัณฑ์ของบริษัทฯ อย่างต่อเนื่อง
ให้สามารถแข่งขันกับคู่แข่งและตอบสนองความต้องการของลูกค้าได้มากขึ้น
รวมทั้งมีการติดตามปัจจัยแวดล้อมต่างๆ ทางธุรกิจการบินในทุกระยะอย่างใกล้ชิดและต่อเนื่อง
เพื่อปรับการดำเนินการในแต่ละส่วนที่เกี่ยวข้องให้สอดคล้องเหมาะสมกับสถานการณ์ได้อย่างรวดเร็ว

ในช่วงเดือนมกราคม-พฤศจิกายน 2555
มีสายการบินที่ทำการบินประจำระหว่างประเทศของไทยรวม 104 สายการบิน
ทำการขนส่งผู้โดยสารรวม 38.5 ล้านคน เพิ่มขึ้นร้อยละ 13.2 เมื่อเทียบกับช่วงเดียวกันของปี
2554 เป็นผู้โดยสารของบริษัทฯ จำนวน 12.5 ล้านคน เพิ่มขึ้นร้อยละ 10.9 ทั้งนี้ บริษัทฯ
ยังคงครองความเป็นผู้นำตลาด โดยมีส่วนแบ่งการตลาดผู้โดยสารระหว่างประเทศร้อยละ 32.5
รองลงมา คือ สายการบินไทยแอร์เอเชีย คาเธย์แปซิฟิก เอมิเรสต์ แอร์เอเชีย และโคเรียนแอร์
ซึ่งมีส่วนแบ่งการตลาดร้อยละ 7.1 3.8 2.9 2.5 และ 2.4 ตามลำดับ

สภาวะการขนส่งสินค้าทางอากาศ

ปี 2556 สมาคมขนส่งทางอากาศระหว่างประเทศ (IATA)
คาดการณ์ปริมาณการขนส่งสินค้าระหว่างประเทศทางอากาศโดยรวมจะขยายตัวเพิ่มขึ้นร้อยละ 2.4
โดยในปี 2555 ปริมาณการขนส่งสินค้าระหว่างประเทศทางอากาศโดยรวมหดตัวลดลงร้อยละ -1.9
โดยภูมิภาคเอเชียมีอัตราการหดตัวลดลงมากกว่าที่ร้อยละ -6.2
ในขณะที่ภูมิภาคที่มีการขยายตัวมากที่สุด คือ ภูมิภาคตะวันออกกลาง ซึ่งมีอัตราการขยายตัวร้อยละ
14.8

ในส่วนของการขนส่งสินค้าระหว่างประเทศของไทยได้ฟื้นตัวกลับมามีอัตราการขยายตัวในปี 2555
โดยในช่วงเดือนมกราคม-พฤศจิกายน ประเทศไทยมีปริมาณการขนส่งสินค้ารวม 1,234,160 ตัน
เพิ่มขึ้นจากช่วงเดียวกันของปีก่อนร้อยละ 5.8 เป็นการขนส่งสินค้าขาออก 695,611 ตัน
เพิ่มขึ้นจากช่วงเดียวกันของปี 2554 ร้อยละ 3.5 ส่วนสินค้าขาเข้ามีปริมาณการขนส่ง 538,548
ตัน เพิ่มขึ้นจากช่วงเดียวกันของปี 2554 ร้อยละ 9.1 สำหรับบริษัทฯ
มีปริมาณการขนส่งสินค้าขาออก 289,346 ตัน คิดเป็นส่วนแบ่งตลาดร้อยละ 41.6
มีปริมาณการขนส่งลดลงจากปี 2554 ร้อยละ -2.9 และมีปริมาณขนส่งสินค้าขาเข้า 248,655 ตัน
คิดเป็นส่วนแบ่งตลาดร้อยละ 46.2 มีปริมาณการขนส่งเพิ่มขึ้นจากปี 2554 ร้อยละ 2.6
ตลาดโดยรวมสินค้าขาออกมีปริมาณสูงกว่าสินค้าขาเข้า
สำหรับตลาดภูมิภาคที่มีการขนส่งสินค้าทางอากาศมาก ได้แก่ ฮ่องกง โตเกียว สิงคโปร์ ไทเป
และโซล สำหรับตลาดข้ามทวีป ได้แก่ แฟรงค์เฟิร์ต ลอนดอน อัมสเตอร์ดัม ซูริค และปารีส
ตามลำดับ

การแข่งขันของอุตสาหกรรมการบินภายในประเทศ

ตลาดผู้โดยสารภายในประเทศในปี 2555 ตั้งแต่เดือนมกราคม-พฤศจิกายน
ยังคงมีการขยายตัวเพิ่มขึ้นอย่างต่อเนื่อง โดยปัจจุบันธุรกิจสายการบินภายในประเทศ
มีการแข่งขันทางด้านราคาที่รุนแรงยิ่งขึ้น พร้อมทั้งยังเสนอทางเลือกในรูปแบบที่หลากหลาย
เพื่อดึงดูดผู้โดยสาร ปัจจุบันสายการบินที่ให้บริการภายในประเทศมีจำนวนทั้งสิ้น 10 สายการบิน
ได้แก่ การบินไทย บางกอกแอร์เวย์ เอสจีเอแอร์ไลน์ แฮปปี้แอร์ บิสสิเนสแอร์ กานต์แอร์ โซล่าร์
แอร์ และเป็นสายการบินต้นทุนต่ำ 3 สายการบิน ได้แก่ ไทยแอร์เอเชีย นกแอร์
และโอเรียนไทยแอร์ไลน์ ซึ่งในปี 2555 ตั้งแต่เดือนมกราคม-พฤศจิกายน
มีผู้โดยสารเดินทางภายในประเทศรวม 15.9 ล้านคน เพิ่มขึ้นจากปี 2554 ร้อยละ 18.2
โดยบริษัทฯ ยังคงเป็นสายการบินที่มีการขนส่งผู้โดยสารมากที่สุดอยู่ที่ 5.2 ล้านคน
คิดเป็นส่วนแบ่งตลาดร้อยละ 32.6 ส่วนสายการบินอื่น คือ ไทยแอร์เอเชีย นกแอร์
บางกอกแอร์เวย์ โอเรียนไทยแอร์ไลน์ เอสจีเอแอร์ไลน์ แฮปปี้แอร์ บิสสิเนสแอร์ กานต์แอร์
และโซล่าร์แอร์ มีส่วนแบ่งตลาดร้อยละ 25.7 21.8 14.2 4.7 0.9 0.1 0.1 0.04 และ
0.04 ตามลำดับ

การแข่งขันในอุตสาหกรรมการบินระหว่างประเทศ

ในปี 2555 สายการบินต่างๆ
ได้มีการปรับการดำเนินการให้สามารถตอบสนองสอดคล้องกับความต้องการของผู้โดยสารและเหมาะสมกับสถานการณ์
ซึ่งมีทั้งสายการบินหลักที่ให้บริการเต็มรูปแบบ และสายการบินต้นทุนต่ำ
โดยเฉพาะสายการบินจากภูมิภาคตะวันออกกลาง ซึ่งมีความพยายามอย่างยิ่งในการใช้เมืองต่างๆ
ในตะวันออกกลางในฐานะศูนย์กลางการเชื่อมต่อการเดินทางระหว่างภูมิภาค
ควบคู่กับการขยายเครือข่ายเส้นทางบิน
โดยอาศัยฝูงบินขนาดใหญ่ที่พร้อมขยายการบินไปทั่วทุกภูมิภาคของโลก
ทำให้การแข่งขันทางธุรกิจการบินทวีความรุนแรงมากขึ้นอย่างเห็นได้ชัด นอกจากนั้น
การคาดการณ์เศรษฐกิจเอเชียโดยเฉพาะจีนและอินเดีย ซึ่งยังคงมีแนวโน้มเติบโต
ได้เสริมสร้างความมั่นใจให้แก่สายการบินต่างๆ
ว่าการเดินทางในภูมิภาคเอเชียจะยังคงมีการขยายตัวต่อไป
ทำให้แม้แต่สายการบินต้นทุนต่ำก็มีแนวโน้มที่จะขยายการให้บริการเพิ่มขึ้นในภูมิภาคดังกล่าว
ยิ่งเป็นปัจจัยผลักดันให้สภาวะการแข่งขันที่รุนแรงขยายตัวกว้างขวางมากขึ้น
โดยเฉพาะอย่างยิ่งการแข่งขันด้านราคา

การจัดหาผลิตภัณฑ์หรือบริการ
กำลังการผลิตและปริมาณการผลิตที่เกี่ยวข้องกับการบิน

+--------------------------+----------+----------+----------+----------+
|                          |          | ปี 2555   | ปี 2554   | ปี 2553   |
+==========================+==========+==========+==========+==========+
| - จำนวนเครื่องบินที่ใช้บริการ²⁾ | (ลำ)     | 95       | 89       | 84       |
| (Number of Aircraft)     |          |          |          |          |
+--------------------------+----------+----------+----------+----------+
| - จุดหมายปลายทาง          | (จุดบิน)   | 73       | 72       | 72       |
| (ไม่รวมกรุงเทพฯ)           |          |          |          |          |
| (Number of Destinations) |          |          |          |          |
+--------------------------+----------+----------+----------+----------+
| - ระยะทางบิน              | (พันกม.)  | 255,121  | 250,147  | 243,147  |
| (Kilometres Flown)       |          |          |          |          |
+--------------------------+----------+----------+----------+----------+
| จำนวนการลงของเครื่องบิน     | (ครั้ง)    | 93,155   | 88,734   | 87,645   |
| (Number of Landings)     |          |          |          |          |
+--------------------------+----------+----------+----------+----------+
| - จำนวนชั่วโมงปฏิบัติการบิน    | (        | 364,536  | 355,815  | 341,165  |
| (Flight Hours)           | ชั่วโมง/ปี) |          |          |          |
+--------------------------+----------+----------+----------+----------+
| -                        | (ช       | 11.5     | 11.7     | 11.4     |
| ชั่วโมงการใช้เครื่องบินโดยเฉลี่ย | ั่วโมง/วัน) |          |          |          |
| (Aircraft Utilization)   |          |          |          |          |
+--------------------------+----------+----------+----------+----------+
| การขนส่งผู้โดยสาร           |          |          |          |          |
+--------------------------+----------+----------+----------+----------+
| - ปริมาณที่นั่ง               | (ล้าน     | 79,231   | 78,533   | 75,600   |
| (Available Seats         | ที่นั่ง-กม.) |          |          |          |
| Kilometer)               |          |          |          |          |
+--------------------------+----------+----------+----------+----------+
| - ปริมาณการขนส่งผู้โดยสาร    | (ล้า      | 60,679   | 55,267   | 55,676   |
|                          | นคน-กม.) |          |          |          |
| (Revenue Passenger       |          |          |          |          |
| Kilometer)               |          |          |          |          |
+--------------------------+----------+----------+----------+----------+
| - อัตราส่วนการขนส่งผู้โดยสาร  | (ร้อยละ)  | 76.6     | 70.4     | 73.6     |
| (Cabin Factor)           |          |          |          |          |
+--------------------------+----------+----------+----------+----------+
| - จำนวนผู้โดยสาร           | (พันคน)   | 20,615   | 18,398   | 18,165   |
| (Number of Passengers)   |          |          |          |          |
+--------------------------+----------+----------+----------+----------+
| -                        | (บาท     | 2.72     | 2.75     | 2.57     |
| ราย                      | /คน-กม.) |          |          |          |
| ได้จากผู้โดยสารเฉลี่ยต่อหน่วย³⁾ |          |          |          |          |
| (Passenger Yield)        |          |          |          |          |
+--------------------------+----------+----------+----------+----------+
| การขนส่งสินค้าและไปรษณียภัณฑ์  |          |          |          |          |
+--------------------------+----------+----------+----------+----------+
| - ปริมาณการผลิตพัสดุภัณฑ์      | (ล้า      | 4,892    | 4,919    | 4,708    |
| (Available Dead Load     | นตัน-กม.) |          |          |          |
| Ton- Kilometer)          |          |          |          |          |
+--------------------------+----------+----------+----------+----------+
| - ปริมาณการขนส่งพัสดุภัณฑ์     | (ล้า      | 2,653    | 2,766    | 2,895    |
| (Revenue Freight Ton-    | นตัน-กม.) |          |          |          |
| Kilometer)               |          |          |          |          |
+--------------------------+----------+----------+----------+----------+
|                          |          |          |          |          |
+--------------------------+----------+----------+----------+----------+
|                          |          |          |          |          |
+--------------------------+----------+----------+----------+----------+
| - อัตราการขนส่งพัสดุภัณฑ์      | (ร้อยละ)  | 54.2     | 56.2     | 61.5     |
|                          |          |          |          |          |
| (Freight Load Factor)    |          |          |          |          |
+--------------------------+----------+----------+----------+----------+
| - น้ำหนักพัสดุภัณฑ์ขนส่ง        | (พันกก.)  | 679,120  | 689,640  | 713,931  |
| (Cargo Carried)          |          |          |          |          |
+--------------------------+----------+----------+----------+----------+
| -                        | (บาท     | 9.78     | 9.89     | 9.50     |
| รา                       | /ตัน-กม.) |          |          |          |
| ยได้จากพัสดุภัณฑ์เฉลี่ยต่อหน่วย³⁾ |          |          |          |          |
| (Freight Yield)          |          |          |          |          |
+--------------------------+----------+----------+----------+----------+
| การขนส่งรวมทั้งระบบ         |          |          |          |          |
+--------------------------+----------+----------+----------+----------+
| - ปริมาณการผลิต            | (ล้า      | 12,023   | 11,987   | 11,516   |
|                          | นตัน-กม.) |          |          |          |
| (Available               |          |          |          |          |
| Ton-Kilometer)           |          |          |          |          |
+--------------------------+----------+----------+----------+----------+
| -   ปริมาณการขนส่ง         | (ล้า      | 8,230    | 7,836    | 7,997    |
|                          | นตัน-กม.) |          |          |          |
| (Revenue Ton-Kilometer)  |          |          |          |          |
+--------------------------+----------+----------+----------+----------+
| -   อัตราส่วนการบรรทุก      | (ร้อยละ)  | 68.4     | 65.4     | 69.4     |
|                          |          |          |          |          |
| (Load Factor)            |          |          |          |          |
+--------------------------+----------+----------+----------+----------+
| -   รา                   | (บาท     | 23.30    | 23.06    | 21.49    |
| ยได้รวมทั้งระบบเฉลี่ยต่อหน่วย³⁾ | /ตัน-กม.) |          |          |          |
|                          |          |          |          |          |
|   (System-wide Yield)    |          |          |          |          |
+--------------------------+----------+----------+----------+----------+

  หมายเหตุ :

  ⁽²⁾ ไม่รวมเครื่องบินที่บริษัทฯ ให้บริษัท สายการบินนกแอร์ จำกัด เช่า
  และเครื่องบินปลดประจำการ

  ⁽³⁾ รายได้รวมเงินประกันภัย และค่าธรรมเนียมน้ำมันเรียกเก็บจากผู้โดยสาร/ผู้ขนส่งสินค้า

โครงสร้างค่าใช้จ่ายในการดำเนินงานและปัจจัยการผลิตที่สำคัญ

ค่าใช้จ่ายที่สำคัญในการดำเนินงานของบริษัทฯ ประกอบด้วย
ค่าใช้จ่ายที่เกี่ยวข้องกับการจัดหาเครื่องบินเพื่อนำมาใช้บริการ
ค่าใช้จ่ายน้ำมันอากาศยานที่ใช้ในการบิน
ค่าใช้จ่ายด้านพนักงานซึ่งเป็นทรัพยากรที่สำคัญในธุรกิจการให้บริการ
และค่าใช้จ่ายเกี่ยวกับการบินอื่นๆ

  ------------------------------------------------------------------------------------
                                ปี 2555            ปี 2554            ปี 2553    
  ----------------------------- --------- ------- --------- ------- --------- --------
                                ล้านบาท    ร้อยละ   ล้านบาท    ร้อยละ   ล้านบาท    ร้อยละ

  - ค่าน้ำมันเครื่องบิน               77,481    39.6    76,389    39.5    56,519    32.7

  - ค่าใช้จ่ายผลประโยชน์พนักงาน      31,544    16.1    30,964    16.0    34,484    20.0

  - ค่าบริการการบิน                20,693    10.6    20,428    10.6    19,064    11.0

  - ค่าใช้จ่ายเกี่ยวกับนักบิน           5,547     2.8     5,485     3.0     5,092     2.9
  และลูกเรือ                                                                    

  - ค่าซ่อมแซมและซ่อมบำรุงอากาศยาน  11,288    5.8     11,698    6.0     9,675     5.6

  - ค่าเสื่อมราคาและค่าตัดจำหน่าย     20,424    10.4    19,978    10.3    20,225    11.7

  - ค่าเช่าเครื่องบินและอะไหล่        3,683     1.9     5,429     2.8     4,331     2.5

  - ค่าสินค้าและพัสดุใช้ไป            9,415     4.8     9,042     4.7     9,046     5.2

  - ค่าใช้จ่ายเกี่ยวกับการขายและโฆษณา 6,467     3.3     5,816     3.0     6,061     3.5

  - ค่าใช้จ่ายด้านการประกันภัย        760       0.5     733       0.4     675       0.4

  - ค่าใช้จ่ายดำเนินงานอื่น           8,169     4.2     7,623     3.9     7,426     4.4

  รวม                           195,471   100.0   193,585   100.0   172,598   100.0
  ------------------------------------------------------------------------------------

การจัดหาน้ำมันเครื่องบิน

ราคาน้ำมันเครื่องบินที่บริษัทฯ จัดซื้อ จะแปรผันไปตามราคาน้ำมันอากาศยานตลาดจร (Jet spot
price) ซึ่งจะแปรผันตามราคาน้ำมันดิบอีกทีหนึ่ง โดยทั่วไปแล้ว ราคาน้ำมันเครื่องบินตลาดจร
(Jet spot price) จะมีความผันผวนสูงและไม่อาจคาดการณ์ล่วงหน้าได้
โดยในอดีตที่ผ่านมามีปัจจัยสำคัญที่ทำให้เกิดความผันผวนได้แก่ อุปสงค์และอุปทาน สภาพอากาศ
และสถานการณ์การเมืองในประเทศต่างๆ
และการเคลื่อนย้ายของเงินทุนเข้าสู่หรือออกจากสินค้าโภคภัณฑ์

บริษัทฯ จัดซื้อน้ำมันเครื่องบินโดยใช้ราคาอ้างอิงเป็นเงินสกุลดอลลาร์สหรัฐ
ต้นทุนค่าน้ำมันเครื่องบินของบริษัทฯ ในปี 2554 คิดเป็นร้อยละ 39.5
ของค่าใช้จ่ายในการดำเนินงานของบริษัทฯ และในปี 2555
คิดเป็นร้อยละ 39.6 ของค่าใช้จ่ายในการดำเนินงานของบริษัทฯ

บริษัทฯ ได้ดำเนินการจัดซื้อน้ำมันเครื่องบินจากผู้จำหน่ายน้ำมันในทุกสถานีที่บริษัทฯ ให้บริการการบิน
โดยบริษัทฯ ส่งหนังสือเชิญถึงผู้จำหน่ายน้ำมันทุกบริษัท ณ สถานีนั้นๆ
ภายหลังจากที่ได้รับข้อเสนอราคาจากผู้จำหน่ายน้ำมันเครื่องบินและได้ดำเนินการเจรจาต่อรองจนเป็นที่สิ้นสุด
บริษัทฯ จึงจะตกลงทำสัญญา ซึ่งมีอายุสัญญาตามที่ตกลงกัน (โดยทั่วไปคือ 1 ปี แต่มีบางกรณีที่เป็น 6
เดือนหรือ 2 ปี) อีกทั้ง บริษัทฯ และสายการบินที่เป็นสมาชิกกลุ่มพันธมิตรการบินสตาร์ อัลไลแอนซ์
ได้ร่วมกันจัดซื้อน้ำมันฯ ในบางสถานีเป็นครั้งคราว หากเห็นว่าบริษัทฯ จะสามารถ
ซื้อน้ำมันฯได้ในราคาที่ต่ำลง

สำหรับปี 2555 นั้น บริษัทฯ
ได้ซื้อน้ำมันเครื่องบินจากผู้จำหน่ายน้ำมันในประเทศไทยเป็นส่วนใหญ่สำหรับปริมาณความต้องการใช้ภายในประเทศ
และจัดซื้อจากผู้จำหน่ายน้ำมันฯ
ภายนอกประเทศไทยสำหรับปริมาณความต้องการใช้ภายนอกประเทศไทย ในการซื้อน้ำมันเครื่องบิน
บริษัทฯ มิได้พิจารณาเฉพาะด้านราคาเท่านั้น
แต่ยังพิจารณาถึงความมั่นคงในการจัดส่งน้ำมันและความจำเป็นในการรักษาความสัมพันธ์ระยะยาวกับ
ผู้จำหน่ายด้วย หากแต่ในบางประเทศ เช่น ประเทศจีน ลาว เวียดนาม และพม่า บริษัทฯ
จะต้องซื้อน้ำมันเครื่องบินจากผู้จำหน่ายน้ำมันที่มีเพียงรายเดียวเท่านั้น

บริษัทฯ ซื้อน้ำมันเครื่องบินจากผู้จำหน่ายน้ำมันในประเทศไทย ได้แก่ บริษัท บางจากปิโตรเลียม
จำกัด (มหาชน) บริษัท ปตท. จำกัด (มหาชน) บริษัท Chevron บริษัท ExxonMobil
Aviation และบริษัท Shell Aviation โดยบริษัทฯ
เชื่อว่าในกรณีที่ผู้จำหน่ายรายใดประสบกับปัญหาไม่สามารถจัดหาน้ำมันให้แก่บริษัทฯ ได้
ผู้จำหน่ายน้ำมันรายอื่น จะสามารถจัดหาน้ำมันทดแทนตามความต้องการของบริษัทฯ ได้

บริษัทฯ ใช้บริการจัดส่งและเติมน้ำมัน ณ ท่าอากาศยานสุวรรณภูมิ จากบริษัท บริการเชื้อเพลิง
การบินกรุงเทพ จำกัด (มหาชน) ซึ่งเป็นบริษัทจดทะเบียนในตลาดหลักทรัพย์แห่งประเทศไทย
โดยมีบริษัทฯ และบริษัท ผู้จำหน่ายน้ำมันอีก 8 รายเป็นผู้ถือหุ้น บริษัท
บริการเชื้อเพลิงการบินกรุงเทพ จำกัด (มหาชน)
เป็นผู้ประกอบการเพียงรายเดียวที่ได้รับสิทธิในการเป็นผู้ดำเนินธุรกิจบริการคลังเก็บรักษาน้ำมันที่ท่าอากาศยานสุวรรณภูมิ
และเป็น 1 ใน 2 ผู้ประกอบการ
ที่ให้บริการเติมน้ำมันเครื่องบินแก่เครื่องบินที่ท่าอากาศยานสุวรรณภูมิ ในฐานะที่บริษัทฯ
เป็นผู้ถือหุ้นที่เป็นสายการบินเพียงรายเดียวในบริษัท บริการเชื้อเพลิงการบินกรุงเทพ จำกัด
(มหาชน) บริษัทฯ
จึงเป็นสายการบินเดียวที่สามารถรับการจัดส่งน้ำมันที่ซื้อจากผู้จำหน่ายน้ำมันรายอื่นๆ
ที่มิได้เป็นผู้ถือหุ้นของบริษัท บริการเชื้อเพลิงการบินกรุงเทพ จำกัด (มหาชน)
และใช้บริการเติมน้ำมันเครื่องบินของบริษัท บริการเชื้อเพลิงการบินกรุงเทพ จำกัด (มหาชน) ได้

ในปี 2555 บริษัทฯ ได้ซื้อน้ำมันเครื่องบินเพื่อการส่งมอบที่ท่าอากาศยานสุวรรณภูมิ จากบริษัท
บางจากปิโตรเลียม จำกัด (มหาชน) คิดเป็นร้อยละ 39.3
ของปริมาณความต้องการน้ำมันเครื่องบินของบริษัทฯ และจากการที่บริษัท บางจากปิโตรเลียม จำกัด
(มหาชน) ไม่ได้เป็นผู้ถือหุ้นในบริษัท บริการเชื้อเพลิงการบินกรุงเทพ จำกัด (มหาชน)
ดังนั้นบริษัทฯ จึงเป็นสายการบินเพียงรายเดียวที่บริษัท บางจากปิโตรเลียม จำกัด (มหาชน)
สามารถจัดส่งน้ำมันอากาศยานที่ท่าอากาศยานสุวรรณภูมิ ได้ จึงทำให้ในบางครั้งราคาน้ำมันที่บริษัท
บางจากปิโตรเลียม จำกัด (มหาชน) จำหน่ายให้แก่บริษัทฯ มักเป็นราคาที่เอื้อประโยชน์ต่อบริษัทฯ
และสามารถควบคุมต้นทุนค่าน้ำมันเครื่องบินของบริษัทฯ ได้บางส่วนอีกทั้งบริษัทฯ
ได้ดำเนินการบริหารจัดการการใช้น้ำมันเครื่องบินให้มีประสิทธิภาพมากขึ้น
โดยวางแผนการบินและการบรรทุกให้มีประสิทธิภาพมากยิ่งขึ้น
การทำความสะอาดลำตัวเครื่องและเครื่องยนต์
ตลอดจนควบคุมปริมาณสำรองน้ำมันเครื่องบินสำหรับแต่ละเที่ยวบิน
และการทำธุรกรรมป้องกันความเสี่ยงราคาน้ำมันเครื่องบินในปริมาณที่มากขึ้น

บริษัทฯ
มีนโยบายบริหารความเสี่ยงราคาน้ำมันเครื่องบินเพื่อให้สามารถทำการป้องกันความเสี่ยงได้ไม่ต่ำกว่าร้อยละ
20 แต่ไม่เกินร้อยละ 80 ของความต้องการน้ำมันเครื่องบินของบริษัทฯ
โดยมีระยะเวลาครั้งละไม่เกิน 18 เดือน ทั้งนี้
การป้องกันความเสี่ยงในปริมาณที่สูงหรือต่ำกว่าระดับที่กำหนดไว้นี้
จะต้องได้รับอนุมัติจากคณะกรรมการบริษัทฯ โดยส่วนใหญ่บริษัทฯ
จัดทำประกันความเสี่ยงราคาน้ำมันฯ ด้วยเครื่องมือทางการเงินแบบ 3 Ways Zero Cost
Collar โดยสัญญาดังกล่าวมีอายุสัญญา 6 เดือนถึง 1 ปี และบริษัทฯ
สามารถเรียกเก็บเงินชดเชยค่าน้ำมันส่วนเพิ่มของบริษัทฯ
ผ่านทางค่าธรรมเนียมชดเชยค่าน้ำมันได้บางส่วน ขึ้นอยู่กับสภาวะของตลาด การแข่งขัน
ความผันผวนของราคาน้ำมันอากาศยาน การตอบสนองของตลาด
และการประมาณการค่าใช้จ่ายน้ำมันเครื่องบินที่มีการเปลี่ยนแปลง

การจัดหาประกันภัย

บริษัทฯ
มีการประกันภัยผู้โดยสารและประกันความรับผิดชดใช้ตามกฎหมายอันเนื่องจากการรับขนส่งทางอากาศ
และได้ทำการประกันอากาศยานสำหรับการสูญเสียและเสียหายซึ่งรวมถึงภัยสงคราม
ภายใต้กฎหมายไทย บริษัทฯ
ต้องทำประกันภัยผ่านบริษัทประกันของไทยที่ทำประกันภัยต่อสำหรับความเสี่ยที่เกี่ยวข้องทั้งหมดภายนอกประเทศไทย
เบี้ยประกันของบริษัทฯ และวงเงินคุ้มครองอยู่ในสกุลเงินดอลลาร์สหรัฐ

บริษัทฯ ตกลงชำระเบี้ยประกันภัย จำนวน 22.8 ล้านเหรียญสหรัฐ สำหรับปี 2555
โดยอ้างอิงจากมูลค่าฝูงบิน ณ วันที่ 1 ธันวาคม 2554 จำนวน 6,615.5 ล้านเหรียญสหรัฐ

จำนวนเบี้ยประกันภัยของบริษัทฯ
ได้รับผลกระทบไม่เพียงแต่จากเหตุการณ์และอุบัติเหตุที่เกี่ยวกับบริษัทฯ เท่านั้น
แต่ยังได้รับผลกระทบจากเหตุการณ์และอุบัติเหตุที่เกิดกับสายการบินอื่นๆ ทั่วโลก
ซึ่งเหตุการณ์หลายเหตุการณ์เกี่ยวกับสายการบินที่เกิดขึ้นทั่วโลกในปีก่อนหน้านี้ ทำให้บริษัทฯ
คาดว่าโดยรวมแล้ว
เบี้ยประกันภัยสำหรับสายการบินรวมถึงเบี้ยประกันภัยของบริษัทฯ มีแนวโน้มจะเพิ่มสูงขึ้น